ইংল্যান্ড সফরে রওনা দিলেন কিউয়িরা, টেস্ট চ্যাম্পিয়নশিপের ফাইনাল খেলতে ভারত কবে যাবে? - wtc final: new zealand cricket team along with support staff have left for the england on sunday, Bangla News\nবাংলা নিউজ > ময়দান > ইংল্যান্ড সফরে রওনা দিলেন কিউয়িরা, টেস্ট চ্যাম্পিয়নশিপের ফাইনাল খেলতে ভারত কবে যাবে?\nইংল্যান্ডের উদ্দেশ্যে রওনা কিউয়িদের। ছবি- টুইটার।\nইংল্যান্ড সফরে রওনা দিলেন কিউয়িরা, টেস্ট চ্যাম্পিয়নশিপের ফাইনাল খেলতে ভারত কবে যাবে?\n১ মিনিটে পড়ুন . Updated: 16 May 2021, 03:29 PM IST\nজুনের শুরুতে জো রুটদের বিরুদ্ধে ২টি টেস্ট খেলবে নিউজিল্যান্ড।\nজো রুটদের বিরুদ্ধে দুই টেস্টের সিরিজ ও ভারতের বিরুদ্ধে বিশ্ব টেস্ট চ্যাম্পিয়নশিপের ফাইনালের জন্য ইংল্যান্ড সফরে রওনা দিল নিউজিল্যান্ড দল। নিউজিল্যান্ড ক্রিকেট বোর্ডের তরফে সোশ্যাল মিডিয়ায় ছবি পোস্ট করে ব্ল্যাক ক্যাপসদের ইংল্যান্ডের উদ্দেশ্যে যাত্রা করার কথা জানানো হয়েছে সমর্থকদের।\nঅকল্যান্ড বিমানবন্দর থেকে ইংল্যান্ডের উদ্দেশ্যে যাত্রা করেন নিউজিল্যান্ডের ক্রিকেটার ও সাপোর্ট স্টাফরা। বিমান ধরার আগে কিউয়ি বোর্ডের তরফে অফিসিয়াল টুইটার হ্যান্ডেলে লেখা হয়, ‘উড়ান নেওয়ার সময়।’\nমাঝে সিঙ্গাপুরে স্টপেজ নেয় বিমান। সিঙ্গাপুরে পৌঁছনোর কথাও টুইটারের জানায় কিউয়ি বোর্ড। লেখে, ‘সিঙ্গাপুর স্টপ, পরের স্টপেজ ইংল্যান্ড।'\nযদিও ক্যাপ্টেন কেন উইলিয়ামসন দলের সঙ্গে ইংল্যান্ডের বিমান ধরতে পারেননি। পেসার কাইল জেমিসন ও স্পিনার মিচেল স্যান্টনারের সঙ্গে উইলিয়ামসন এই মুহূর্তে মলদ্বীপে রয়েছেন। আইপিএল স্থগিত হওয়ার পরেই ভারত থেকে তাঁরা মলদ্বীপে গিয়ে পৌঁছন। সেখান থেকেই সরাসরি ইংল্যান্ডের বিমান ধরবেন উইলিয়ামসনরা।\nSingapore stop ✅\nNext stop 🏴#ENGvNZ #WTC21 pic.twitter.com/PAQaSXEkcL\nভারতের বিরুদ্ধে বিশ্ব টেস্ট চ্যাম্পিয়নশিপের ফাইনালের আগে জুনের শুরুতেই ইংল্যান্ডের বিরুদ্ধে ২টি টেস্ট খেলবে নিউজিল্যান্ড। কাকতলীয়ভাবে ২ জুন ইংল্যান্ড-নিউজিল্যান্ড সিরিজের প্রথম টেস্ট শুরু হওয়ার দিনে বিরাট কোহলিদের ইংল্যান্ডের উদ্দেশ্যে যাত্রা করার কথা। ১৮-২২ জুন সাউদাম্পটনে ভারত ও নিউজিল্যান্ডের মধ্যে বিশ্ব টেস্ট চ্যাম্পিয়নশিপের ফাইনাল ম্যাচটি অনুষ্ঠিত হবে।\nENG v NZ England vs New Zealand New Zealand tour of England WTC Final World Test Champuionship IND vs NZ India vs New Zealand


ভারতে ২ হাজার মুসলিম তরুণীর বিয়ে হিন্দুদের সাথে! - CCNews24.com\nভারতে ২ হাজার মুসলিম তরুণীর বিয়ে হিন্দুদের সাথে!\nপ্রকাশ করেছেন: নিউজ ডেস্ক | তারিখ: ডিসেম্বর ২, ২০১৭ ১:৫৪ অপরাহ্ন | বিভাগ: আন্তর্জাতিক | |\nআন্তর্জাতিক ডেস্ক: হিন্দু যুবতীদের প্রেমের ফাঁদে ফেলছেন মুসলিম যুবকরা। বিয়ের পর তাদেরকে ধর্মান্তকরণে চাপ দেয়া হচ্ছে। এমনই অভিযোগ ঘিরে রীতিমতো আতঙ্ক ছড়ানো হয়েছে ভারতীয় কেরলে। ‘লাভ জিহাদ’ –এর বিরুদ্ধে সুপ্রিম কোর্টে মামলাও চলছে। আর এবার আসরে নামল উগ্র হিন্দুবাদী গ্রুপ আরএসএস। আরএসএসের শাখা সংগঠন হিন্দু জাগরণ মঞ্চের ঘোষণা, আগামী সপ্তাহ থেকে ২ হাজার মুসলিম যুবতীর সঙ্গে হিন্দু যুবকদের বিয়ে দেবে তারা।\nমোদি সরকার যেমন ‘বেটিও পড়াও, বেটি বাঁচাও’ প্রকল্প চালু করেছে, তেমনি ‘বেটি বাঁচাও, বহু লাও’ নামে একটি নয়া কর্মসূচি নিয়েছে আরএসএসের শাখা সংগঠন হিন্দু জাগরণ মঞ্চ। এই কর্মসূচির উদ্দেশ্য কী? সংগঠনের পক্ষ থেকে জানানো হয়েছে, হিন্দু যুবকদের সঙ্গে মুসলিম যুবতীদের বিয়ে দেয়া হবে। আগামী সপ্তাহ থেকে দু’হাজার মুসলিম যুবতীদের সঙ্গে হিন্দু যুবকদের বিয়ের আয়োজন করবে হিন্দু জাগরণ মঞ্চ। বিয়ের পর নবদম্পতিদের আর্থিক ও সামাজিক নিরাপত্তার দায়িত্বও নেবে সংগঠনের সদস্যরা। শুধু তাই নয়, হিন্দু মতে বিয়ে হবে ঠিকই। তবে বিয়ের পর মুসলিম যুবতীদের হিন্দু ধর্মগ্রহণ করতে হবে না।\nকিন্তু, একটি হিন্দুত্ববাদী সংগঠন হঠাৎ করে হিন্দুদের সঙ্গে মুসলিমদের বিয়ে দিতে চাইছে কেন? হিন্দু জাগরণ মঞ্চের উত্তরপ্রদেশ শাখার প্রধান অজ্জু চৌহান জানিয়েছেন, তাদের এই নয়া কর্মসূচিও একধরণের লাভ জিহাদ। তবে এক্ষেত্রে হিন্দু মহিলারা নন, বরং মুসলিম মহিলারাই হিন্দু যুবকদের বিয়ে করবেন। তার সাফ কথা, ‘লাভ জিহাদে শুধুমাত্র হিন্দু মহিলাদেরই নিশানা করা হচ্ছে। মুসলিম যুবকরা নিজেদের পরিচয় গোপন রেখে গলায় পৈতে পরছেন, মাথায় তিলক কাটছেন। এমনকী, হিন্দু মহিলাদের ফাঁদে ফেলার জন্য হনুমান চালিশাও পাঠ করছেন। তাই আমরাও ওদের ভাষাতেই ওদের শিক্ষা দেব।’\nহিন্দু জাগরণ মঞ্চের এই নেতার সংযোজন, কোনো মুসলিম মহিলার যদি মুসলিম পরিবারেই বিয়ে হয়, তাহলে ওই মহিলার দশ জন সন্তান হবে। তারা বড় হয়ে আবার হিন্দুদের বিরুদ্ধেই কথা বলবে। কিন্তু, কোনো মুসলিম মহিলার যদি হিন্দু পরিবারে বিয়ে হয়, তাহলে তাকে বেশি সন্তান প্রসব করতে হবে না এবং ওই মহিলাও হিন্দু সমাজেরই অংশ হয়ে যাবেন। বস্তুত, গত বছর থেকে উত্তর প্রদেশের ‘সেভ হিন্দু গার্ল’ নামে প্রচারাভিযানও শুরু করেছে হিন্দু জাগরণ মঞ্চ। স্কুলে স্কুলে গিয়ে ছাত্রীদের মুসলিম যুবকদের বিয়ের করার কুফল বোঝানো হচ্ছে।


প্রচ্ছদ » » কীটতত্ত¡ মানুষতত্ত¡ ও ডেঙ্গু\nপূর্ববর্তী বিএনপি কি কোনো আঞ্চলিক, আন্তর্জাতিক শক্তি বা পক্ষ?\nপরবর্তী যত্রতত্র পশু জবাই নিষিদ্ধ হবে না কেন?\nলেডি এডিস নামটা যেমন ভদ্র, তার চরিত্রও তেমনি। বিশ্বস্বাস্থ্য সংস্থার কীটতত্ত¡বিদের কথায় জানা গেলো, এ মশা বেশি থাকে ঘরে, সোফার নিচে, আলমারি খাট পর্দার পিছে। আমরাও তা বলছি। তবে তিনি যা ভিন্ন রকমভাবে বলেন, তাহলো এরা ডিম পাড়ে পানিতে নয়, পাত্রের কিনারায়। এ ভরসায় যে, যখন পানি জমবে তখন তার বাচ্চা ফুটবে। তা হলে বোঝা গেলো তাদের পছন্দ হলো… বৃষ্টি বাদল। আর পাত্র পছন্দ হলো ছোট, (মাঝারি বড়ও হতে পারে), আর পানি জমতে পারে এমন। মাত্র দুই মিলি পানি হলেই তাদের চলে। তাদের ডিম বছর নাগাদ বেঁচে থাকে বৃষ্টির আশায়। এরা গৃহপালিত। মশা থেকে বাঁচতে এভাবেই কীট বিদ্যার মাধ্যমে তার চালচলন জানতে হবে। তবে এ জানাই শেষ নয়। জানা একটা চলমান প্রক্রিয়া। ভাইরাস যেমন পাল্টি খেয়ে নিজেদের বাঁচার জন্য কৌশল বদলায় প্রতিনিয়ত, মশাও তাই। ঘরের এ মশা প্রয়োজনে বাইরে যেতে পারে, শহর ছেড়ে গ্রামে। মশা আর ভাইরাস তাদের জ্ঞান বাড়াবে, কৌশল বদলাবে, আর মানুষ পুরানো জ্ঞান ‘এলাহি ভরসা’ বলে চালিয়ে দেবে তাতে হবে না। এশিয়ার অঞ্চল ডেঙ্গুর পিঠস্থান, আর বাংলাদেশ হলো তীর্থ। সাবধান আমাদের ঝুঁকি সবচেয়ে বেশি। একটি মশাই পারে সব উন্নয়ন খামচে ধরতে। মশার শক্তি এতো বেশি যে তারা অর্থনীতি-রাজনীতিসহ সব কিছুর নিয়ন্ত্রক হয়ে যেতে পারে। আমি কীটতত্ত¡বিদ নই। নিপসমে পড়ার সময় কীটতত্ত¡ একটা সাবজেক্ট ছিলো। সেখানে মশার বিভিন্ন পর্যায় ল্যাবে দেখেছি। টিচার এসবের গুরুত্ব বোঝাতেন। তখন কি এতো বুঝতাম, কেন সামান্য মশার প্রতিটি পলের চরিত্র বদলানোর বিষয় এতো করে জানতে হবে! দেখতাম একটা সাদা দেয়া… কক্ষে সাদা কাপড় ফেলে মশার একটা ওষুধের কার্যকারিতা পরীক্ষা করা হচ্ছে। মশার শব পড়ে আছে সাদা কাপড়ে। কীটের সঙ্গে মানুষের বসবাস। কীটতত্ত¡ বলে দেয় কি করে আমরা সহবস্থান করবো, কীটের ক্ষতি নেবো না, তার উপকার নেবো। এ জগৎ এক আশ্চর্য প্যারাডক্স। মশা মারতে গিয়ে যে ধোঁয়া ছড়াচ্ছি তাতে মূলত এডিসের তেমন কিছু হচ্ছে না বলে কীটবিদ ডা. নাগ বলেছেন। রোগীর দেহের উপর দিয়ে তা চালিয়ে ধোঁয়া ছড়িয়ে তার রোগাক্রান্ত ফুসফুস আর রক্তে চালান দিলাম অসুস্থতার মধ্যে আরও অসুস্থতা! আবার বাগানে কীটনাশক দিয়ে মশা মারতে গিয়ে আমরা পরাগায়নের কীটও মেরে ফেললাম। তাহলে তো অসুখ হবার আগে না খেয়েই মারা যাবো। এই যে প্যারাডক্স (বৈপরিত্ব)! মানুষই পৃথিবীতে তার আমদানিকারক। ইচ্ছা-অনিচ্ছায়, বাণিজ্য ও বাধকতায়, সুবিবেচনায়-অবিবেচনায় মানুষ আজ কৃত্রিমভাবে প্রকৃতি শাসন করে বেঁচে আছে। তাহলে এখন আমরা করবো কি? ‘কি’ও করা যাবে না। তবে একটা ‘কি’ সবসময় মূল্যবান। যা কখনো পুরানো হয় না, অকেজো হয় না। তাহলো ‘সততা’। ডেঙ্গুর ভাইরাসের (ফ্লাভি ভাইরাস) বাহক যেমন মশা, সততার বাহক হলো ‘একতা’। এ দুটো সম্বল করে চললে সব সমস্যার সমাধান হবে। আর এর কোনো বিকল্প নেই। যতোদূর এ থেকে দূরে যাবো, ততো বেশি আমাদের ভুগতে হবে। ভাবা যায়! কোনো বলার মতো রোগ নয়, মশার কারণে আজ ঢাকার আইসিইউগুলো ভর্তি। আর সব পিছে পড়ে গেছে। আর শিশুরাই এর বড় শিকার। আশি শতাংশ আইসিইউগুলোতে শিশুরা ডেঙ্গু জটিলতায় জীবন-মরণের মাঝখানে। তাদের মা-বাবার অবস্থা কি? কতো টাকা? কতো বিড়ম্বনা, কতো কান্না, কতো বিবেকের দহন। এবার মানুষতত্ত¡ সমন্ধে সামান্য কথা। আমার শৈশব কেটেছে অশোকতলায়। টিনের চালা ঘরে। তখন দেখেছি মিউনিসিপালিটির লোক বাইরে চারপাশে ড্রেনে-জঙ্গলে স্প্রে করার পর ঘরে ঢুকে চৌকির নিচ, আলমারির পেছন সবখানে ডিডিটি ছিটাতো। মা বলতেন রাখুন রাখুন, ডেক-ডেকচিগুলো ঢেকে নেই। তারা স্প্রে করে দাঁড়িয়ে থাকতো না, পাবার জন্য, না দিলে আর আসবে না, এমন নয়। তারপর আসতো সুপারভাইজার। এসেই চকির নিচে আঙ্গুলের অগ্রভাগ দিয়ে পরীক্ষা করতেন, তাতে সাদা লাগে কিনা, কি ঘনত্বে লাগে। এখন দেখি লম্বা লাঠিযুক্ত নতুন ঝাঁটায় পরিষ্কার মানুষ পরিষ্কার রাস্তা ক্যামেরায় তাকিয়ে থেকে মানুষকে অনুপ্রেরণা দিতেছেন। মানুষতত্ত¡বিদও আমি নই। কেবল এ সমন্ধে বিশেষজ্ঞরা বলতে পারবেন, মানুষের এ কর্মপদ্ধতি পরিবর্তনের কারণ। (কীট যেমন পরিবর্তন করে মানুষও তেমনি করবে, তাই তো নিয়ম)। যখন আপাসের বচনে আমি লিখেছিলাম সততা ও একতার কথা। তখন একজন রাজনীতিবিদ বলেছিলেন, অধিকাংশ মানুষ সৎ। তবে তিনি বলেননি তারা একাতাবদ্ধ কিনা। নীরব সততা কাজ করে কিনা মানুষ্য সমাজের রোগব্যাধি বিস্তারসহ সব সমস্যা সমাধানে তাও বলতে পারবেন মানুষতত্ত¡বিদরা। ফেসবুক থেকে


বাম-ডান মিলেও ডাকসুতে ছাত্রলীগকে হারাতে পারেনি : তথ্যমন্ত্রী\n◷ ৩:৪০ অপরাহ্ন ৷ শুক্রবার, মার্চ ১৫, ২০১৯ ☷ জাতীয়\nসময়ের কণ্ঠস্বর, চট্টগ্রাম :: বাম-ডান মিলেও ডাকসু নির্বাচনে ছাত্রলীগকে হারাতে পারেনি বলে মন্তব্য করেছেন তথ্যমন্ত্রী হাছান মাহমুদ। শুক্রবার দুপুরে চট্টগ্রাম শহরের জিমনেসিয়াম মাঠে দুইদিনের বীমা মেলার উদ্বোধনী অনুষ্ঠানে প্রধান অতিথির বক্তব্যে তিনি এ কথা বলেন।\nতথ্যমন্ত্রী ড. হাছান মাহমুদ বলেন, ডাকসু নির্বাচনে তারা বাম-ডান সবাই মিলে চেষ্টা করেছিল ছাত্রলীগকে হটিয়ে দেয়ার জন্য। কিন্তু বাম-ডান সবাই একত্রিত হয়েও ছাত্রলীগকে হারাতে পারেনি। যারা বামপন্থী সংগঠন করে তাদের প্রতি আমি যথেষ্ট সম্মান ও শ্রদ্ধা রেখেই বলতে চাই।\n২৮ বছর পর ডাকসুতে নির্বাচন অনুষ্ঠানকে ইতিবাচক উল্লেখ করে তিনি বলেন, কিছু ভুলত্রুটি সেখানে হয়েছে। সেটা বিশ্ববিদ্যালয় কর্তৃপক্ষ স্বীকার করেছে। তারা তদন্ত করছে। দুয়েকটি হলে যারা কারচুপির অভিযোগ করেছেন, তারাই বেশি ভোট পেয়ে বিজয়ী হয়েছেন। তারা সেখানে কিভাবে বেশি ভোট পেলেন? যারা নির্বাচন নিয়ে প্রশ্ন তুলেছেন তারাই যেখানে বিজয়ী হয়েছেন এতে প্রমাণিত হয় সার্বিকভাবে ভালো নির্বাচন হয়েছে।\nনব নির্বাচিত ডাকসু নেতৃবৃন্দের উদ্দেশ্যে মন্ত্রী বলেন, অনুরোধ জানাব যারা নির্বাচিত হয়েছেন তারা ছাত্রদের রায়ের প্রতি সম্মান রেখে তাদের কার্যক্রম চালাবেন।\nতিনি বলেন, আর এই নির্বাচন নিয়ে যারা ঘোলা পানিতে মাছ শিকার করতে চেষ্টা করছে সেই বিএনপি কিংবা ঐক্যফ্রন্ট। তাদের তো নির্বাচনের মধ্যে খুঁজেই পাওয়া যায়নি। ছাত্রদল কত ভোট পেয়েছে সেটি বলতেও তারা লজ্জা পাচ্ছে।\nসম্প্রতি বিএনপি নেত্রী বেগম খালেদা জিয়ার মুক্তির আন্দোলন বিষয়ে বিএনপির নেতা রহুল কবীর রিজভীর দেয়া বক্তব্যের বিষয়ে মন্ত্রীর মন্তব্য জানতে চান এক সাংবাদিক।\nএর উত্তরে জবাবে হাছান মাহমুদ বলেন, বেগম খালেদা জিয়া কারাগারে আছেন দুর্নীতির মামলায় সাজাপ্রাপ্ত হয়ে। তিনি কোনো রাজবন্দী নন। তার মুক্তির একমাত্র পথ আদালতের মাধ্যমে। অন্য কোনো সুযোগ নেই। বিএনপি সাময়কিভাবে ধ্বংসাত্মক রাজনীতিতে বিরতি দিলেও তারা সে পথ থেকে সরে আসেনি। সুযোগ পেলে বাংলাদেশের জনগণের ওপর তারা জ্বালাও পোড়াও এবং আগুন সন্ত্রাস চাপিয়ে দিবে।\nঅনুষ্ঠানে বক্তব্য দেন বীমা উন্নয়ন ও নিয়ন্ত্রণ কর্তৃপক্ষের চেয়ারম্যান মো: শফিকুর রহমান পাটোয়ারী, জীবন বীমা করপোরেশন চেয়ারম্যান সেলিমা আফরোজ, আর্থিক প্রতিষ্ঠান বিভাগের সচিব আসাদুল ইসলাম, চট্টগ্রামের বিভাগীয় কমিশনার আবদুল মান্নান এবং বীমা উন্নয়ন ও নিয়ন্ত্রণ কর্তৃপক্ষের সদস্য গোকুল চাঁদ দাস প্রমুখ।


বছরের শুরুতেই লাফিয়ে বাড়ল রান্নার গ্যাসের দাম! -\nHome / সংবাদ / বছরের শুরুতেই লাফিয়ে বাড়ল রান্নার গ্যাসের দাম!\nবছরের শুরুতেই লাফিয়ে বাড়ল রান্নার গ্যাসের দাম!\nবছরের শুরুতেই লাফিয়ে বাড়ল রান্নার গ্যাসের দাম! মধ্যবিত্তদের মাথায় হাত! – অনেক আশার বর্ষ ২০২১। আগের ২০২০-এর ক্ষত সারা গায়ে মেখে প্রতিটা মানুষ চাইছে ঘুরে দাঁড়াতে। কিন্তু এরমধ্যেই ধাক্কা। আমজনতার পকেটে চাপ বাড়িয়ে বাড়ল গ্যাসের দাম। গত মাসেও প্রায় ১০০\nটাকা বাড়ানো হয়েছিল দাম, ফলে প্রবল চাপে মধ্যবিত্ত। যদিও ১ জানুয়ারি অর্থাৎ আজ যে দাম বৃদ্ধি হয়েছে, তাতে সাধারণ গৃহস্থ্য পরিবারে কোনও এফেক্ট পড়ছে না, কারণ বাণিজ্যিক সিলিন্ডারের দাম বাড়ানো হয়েছে। কিন্তু গত মাসে এলপিজি সিলিন্ডারের দাম প্রায় ১০০ টাকা\nবাড়ানো হয়েছিল। দাম কতটা বাড়ল ? ইন্ডিয়ান অয়েল অনুসারে, ১ জানুয়ারি থেকে দিল্লিতে বাণিজ্যিক গ্যাসের দাম বেড়ে হয়েছে ১৩৪৯ টাকা। এর আগে ১৫ ডিসেম্বর এই দাম ছিল ১৩৩২ টাকা। অর্থাৎ সিলিন্ডারে প্রতি ১৭ টাকা করে বেড়েছে দাম। যদিও কলকাতায় বাণিজ্যিক\nসিলিন্ডারের দাম ১৪১০ টাকা, চেন্নাইতে ১৪৬৩ টাকা ৫০ পয়সা, মুম্বইতে ১২৮০ টাকা ৫০ পয়সা। গত মাসেও গ্যাসের দাম বাড়ানো হয়েছিল গত মাসে গ্যাস সিলিন্ডারের দাম উল্লেখযোগ্যভাবে বৃদ্ধি করা হয়েছিল। সাধারণ বাড়িতে ব্যবহার করা সিলিন্ডারের দাম বাড়ানো হয়েছিল প্রায়\n১০০ টাকা। যার জেরে রাজধানী দিল্লিতে ১৪.২ কেজির অ-ভর্তুকিযুক্ত সিলিন্ডারের দাম বেড়ে হয় ৬৯৪ টাকা। ৫ কেজির সিলিন্ডারের দাম ১৮ টাকা বাড়ানো হয়েছে। সেসময় ১৯ কেজির বাণিজ্যিক সিলিন্ডারের দাম সাড়ে ৩৬ টাকা বাড়ানো হয়েছিল। তেল সংস্থাগুলি প্রতি মাসে এলপিজি\nসিলিন্ডারের দাম পর্যালোচনা করে। প্রতিটি রাজ্যে কর আলাদা হয় এবং এলপিজির দামও সেই অনুযায়ী পরিবর্তিত হয়। তবে সুখবর হল দেশে পেট্রোল ও ডিজেলের দামে স্থিতিশীলতা বজায় রয়েছে। শুক্রবার টানা ২৫ তম দিনে পেট্রোল এবং ডিজেলের দামে কোনও পরিবর্তন হয়নি।\nPrevious ত্রিশের পর মা হতে চান? যে যে বিষয়গুলো খেয়াল রাখবেন\nNext মেকআপ করলে আলুকেও সুন্দরী লাগে! ভা’ইরাল ভি’ডিও সো’শ্যাল মি’ডিয়ায়


সরকার চাইলে সমঝোতার উদ্যোগে রাজি : ড. ইউনূস\nএকুশেরআলো২৪ডেস্ক: তত্ত্বাবধায়ক সরকার ছাড়া নির্বাচন হলে দেশে ভয়াবহ পরিণতি অপেক্ষা করছে উল্লেখ করে নোবেল জয়ী ড.মুহাম্মদ ইউনূস বলেছেন, যতই নির্বাচনের দিন ঘনিয়ে আসছে, দেশে ততই অশান্তির আশঙ্কা বাড়ছে। এটা নিরসনের জন্য সরকারকে অন্যান্য রাজনৈতিক দলের মত তত্ত্বাবধায়ক সরকারের অধীনে নির্বাচন দেয়ার উদ্যোগ নিতে হবে।\nসোমবার মিরপুর-২ গ্রামীণ ব্যাংকের ইউনূস সেন্টারে বাংলাদেশ কল্যাণ পার্টি আয়োজিত এক আলোচনা সভায় প্রধান অতিথির বক্তব্যে ড.ইউনূস এসব কথা বলেন।\nইউনূস বলেন, আগামী নির্বাচন নিয়ে ইতোমধ্যে জনগণের মধ্যে শঙ্কার জন্ম নিয়েছে। জনগণের এই দুশ্চিন্তা দূর করতে হলে সরকারকে দ্রুত তত্ত্বাবধায়ক সরকারের অধীনে নির্বাচন নিশ্চিত করতে হবে। তা না হলে দেশে বিরাট বিশৃঙ্খলা সৃষ্টি হওয়ার সম্ভাবনা রয়েছে।\nড.ইউনূস বলেন, বাংলার মানুষ শান্তি চায়। দেশের মানুষের শান্তি নিশ্চিত করার দায়িত্ব বর্তমান সরকোরের। এ জন্য সরকারকে বিরোধীদলগুলোর সঙ্গে সমঝোতায় এসে সুষ্ঠু নির্বাচনের নিশ্চয়তা দিতে হবে। এটা যত তাড়াতাড়ি করা সম্ভব, তত ভাল। নাহলে দেশে অশান্তি সৃষ্টি হলে এর দায়ভার সরকারকেই নিতে হবে।\nক্ষুদ্র ঋণের এই প্রবক্তা বলেন,বাংলাদেশের মোট জনসংখ্যার অর্ধেক তরুণ। যাদের বয়স ২১ বছরের নিচে। তরুণরা দেশের ভবিষ্যৎ। দেশে অশান্তি দেখা দিলে তরুণরা তাদের ভবিষ্যৎ নিয়ে চিন্তিত হয়ে পড়ে। বাংলাদেশের তরুণরা বহুবার প্রমাণ করেছে যে তাদের মেধা বিশ্ব মানের।তরুণরা অনিশ্চয়তার দিকে পতিত হলে, দেশের উন্নয়নও অনিশ্চয়তা পড়বে। সুতারাং খুব তাড়াতাড়ি তরুণদের শান্তির আশ্বাস দিতে হবে। তাদেরকে দীর্ঘস্থায়ী শান্তির নিশ্চয়তা দিতে হবে।\nতিনি বলেন, তরুণরা যেন দেশের ভয়াবহ পরিণতির কথা ভেবে অন্যদেশে পাড়ি না জমায়। ইতোমধ্যে অনেক অভিভাবক দেশে বিশৃঙ্খলার কথা চিন্তা করে, তাদের সন্তানদের বিদেশে পাঠিয়ে দিয়েছে। তাদেরকেও দেশে ফিরিয়ে আনতে হবে।\nসাংবাদিকদের প্রশ্নের জবাবে ড.ইউনূস বলেন, আমি কারও সাথে আলোচনার জন্য যাইনা। সবাই আমার সাথে আলোচনা করতে আসে। আমার সাথে কেউ আলোচনা করতে চাইলে আমি মন খুলে তাদের সাথে আলোচনা করি। অনুরূপভাবে সরকার যদি আমার সাথে আলোচনার জন্য আসেন, আমি সরকারের সাথে আলোচনার জন্য প্রস্তুত রয়েছি। সরকারকে দেশে শান্তি প্রতিষ্ঠার কথা বলতে চাই।\nতিনি আরও বলেন, আমি আন্তরিকভাবে বাংলাদেশে শান্তি চাই। আমার মত বিরোধী রাজনৈতিক দলগুলোও দেশে শান্তি চায়। সুতারাং সরকারকেও দেশের শান্তির জন্য কাজ করতে হবে।\nঅনুষ্ঠানে বাংলাদেশ কল্যাণ পার্টির চেয়ারম্যান বীর প্রতিক মেজর জেনারেল (অব.)সৈয়দ মুহাম্মদ ইব্রাহীমসহ পার্টির অন্যান্য নেতা কর্মীরা উপস্থিত ছিলেন।\n← মুশফিককে দলে নিয়েছে শেখ জামাল, কলাবাগানে সাকিব\nগণতন্ত্রের প্রতি দরদ থাকলে তত্ত্বাবধায়ক মেনে নিন : মির্জা ফখরুল →\nজঙ্গলে পালিয়ে থাকা এক রোহিঙ্গার করুণ কাহিনি\nডিসেম্বর ১১, ২০১৬ Mehnaz Kabir Lipu


মন্ত্রীত্বের প্রস্তাব পেলে কী করবেন ? প্রশ্নটি শুনেই দারুণ জবাব মাশরাফির\n০২:০২:১৪ বৃহস্পতিবার, ২৮ মে ২০২০\nসোমবার, ১৮ মে, ২০২০, ১১:০৪:৩৯\nস্পোর্টস ডেস্ক: খেলোয়াড়ি জীবনের মাঝেই ২০১৮ সালের জাতীয় নির্বাচনে অংশ নিয়েছিলেন মাশরাফি বিন মর্তুজা। যাকে ডাকা হয় নড়াইলের ‘প্রিন্স অব হার্টস’ বা হৃদয়ের রাজপুত্র’ নামে, তার জন্য নির্বাচনে জয় পাওয়া তেমন বড় ঘটনা ছিল না। সহজেই নড়াইল-২ এর সংসদ সদস্য হিসেবে নির্বাচিত হয়েছেন তিনি।\n২০১৯ সালের বিশ্বকাপের কারণে শুরুতে তেমন সময় দিতে পারেননি নিজের নির্বাচনী এলাকায়। তবে বিশ্বকাপের পর থেকে বলা চলে নড়াইলের মানুষের জন্য নিরলস পরিশ্রম করে যাচ্ছেন মাশরাফি। বিশেষ করে চলতি করোনাভাইরাস পরিস্থিতিতে সারাদেশের জন্যই এক রোলমডেল হিসেবে আবির্ভূত হয়েছেন মাশরাফি।\nনড়াইলে নিজ উদ্যোগে ‘ডোর টু ডোর’ চিকিৎসা সেবা অর্থাৎ রোগীর ডাক্তারের কাছে যেতে হবে না, ডাক্তারই যাবেন রোগীর কাছে- এমন সেবা শুরু করেছেন। পুরো নড়াইলে জীবাণুনাশক কক্ষ স্থাপন করেছেন কয়েক জায়গায়। সহজে ধান কাটার জন্য উপহার দিয়েছেন দুইটি অত্যাধুনিক ধান কাটার মেশিন।\nমাশরাফির এমন সব উদ্যোগের পর আশাবাদী মানুষের মনে ইচ্ছে জাগে, তাকে দেশের আরও বড় কোন দায়িত্বে দেখার। কিন্তু মাশরাফি নিজে এ বিষয়ে কী ভাবেন? শুধু একজন সংসদ সদস্যই থাকবেন নাকি মন্ত্রী পরিষদের সদস্য হওয়ার ব্যাপারে কিছু ভেবেছেন তিনি?\nএমন আলোচনা এলেই সবাই চিন্তা করেন মাশরাফি হয়তো ভবিষ্যতে ক্রীড়া মন্ত্রণালয়ের সদস্য হবেন। তাই তার ব্রেসলেটের নিলামের লাইভে খানিক ভিন্ন আঙ্গিকে প্রশ্ন করা হয়েছে, ক্রীড়া মন্ত্রণালয় বাদে অন্য কোন মন্ত্রীত্বের প্রস্তাব পেলে কী করবেন?\nপ্রশ্নটি শুনে মাশরাফি দারুণ জবাব দেন নিজের গভীর জীবনদর্শন সহকারে। জানান তিনি কখনওই বেশি দূরের কথা ভাবেন না। বর্তমানে যা আছে সেটিই ঠিকঠাক করার চেষ্টা করেন। আর এ কারণেই এখন তিনি নড়াইল-২ আসনের কাজের ব্যাপারেই চিন্তার করছেন শুধু।\nমাশরাফি বলেন, ‘আসলে আমার এরকম কোন... আমি কষ্ট করতে পছন্দ করি, তবে কোন আশা নিয়ে নয়। বাংলাদেশ দলে যখন খেলেছি, তখন আমাদের সব কষ্টের সামনে ছিল দলের জয়। কিন্তু যদি ব্যক্তিগত লক্ষ্যের কথা বলেন, তাহলে আমি কখনও অমনভাবে লক্ষ্য ঠিক করি না।’\nনিজ আসনের মানুষদের ভালো রাখার চেষ্টা করে যাচ্ছেন তিনি, ‘যে জিনিসটা চিন্তার প্রয়োজন নেই, আমার আয়ত্বে নেই, সে জিনিসটা আমি চিন্তা করি না। তাই অমন কোন চিন্তা আমার নেই। আমাকে যে দায়িত্বটুকু মাননীয় প্রধানমন্ত্রী দিয়েছেন, নড়াইল-২ এর... আমি নিজের সেরাটা দিয়ে চেষ্টা করছি মানুষদের ভাল রাখার।’\nতিনি ইতি টানেন এভাবে, ‘এত কিছু বলার কারণ হলো, আপনি যে প্রশ্নটা করলেন... আমি আসলে এত বড় কিছু, এত দূরে তাকাই না। আমার যেটা আছে, সেটার মধ্য থেকেই কিছু করার চেষ্টা করছি। আর এত বড় কিছু ভাবার প্রয়োজন আছে বলে মনে হয় না।’


লোকালয় ২৪ । সত্য ও ন্যায়ের পক্ষে আমরা কৃষি মন্ত্রণালয়: টেকনাফের সেই পোকা পঙ্গপাল নয় - লোকালয় ২৪\nচট্টগ্রাম বিভাগ, জাতীয়\nকৃষি মন্ত্রণালয়: টেকনাফের সেই পোকা পঙ্গপাল নয়\nপ্রকাশিত : শনিবার, ২ মে, ২০২০\n২১৩\tজন পড়েছেন\nলোকালয় ডেস্কঃ কক্সবাজারের টেকনাফের লম্বরী গ্রামে গাছে যে পোকাগুলো বসছে এবং গাছের ক্ষতি করছে, সেই আলোচি পোকা পঙ্গপাল নয়। এটি তেমন ক্ষতিকর পোকাও নয়। এ নিয়ে আতঙ্কিত হওয়ার কিছু নেই। তাছাড়া প্রয়োজনীয় কীটনাশক প্রয়োগ করে পোকাগুলো দমন করা যাচ্ছে।\nকক্সবাজার কৃষি সম্প্রসারণ অধিদপ্তরের উপ-পরিচালক মো. আবুল কাশেম বিষয়টি নিশ্চিত করেছেন ।\nঅপরদিকে কৃষি মন্ত্রণালয় থেকে পাঠানো এক সংবাদ বিজ্ঞপ্তিতে এ কথা জানানো হয়।\nবিজ্ঞপ্তিতে বলা হয়েছে, বেশ কিছুদিন আগে কক্সবাজারের টেকনাফ উপজেলার লম্বরী গ্রামের কয়েকটি গাছে ঘাসফড়িংয়ের মতো কিছু ছোট পোকার আক্রমণ দেখা দেয়। পরে কৃষি সম্প্রসারণ অধিদপ্তরের কক্সবাজারের উপ-পরিচালক ও স্থানীয় কৃষি বিভাগের কর্মকর্তারা ঘটনাস্থলে গিয়ে কীটনাশক প্রয়োগ করে পোকাগুলো দমন করেন। অতিসম্প্রতি ঘাসফড়িং সদৃশ এসব পোকা আবারও দেখা দিলে কৃষি মন্ত্রণালয় এটিকে সর্বোচ্চ গুরুত্ব দিয়ে উদ্যোগ গ্রহণ করে।\nমন্ত্রণালয় বলছে, শুক্রবার (০১ মে) সকালে কৃষি সম্প্রসারণ অধিদপ্তর ও বাংলাদেশ কৃষি গবেষণা ইনস্টিটিউটের কীটতত্ত্ববিদদের সমন্বয়ে উচ্চ পর্যায়ের একটি দল টেকনাফের উদ্দেশে রওনা হয়েছে। পাশাপাশি বাংলাদেশ ধান গবেষণা ইনস্টিটিউট (ব্রি) এবং বাংলাদেশ পরমাণু কৃষি গবেষণা ইনস্টিটিউট (বিনা) থেকেও পৃথক টিম রওনা দিচ্ছে। ঘাসফড়িং সদৃশ লোকাস্ট গোত্রের স্থানীয় এ পোকার শনাক্তকরণসহ আক্রমণ প্রতিরোধ, নিয়ন্ত্রণ ও ধ্বংসে এ টিম কাজ করবে।\nকৃষি সম্প্রসারণ অধিদপ্তরের কক্সবাজারের উপ-পরিচালক আবুল কাশেম বাংলানিউজকে বলেন, উচ্চ পর্যায়ের প্রতিনিধিদলের সঙ্গে তিনিও টেকনাফেল সেই ঘটনাস্থল পরিদর্শন করেছেন। সরেজমিনে দেখা গেছে, এটি তেমন ক্ষতিকর পোকা নয়। কীটনাশক প্রয়োগ করার পর গাছে থাকা পোকাগুলো মারা যাচ্ছে।\nতিনি বলেন, পঙ্গপালের পাখা থাকে এবং সহজে উড়তে পারে। এটির তেমন কোনো পাখা নেই। তবে এ পতঙ্গ কাঁচা পাতা খেয়ে ফেলছে। এসব পোকা যাতে অন্য কোথাও ছড়িয়ে না পড়ে সেজন্য কীটনাশক স্প্রে করার পরামর্শ দেওয়া হয়েছে।\nজাতিসংঘের কৃষি বিষয়ক সংস্থা এফএও-এর প্রোগ্রাম স্পেশালিস্ট আহমেদ আকজায়েজ টেকনাফে ঘটনাস্থল পরির্দশন শেষে বলেন, এ পোকা নিয়ে আতঙ্কিত হওয়ার কিছু নেই। এটি পঙ্গপাল নয়, কীটনাশক স্প্রে করার পর এদের বেশির ভাগই মারা গেছে। কৃষি সম্প্রসারণ অধিদপ্তরের সমন্বয়ে এসব পোকা দমনে প্রয়োজনীয় পদক্ষেপ নেয়া হবে।\nটেকনাফ উপজেলা কৃষি সম্প্রসারণ কর্মকর্তা মো. হাদিউর রহমান বলেন, পোকাটির নমুনা সংগ্রহ করে গবেষণাগারের পাঠানো হয়েছে। এখন পর্যন্ত সেখান থেকে কোনো নির্দেশনা পাওয়া যায়নি। এসব পোকা যাতে অন্য কোথাও ছড়িয়ে না পড়ে সেজন্য কয়েকবার কীটনাশক স্প্রে করা হয়েছে।\nজানা গেছে,পঙ্গপাল আর ঘাসফড়িং দেখতে একই রকম। দল বেঁধে উড়তে উড়তে পঙ্গপাল পাড়ি দিতে পারে মাইলের পর মাইল। দুটো ক্ষুদে শিংওয়ালা এ পতঙ্গটি আধা থেকে তিন ইঞ্চি পর্যন্ত লম্বা হতে পারে। এসময় এরা ‘দানবের মতো ক্ষুধার্ত’হয়ে ওঠে। প্রতিদিন নিজের ওজনের সমান ফসল খেতে পারে একেকটি পতঙ্গ । এ পোকার দলের আক্রমণের কারণে উজাড় হতে পারে ক্ষেতের ফসল।\nটেকনাফের লম্বরী গ্রামের একটি বাড়ির আম গাছসহ বিভিন্ন ফলজ ও বনজ গাছের শাখা-প্রশাখায় সম্প্রতি দেখা মিলে এক ধরনের এ পোকা। পোকাগুলো গাছের পাতা সম্পূর্ণ রূপে খেয়ে ফেলছে। বিষয়টি সামাজিক যোগাযোগ মাধ্যমে এলে বেশ হৈচৈ পড়ে যায়। কৃষি বিভাগও নড়ে চড়ে বসে।\nজাতিসংঘ অধিবেশনে যোগ দিতে শুক্রবার ঢাকা ছাড়ছেন প্রধানমন্ত্রী\nবিমানবন্দরে আরটিপিসিআর ল্যাব বসানোর অনুমোদন ৭ প্রতিষ্ঠানকে\nবললেন ওবায়দুল কাদের ‘অক্টোবরে খুলছে পায়রা সেতু’\nফিলিং স্টেশন বন্ধের সিদ্ধান্ত মঙ্গলবার\nইসলামে দান-সদকার সওয়াব অপরিসীম\nকরোনায় আক্রান্ত হয়ে আইসোলেশনে মিরাজ\nসরকার গঠন নিয়ে দ্বন্দ্বে জড়ালেন তালেবান নেতারা\nমেসির ‘অভিষেক’ ম্যাচে জয়বঞ্চিত পিএসজি\nআরও ২৪ কোটি ডোজ টিকা পাওয়ার আশা পররাষ্ট্রমন্ত্রীর\nআদালতের আদেশের কপি পাওয়ার পর কিছু অনলাইন বন্ধ হবে: তথ্যমন্ত্রী


দেশে বইছে শৈত্যপ্রবাহ, তাপমাত্রা কমবে আরও - ডেইলি সাতক্ষীরা\nHome » দেশে বইছে শৈত্যপ্রবাহ, তাপমাত্রা কমবে আরও\nদেশে বইছে শৈত্যপ্রবাহ, তাপমাত্রা কমবে আরও\nকর্তৃক Daily Satkhira জানু ২, ২০২২\nজানু ২, ২০২২0মন্তব্য 326 ভিউ\nদেশের খবর: দেশের আকাশ থেকে মেঘ সরে গেছে। তবে চলতি মাসে থার্মোমিটারের পারদ নামতে নামতে ৪ ডিগ্রির ঘরে ঠেকতে পারে! দেশের বেশিরভাগ এলাকায় রাতের তাপমাত্রা আরও কমতে পারে। শৈত্যপ্রবাহের এলাকাও বিস্তৃত হতে পারে। আগামী কয়েক দিন ধারাবাহিকভাবে শীত বাড়তে পারে।\nআজ রোববার কুয়াশা আরও বাড়তে পারে। সেই সঙ্গে দেশের দক্ষিণ-পশ্চিমাঞ্চলে শীতের অনুভূতি বেশি থাকতে পারে।\nআবহাওয়া অধিদপ্তর সূত্র জানায়, যশোর-চুয়াডাঙ্গাসহ আশপাশের জেলাগুলোতে শৈত্যপ্রবাহ শুরু হয়ে যেতে পারে। আগামী কয়েক দিন উত্তরাঞ্চল এবং দক্ষিণ-পশ্চিমাঞ্চলে শৈত্যপ্রবাহ ছড়াতে পারে।\nআবহাওয়া অধিদপ্তরের পরিচালক (দায়িত্বপ্রাপ্ত) মো. আজিজুর রহমান জানিয়েছেন, চলতি মাসে দুই থেকে তিনটি হালকা ৮-১০ ডিগ্রি সেলসিয়াস থেকে মাঝারি ৬ থেকে ৮ ডিগ্রি সেলসিয়াস ও দুটি মাঝারি থেকে তীব্র ৪ থেকে ৬ ডিগ্রি সেলসিয়াস শৈত্যপ্রবাহ হতে পারে।\nআবহাওয়া অধিদপ্তর জানায়, রাজধানী ও চট্টগ্রামের আকাশে মেঘ বেশি থাকায় শীত খুব একটা অনুভূত হয়নি। শনিবার মেঘ সরে গিয়ে তাপমাত্রা কমতে শুরু করেছে। এ দুই শহরের সর্বনিম্ন তাপমাত্রা দেড় থেকে ২ ডিগ্রি সেলসিয়াস পর্যন্ত কমেছে। আগামী কয়েক দিন শীতের তীব্রতা ঢাকাসহ বড় শহরগুলোতেও বাড়তে থাকবে।\nবৃক্ষ বাড়ির উদ্বোধন ও দোয়া অনুষ্ঠান\nগৃহবন্দি করা হয়েছে কাশ্মীরের সাবেক ৩ মুখ্যমন্ত্রীকে


আল্লাহ কি সৃষ্টিকে মৃত্যুর পর আবার জীবিত করবেন? এবং তাদের ভাল-মন্দ আমলের হিসাব গ্রহণ করবেন? তার আনুগত্যকারীকে কি জান্নাতে প্রবেশ করাবেন? আর যে ব্যক্তি তার সাথে কুফরী করবে এবং তার সাথে অন্যকে অংশিদার করবে সে কি জাহান্নামে যাবে? - Islamic Win\nপ্রচ্ছদ / Top 10 / আল্লাহ কি সৃষ্টিকে মৃত্যুর পর আবার জীবিত করবেন? এবং তাদের ভাল-মন্দ আমলের হিসাব গ্রহণ করবেন? তার আনুগত্যকারীকে কি জান্নাতে প্রবেশ করাবেন? আর যে ব্যক্তি তার সাথে কুফরী করবে এবং তার সাথে অন্যকে অংশিদার করবে সে কি জাহান্নামে যাবে?\nআল্লাহ কি সৃষ্টিকে মৃত্যুর পর আবার জীবিত করবেন? এবং তাদের ভাল-মন্দ আমলের হিসাব গ্রহণ করবেন? তার আনুগত্যকারীকে কি জান্নাতে প্রবেশ করাবেন? আর যে ব্যক্তি তার সাথে কুফরী করবে এবং তার সাথে অন্যকে অংশিদার করবে সে কি জাহান্নামে যাবে?\nJanuary 2, 2017\tTop 10, কুর’আন ও তাফসীর, প্রশ্নোত্তর Leaveacomment 100 Views\nউত্তর: হ্যাঁ, এর দলীল হল আল্লাহ তা‘আলার বাণী:\n﴿ زَعَمَ ٱلَّذِينَ كَفَرُوٓاْ أَن لَّن يُبۡعَثُواْۚ قُلۡ بَلَىٰ وَرَبِّي لَتُبۡعَثُنَّ ثُمَّ لَتُنَبَّؤُنَّ بِمَا عَمِلۡتُمۡۚ وَذَٰلِكَ عَلَى ٱللَّهِ يَسِيرٞ ٧ ﴾ [التغابن: ٧]\nঅর্থাৎ: কাফিররা ধারণা করে যে, তারা কখনো পুনরুত্থিত হবে না। বলুন: নিশ্চয়ই হবে, আমার রবের শপথ! তোমরা অবশ্যই পুনরুত্থিত হবে। অতঃপর তোমরা যা করতে সে সম্পর্কে অবশ্যই তোমাদেরকে অবহিত করা হবে। এবং এটি আল্লাহর পক্ষে অত্যন্ত সহজ। [সূরা তাগাবূন ৭]\n﴿ ۞مِنۡهَا خَلَقۡنَٰكُمۡ وَفِيهَا نُعِيدُكُمۡ وَمِنۡهَا نُخۡرِجُكُمۡ تَارَةً أُخۡرَىٰ ٥٥ ﴾ [طه: ٥٥]\nঅর্থাৎ: আমি তোমাদেরকে মৃত্তিকা হতে সৃষ্টি করেছি, এর মধ্যেই ফিরিয়ে দেব এবং তা থেকেই পুনর্বার বের করব। [সূরা ত্বহা ৫৫]\nকুরআন কারীমে এর অগনিত দলীল রয়েছে।\nPrevious কালেমার সাক্ষ্য দেওয়ার পর সর্বোত্তম আমল কোনটি?\nNext যে বক্তি গাইরুল্লাহর নামে পশু জবাই করবে এ আয়াত অনুযায়ী তার হুকুম কি?


ঢাকার যে ৪ টি আসনে আ.লীগের প্রার্থী পরিবর্তন হচ্ছে | bdsaradin.com ঢাকার যে ৪ টি আসনে আ.লীগের প্রার্থী পরিবর্তন হচ্ছে | bdsaradin.com\nঢাকার যে ৪ টি আসনে আ.লীগের প্রার্থী পরিবর্তন হচ্ছে\nরাজনীতি | ২০১৭, আগস্ট ১১ ০৭:৫৮ অপরাহ্ণ\nআগামী একাদশ জাতীয় সংসদ নির্বাচনের বাকি এখনো প্রায় দেড় বছরের মতো। কিন্তু ক্ষমতাসীন দল আওয়ামী লীগ পুরোদমেই নির্বাচনের প্রস্তুতি নিয়ে মাঠে নেমেছে। দেশের উন্নয়ন অগ্রযাত্রাকে অব্যাহত রাখতে আবারো ক্ষমতায় আসতে ঐতিহ্যবাহী দলটি আগামী নির্বাচনের জন্য প্রার্থী বাছাইয়ের কাজটিও করছে সুচারুভাবে। খোদ প্রধানমন্ত্রী, আওয়ামী লীগের সভানেত্রী ও মনোনয়ন বোর্ডের সভাপতি হিসাবে শেখ হাসিনা নিজেই বিষয়টি দেখভাল করছেন। আগামী নির্বাচন যেহেতু সব দলের অংশগ্রহণে প্রতিদ্বন্ধিতামূলক হবে বলে তিনি ঘোষণা দিয়েছেন তাই দলীয় প্রার্থী বাছাইয়ে চুলচেঁরা বিশ্লেষণ করা হচ্ছে।\nআওয়ামী লীগের একটি দায়িত্বশীল সূত্র পূর্বপশ্চিমকে নিশ্চিত করেছে, সারাদেশের মতো ঢাকাতেও আওয়ামী লীগের প্রার্থী বাছাইয়ে নজর দিয়েছেন শেখ হাসিনা। তিনি ঢাকার কমপক্ষে ৪ টি আসনে পরিবর্তনের আভাস দিয়েছেন। যেখানে বর্তমান এমপিদের বিরুদ্ধে বিস্তর অভিযোগ, তৃণমূল বিচ্ছিন্নতা থেকে শুরু করে তাদের আত্মীয় স্বজনদের বিরুদ্ধেও নানা অভিযোগ রয়েছে। ঢাকার যে ৪ টি আসনে আওয়ামী লীগের প্রার্থী পরিবর্তনের সম্ভাবনা রয়েছে সেটি নিয়ে আমাদের আজকের বিশেষ প্রতিবেদন।\nঢাকা-২ (কেরানীগঞ্জ-কামরাঙ্গীরচর) আসনে খাদ্যমন্ত্রী অ্যাডভোকেট কামরুল ইসলাম এমপির আসনে মনোনয়ন পেতে নির্বাচনী মাঠে নেমেছেন কেরানীগঞ্জ উপজেলা চেয়ারম্যান ও থানা আওয়ামী লীগের সভাপতি শাহিন আহমেদ। যথেষ্ট ক্লিন ইমেজ নিয়ে আওয়ামী লীগের জন্য কাজ করে যাচ্ছেন তরুণ এই উপজেলা চেয়ারম্যান। সারাদেশের শ্রেষ্ঠ উপজেলা চেয়ারম্যান হওয়ার গৌরব নিয়ে সাধারণ ভোটারদের দ্বারে দ্বারে ছুটছেন শাহিন আহমেদ। অন্যদিকে, খাদ্যমন্ত্রী কামরুল ইসলামের বিরুদ্ধে অভিযোগ রয়েছে তিনি এলাকার মানুষের সঙ্গে তেমনভাবে সম্পৃক্ত নন। এমনকি অতিকথনে পারদর্শী এ মন্ত্রী গম কেলেংকারির কারণে ব্যাপকভাবে সমালোচিত হয়েছিলেন।\nঢাকা-৪ (শ্যামপুর-কদমতলী) আসনে বর্তমান এমপি জাতীয় পার্টির নেতা সৈয়দ আবু হোসেন বাবলা। দলীয় একটি সূত্রে জানা গেছে, জাতীয় পার্টির বাবলা এ আসনে জোটের মনোনয়ন বঞ্চিত হতে পারেন। এই আসনে আওয়ামী লীগের নৌকা প্রতীকে মনোনয়ন দৌড়ে এগিয়ে আছেন আওয়ামী লীগ সভানেত্রীর সাবেক ব্যক্তিগত সমন্বয়কারী ড. আওলাদ হোসেন। দশম জাতীয় নির্বাচনেও তিনি মনোনয়ন লাভের জন্য চেষ্টা করেছেন। জোটের সঙ্গে আসন ভাগাভাগির কারণে গতবার মনোনয়ন না পেলেও এবার শ্যামপুর-কদমতলীর আওয়ামী লীগকে সংগঠিত করে কাজ করে যাচ্ছেন নিরন্তর। আওয়ামী লীগের নৌকার টিকেট এবার ড. আওলাদ হোসেনের হাতেই উঠছে বলে জানিয়েছেন দলের সংশ্লিষ্টরা।\nঢাকা-১৭ (গুলশান-ক্যান্টনমেন্ট) আসনে বর্তমান এমপি বিএনএফের চেয়ারম্যান এসএম আবুল কালাম আজাদ। এবার এখানে প্রার্থী দেবে আওয়ামী লীগ। সে ক্ষেত্রে সাবেক বাণিজ্যমন্ত্রী ও দলটির সভাপতিমণ্ডলীর সদস্য কর্নেল (অব.) ফারুক খান এমপির নাম শোনা যাচ্ছে। ফারুক খান গোপালগঞ্জ-১ (মুকসুদপুর) থেকে নির্বাচন করে এমপি হয়েছেন কয়েকবার। এবার সেখানে বঙ্গবন্ধু কন্যা শেখ রেহানার নির্বাচন করার গুঞ্জন শোনা যাচ্ছে। সে ক্ষেত্রে ঢাকার এ আসনে ফারুক খান প্রার্থী হতে পারেন।\nঢাকা-১৮ (উত্তরা) আসনে দলের সভাপতিমণ্ডলীর সদস্য অ্যাডভোকেট সাহারা খাতুন এমপি বার্ধক্যের কারণে মনোনয়ন বঞ্চিত হতে পারেন বলে মনে করেন অনেকে। তিনি মনোনয়ন না পেলে আওয়ামী লীগের যুগ্ম সাধারণ সম্পাদক, সাবেক পররাষ্ট্র মন্ত্রী ডা. দীপু মনিকে এ আসনে মনোনয়ন দেয়া হতে পারে। দীপু মনি চাঁদপুর-৩ আসনের বর্তমান এমপি। এদিকে, চাঁদপুর-৩ আসনে দীর্ঘ দিন আওয়ামী লীগের তৃণমূলের রাজনীতি করা দলের বর্তমান কেন্দ্রীয় কমিটির ত্রাণ ও সমাজকল্যাণ সম্পাদক সুজিত রায় নন্দীকে মনোনয়ন দেয়া হতে পারে। এক্ষেত্রে আগামী সংসদে সংখ্যালঘুদের আসন বাড়ানোর যে চিন্তা রয়েছে, সেটিরই প্রতিফলন ঘটানো হবে বলে মনে করে আ.লীগের হাই কমান্ড।\n(লেখাটি পড়া হয়েছে 253 বার)\nকক্সবাজার-১ আসন পুনরুদ্ধারে মরিয়া আ:লীগ,জাপা নীরব,জামাত কৌশলী, তবে এগোচ্ছে বিএনপি\nভাঙা স্যুটকেস থেকে শপিং মল বেরুচ্ছে\nদুর্ভোগ মেনে নিতে হবে\nপৌর ও দুই ইউপি নির্বাচনে প্রার্থীদের সাথে মতবিনিময় সভা বড়াইগ্রামে বিএনপি সমর্থিত প্রার্থীদের বাধাদানের অভিযোগ\nশরীয়তপুরে ইউপি চেয়ারম্যান সালাম হাওলাদারের শোডাউন\nকেন্দুয়ায় মেয়র আসাদুল হক ভূঞার নেতৃত্বে বিজয় মিছিলে জনসমুদ্র\nআমরা মুক্তি পেয়েছিলাম ১৭ ডিসেম্বর\nবিএনপির বিজয় র‌্যালি আজ


শায়েস্তাগঞ্জে ‘ইউসাস মেধা উৎসব-২০১৯’ অনুষ্ঠিত হয়েছে। ‘এগিয়ে যাব এগিয়ে নিব, শিক্ষিত সমাজ গড়ে তুলব’ শ্লোগানে এগিয়ে যাচ্ছে ইউনিভার্সিটি স্টুডেন্টস এসোসিয়েশন অব শায়েস্তাগঞ্জ (ইউসাস)। ১৯৯২ সালে প্রতিষ্ঠিত হওয়ার পর থেকে এই প্রথমবার জেলার শায়েস্তাগঞ্জে ‘ইউসাস মেধা উৎসব-২০১৯’ আয়োজন করেছে ইউসাস।\nমঙ্গলবার সকাল ১১টায় শায়েস্তাগঞ্জ ইসলামী একাডেমী এন্ড হাইস্কুলে এ মেধা উৎসবের পরীক্ষা অনুষ্ঠিত হয়েছে।\nএর আগে এ পরীক্ষায় অংশগ্রহণ করতে ১৪ সেপ্টেম্বর থেকে ৩০ সেপ্টেম্বর পর্যন্ত আবেদন ফরম বিতরণ করা হয়। এছাড়া শায়েস্তাগঞ্জের বাহিরের শিক্ষার্থীদের জন্য অনলাইনে আবেদনের সুযোগ ছিল। এতে প্রায় দেড় হাজার শিক্ষার্থী এ মেধা উৎসবের পরীক্ষায় অংশগ্রহণ করেন।\nসকালে পরীক্ষা শুরু হয়। পরীক্ষা হল পরিদর্শন করতে আসেন শায়েস্তাগঞ্জের কৃতিসন্তান সাবেক সচিব অশোক মাধব রায়, হবিগঞ্জের অতিরিক্ত পুলিশ সুপার মোঃ রবিউল ইসলাম, শায়েস্তাগঞ্জ উপজেলা পরিষদ চেয়ারম্যান আব্দুর রশিদ তালুকদার ইকবাল, ভাইস চেয়ারম্যান মোহাম্মদ গাজীউর রহমান ইমরান, মহিলা ভাইস চেয়ারম্যান মুক্তা আক্তার, ইসলামী একাডেমী এন্ড হাইস্কুলের প্রতিষ্ঠাতা প্রধান শিক্ষক আলহাজ্ব মাওলানা আব্দুস শহীদ, স্কুল পরিচালনা কমিটির সভাপতি আলহাজ্ব খুর্শেদ আলী, হবিগঞ্জ সদর উপজেলা আওয়ামীলীগের সাংগঠনিক সম্পাদক আব্দুল্লাহ সরদার, শায়েস্তাগঞ্জ প্রেসক্লাব সাবেক সভাপতি মোঃ আব্দুর রকিব, নিজামপুর ইউনিয়নের চেয়ারম্যান মোঃ তাজ উদ্দিন, আওয়ামলীগ নেতা বিশিষ্ট ব্যবসায়ী আবুল কাশেম শিবলু, হবিগঞ্জ জেলা সাংবাদিক ফোরামের সাধারণ সম্পাদক মোহাম্মদ নূর উদ্দিন, সিনিয়র সহ-সভাপতি মোঃ মামুন চৌধুরীসহ বিভিন্ন বিশ্ব বিদ্যালয়ের শিক্ষার্থীরা।\nএ সময় অতিথিদেরকে হল ঘুরে দেখান, স্কুলের প্রধান শিক্ষক মোহাম্মদ নূরুল হক, অনুষ্ঠানের মূল উদ্যোক্তা দিগন্ত ডায়াগনস্টিক এন্ড কনসালটেশন সেন্টারের স্বত্ত্বাধিকারী ডা. এম.এ মোতালিব, ইউসাসের সভাপতি কাজী সাজিম আহমেদ, সেক্রেটারী নুরুজ্জামান পাভেলসহ ইউসাসের নেতৃবৃন্দ।\nপরীক্ষা শেষে স্কুল মাঠে সংক্ষিপ্ত আলোচনা সভায় বক্তব্যে সাবেক সচিব অশোক মাধব রায় বলেন, সুশিক্ষা গ্রহণ করতে হবে। এ শিক্ষা গ্রহণ করে এগিয়ে যেতে হবে। সরকার শিক্ষার উন্নয়নে যুগান্তকারী পদক্ষেপ গ্রহণ করেছে।\nতাই আজ তৃণমূলের সন্তানরা স্কুলগামী হয়েছে। তিনি বলেন, এ মেধা উৎসব শায়েস্তাগঞ্জে প্রথম। এ উৎসব আয়োজন করে ইউসাস দায়িত্বশীলতার পরিচয় দিয়েছে। এ পরীক্ষায় অংশগ্রহণকারীরা ভাগ্যবান। কারণ এখানে তাদের মেধার বিকাশ ঘটেছে। তারা ইতিহাস হয়ে থাকবেন। আমি সবার মঙ্গল কামনা করছি।\nঅতিরিক্ত পুলিশ সুপার মোঃ রবিউল ইসলাম বলেন, শিক্ষা ছাড়া কোন জাতি এগোতে পারেনি। তাই তৃণমূল পরিবারের সন্তানদেরকে সুশিক্ষা গ্রহণ করার পাশাপাশি দেশের জন্য কাজ করে যেতে হবে।\nআজকের এ মেধা উৎসব এ অঞ্চলের শিক্ষার্থীদেরকে বহুদূর এগিয়ে নিয়ে গেল। তাই আয়োজক উইসাসকে প্রথমেই ধন্যবাদ জানাই। এ মেধা উৎসব অব্যাহত থাকুক।\nউপজেলা পরিষদ চেয়ারম্যান আব্দুর রশিদ তালুকদার ইকবাল বলেন, বর্তমান জননেত্রী প্রধানমন্ত্রী শেখ হাসিনা সরকার শিক্ষার প্রতি সর্বোচ্চ গুরুত্ব দিয়েছে। তাই স্থান স্থানে শিক্ষা প্রতিষ্ঠান গড়ে উঠছে। ইউসাসের এ আয়োজন নিঃসন্দেহে প্রশংসনীয় উদ্যোগ। এ মেধা উৎসব অব্যাহত রাখতে তিনি আহবান জানিয়েছেন।\nসূত্র জানায়, পরীক্ষায় অংশগ্রহণকারী প্রত্যেককে একটি উপহার প্রদান করা হয়। পরীক্ষার খাতা দেখে আগামী ১১ অক্টোবর চারটি ক্যাটাগরীতে তিনটি আলাদা আলাদা বিভাগে ১ম, ২য়, ৩য় মোট ৩৬ টি ও ৯ টি সান্তনা পুরস্কারসহ সর্বমোট ৪৫ টি পুরস্কার প্রদান করা হবে।\nঅনুষ্ঠানের মূল উদ্যোক্তা দিগন্ত ডায়াগনস্টিক এন্ড কনসালটেশন সেন্টারের স্বত্ত্বাধিকারী ডা. এমএ মোতালিব বলেন, স্কুল কলেজে থাকা শিক্ষার্থীদেরকে বিশ্ববিদ্যালয় মুখী করে তোলাই ‘ইউসাস মেধা উৎসব ২০১৯’ এর মূল উদ্দেশ্য। পাশাপাশি শিক্ষার্থীদের বিশ্ববিদ্যালয়ের ভর্তি পরীক্ষার সার্বিক অবস্থা সম্পর্কে ধারণা দেওয়া।\nইউনিভার্সিটি স্টুডেন্টস এসোসিয়েশন অব শায়েস্তাগঞ্জ (ইউসাস) কর্তৃক আয়োজিত ‘ইউসাস মেধা উৎসব ২০১৯’-এ শায়েসতাগঞ্জ উপজেলার শিক্ষা প্রতিষ্ঠানে অধ্যয়নরত এবং শায়েস্তাগঞ্জের বাসিন্দা অন্য কোন শিক্ষা প্রতিষ্ঠানে অধ্যয়নরত নবম-দশম ও একাদশ-দ্বাদশ শ্রেণির শিক্ষার্থীরা আবেদন করে এ পরীক্ষায় অংশ নেন।


স্বাধীন এবং উদার সাংবাদিকতার প্রস্থান » স্বাধীন এবং উদার সাংবাদিকতার প্রস্থান »\nস্বাধীন এবং উদার সাংবাদিকতার প্রস্থান\nপ্রকাশের সময় :৯ আগস্ট, ২০২১ ১:১৮ : অপরাহ্ণ\nবিশ্ব বরেণ্য চিন্তাবিদ নোয়াম চমস্কির একটি তত্ত্ব বিশ্বজুড়ে বিকল্প চিন্তার জগতে বেশ আলোচিত এবং সমাদৃত।\nতত্ত্বটির নাম হচ্ছে ‘ম্যানুফেকচারিং কনসেন্ট’ বা সম্মতি জ্ঞাপনে পদ্ধতিগত ব্যবস্থা গ্রহণ বা আপনাকে এমন এক ব্যবস্থার মুখোমুখি করা হবে- যেখানে আপনি আপনা-আপনি সম্মতি জ্ঞাপনে বাধ্য হবেন অথবা প্রোপাগান্ডার বদৌলতে যা বলা হচ্ছে তা বিশ্বাস করবেন।\nএ কারণে ম্যানুফেকচারিং কনসেন্ট বা সম্মতি নির্মাণ অথবা আদায়ের পদ্ধতিটি যে কোনো জনবিরোধী কর্মকান্ডে অভ্যস্ত অগণতান্ত্রিক অথবা তথাকথিত গণতান্ত্রিক শাসক ও সরকারগুলো গ্রহণ করে থাকে।\nনোয়াম চমস্কির গ্রন্থ ম্যানুফেকচারিং কনসেন্ট: দ্য পলিটিক্যাল ইকনোমি অব দ্য মাস মিডিয়া, ১৯৮৮ সালে প্রকাশিত হয়।\nপ্রকাশিত এ গ্রন্থ ছাড়াও একই তত্ত্ব নিয়ে নোয়াম চমস্কি বিস্তর লেখালেখি ও আলোচনা করেছেন।\nনোয়াম চমস্কি বলছেন, সংবাদমাধ্যম এ সম্মতি জ্ঞাপন পদ্ধতি বা নির্মাণের কাজে বেশি মাত্রায় ব্যবহৃত হয় এবং এ সমস্ত প্রক্রিয়ার মাধ্যম হয়ে ওঠে সংবাদমাধ্যম বা গণমাধ্যম।\nচমস্কি নানা বিশ্লেষণের পরে বলছেন, সংবাদমাধ্যম কার্যকরভাবে, প্রাতিষ্ঠানিক মোড়কে সরকার, শাসক ও এর সমর্থক তথাকথিত এলিট শ্রেণির হয়ে প্রোপাগান্ডাকে সমর্থন করে।\nসংবাদমাধ্যম এভাবেই গণতন্ত্রের যে মূল্যবান জনস্বার্থের দিকটি তার বিপক্ষে গিয়ে দাঁড়িয়ে পড়ে।\nচমস্কি স্পষ্টভাবেই বলেছেন, সংবাদমাধ্যম তার পাঠক বা দর্শকশ্রোতাদের কথা বাদ দিয়ে শাসক, করপোরেট স্বার্থ এবং ওই গোষ্ঠীর বিশেষ স্বার্থকেই প্রাধান্য দেয়।\nসংবাদমাধ্যম সরকার ও দেশের নিয়ন্ত্রক শ্রেণির স্বার্থে এমন কিছু সামাজিক নিয়মাবলী ও আচারণ তৈরি করে- যাতে মানুষ বিশ্বাস করতে বাধ্য হয়। নোয়াম চমস্কির পুরো বইটিতে নানা বিষয় উঠে এসেছে।\nতিনি বলছেন, সংবাদমাধ্যম এমন খবরই ছাপে এবং তালাশ করে যা ক্ষমতাবান শ্রেণিটির পক্ষে শেষ-মেষ কাজ করে।\nএমনকি এমন বিশ্লেষকমন্ডলীর বক্তব্য দেয়া হয়- যাতে ক্ষমতাধর শ্রেণিটিরই লাভ হয়। আর এই ক্ষমতাধর শ্রেণীটিই কার্যত: সংবাদমাধ্যমকে নিয়ন্ত্রণ করে।\nচমস্কি সব সময় এমবেডেড সাংবাদিকতার বিরোধিতা করছেন।\n১৯৯১ সালে গালফ ওয়ার এবং ২০০১ সালে যুক্তরাষ্ট্রের আফগানিস্তান দখলের সময় যুক্তরাষ্ট্র সরকার ও এর সেনাবাহিনী ওই দেশটির জনগণের চাপের মুখে পড়েছিল।\nএ কারণে ২০০৩ সালে ইরাক দখলের সময় নতুন এক অপ-সাংবাদিকতার সূচনা হয়, যার নাম এমবেডেড জার্নালিজম।\nবিভিন্ন পন্ডিত ও সমালোচক এই এমবেডেড সাংবাদিকতাকে সাদা প্রোপাগান্ডা বা হোয়াইট প্রোপাগান্ডা হিসেবে উল্লেখ করেছেন।\n১৯১৪ সালে তৎকালীন জার্মান সরকার কিছু ভুয়া তথ্য সাদা কাগজে সংবাদ মাধ্যমসহ সাধারণ্যে ছেড়ে দিয়েছিল।\nআর এটি প্রথম বিশ্বযুদ্ধে জার্মানদের অংশগ্রহণকে ত্বরান্বিত করেছিল। আর উদ্দেশ্যও ছিল তাই। সেই ভুয়া তথ্য থেকেই এই ধরনের সাংবাদিকতাকে হোয়াইট প্রোপাগান্ডা বা খোলা চোখে জলজ্যান্ত মিথ্যাচারের সাথে তুলনা করা হয়।\nএই দীর্ঘ আলোচনাটি এ কারণে করা হলো- যাতে এই লেখার পাঠক বুঝতে পারেন যে, বাংলাদেশে সাংবাদিকতার নামে বর্তমানে আসলে কী হচ্ছে। কী এবং কীভাবে হচ্ছে সে বিষয়ে আমরা আলোচনায় যাব।\nদীর্ঘকাল ধরে সাংবাদিকতাকে স্থান দেয়া হয় ফোর্থ স্টেট হিসেবে। অর্থাৎ রাষ্ট্রের তিনটি অঙ্গ- আইন সভা, বিচার বিভাগ এবং নির্বাহী বিভাগ যথাযথভাবে কাজ করছে কিনা, অর্থাৎ রাষ্ট্রযন্ত্র যথাযথভাবে কার্যকর রূপে চলছে কিনা- তা দেখাই হচ্ছে সংবাদমাধ্যমের দায়িত্ব।\nসে কারণে ১৭৮৭ সালে আইরিশ বংশোদ্ভুত বৃটিশ রাজনীতিক বাগ্মী, পন্ডিত এ্যাডমন্ড বার্ক সংবাদমাধ্যমকে রাষ্ট্রের চতুর্থ অঙ্গ বলে আখ্যা দিয়েছিলেন।\nকিন্তু বার্ক সাহেব এখন যদি বাংলাদেশের সাংবাদিকতার হাল-হকিকত দেখতে পেতেন, তাহলে বুঝতে পারতেন আমরা কোথায় আছি, কোথায় আছে সাংবাদিকতা!\nসারা দেশে হাজার-লক্ষ মানুষ এখন করোনা আক্রান্ত। হাজার হাজার মানুষ ইতোমধ্যে মারা গেছেন- যাদের অধিকাংশই যথাযথ চিকিৎসা থেকে বঞ্চিত ছিলেন।\nএখনো যারা আক্রান্ত হয়ে বাঁচার লড়াই করছেন, তাদের কতজন চিকিৎসা পাচ্ছেন। হাসপাতালগুলোতে রোগীর ঠাঁই মিলছে না।\nআর্থিক, মানসিকসহ সব দিক দিয়ে কি নিদারুণ দু:সহ যন্ত্রণা রোগী এবং তার স্বজনরা ভোগ করছেন, তা নিজ চোখে না দেখলে বিশ্বাস করা যাবে না।\nকরোনা ভ্যাকসিন দেয়ার কথা শুনছি। শুনছি কোটি কোটি ডোজ ভ্যাকসিন আসছে। কিন্তু কোথায়? বরং দেখছি নানা তেলেসমাতি।\nস্বাস্থ্য দপ্তরের দুর্নীতির খবরও শুনছি। একজন সাংবাদিককে গ্রেপ্তার করে সীমাহীন হেনস্তা করা হয়েছিল।\nগণটিকার নামে গণহয়রানির খবর মিলছে। করোনাকালে লাখ লাখ মানুষ চাকরি হারিয়েছেন। প্রবাসী জনশক্তির বিশাল এক অংশ আর কর্মস্থলে ফিরে যেতে পারেননি, চাকরি হারিয়েছেন।\nগবেষণা সংস্থাগুলো বলছে, করোনাকালে নতুন করে দারিদ্র্য সীমার নিচে চলে গেছেন এবং যাচ্ছেন বিশাল সংখ্যার মানুষ।\nবর্তমানে আবার যুক্ত হয়েছে ডেঙ্গুর প্রাদুর্ভাব।\nজনগণের এসব অভাব অভিযোগ, দু:খকষ্ট এবং শাসকদের ব্যর্থতা নিয়ে সাধারণ মানুষের দৃষ্টি অন্যদিকে ফেরানোর ও নিয়ন্ত্রণ করার চেষ্টা লক্ষ্য করা যাচ্ছে।\nদৃষ্টি ফেরানোর উদ্যোগে সংবাদমাধ্যমের নিয়ন্ত্রক ও এর কর্তাব্যক্তিদের দিক থেকে নানা আয়োজন চলছে।\nকারণ সংবাদমাধ্যম এখন সাধারণ মানুষের দিকে নয়, ইশারা ইঙ্গিত ও নির্দেশনার জন্য তাকিয়ে থাকে অন্যদিকে।\nম্যানুফেকচারিং কনসেন্ট বা জনগণের সম্মতি নিয়ন্ত্রণের কাজটি করাই এখন তাদের কাজ।\nসাংবাদিকতার বেশি গভীরে গিয়ে সংবাদ সংগ্রহে শাসক, শাসক শ্রেণীর প্রত্যক্ষ ও পরোক্ষ লাভবান শ্রেণীসহ সামান্য সংখ্যক মানুষের দারুণ বিপদ।\nএই কারণেই সত্য ও ন্যায়ের বিপক্ষে দাঁড়িয়ে গেছে সংবাদমাধ্যমের নিয়ন্ত্রকেরা।\nএ কারণে আসল ছেড়ে নতুন ধারার এক সাংবাদিকতা পরিপূর্ণ গ্রাস করেছে সংবাদমাধ্যমকে। এর নাম পরীমনি সাংবাদিকতা।\nএখন কয়েকদিন পর পর পরীমনিরা সংবাদমাধ্যমের শিরোনাম হয়। শিরোনাম হয় মৌ, পিয়াসা, হেলেনাসহ বেশকিছু নাম।\nএকটি কথা মনে রাখতে হবে, সমাজের আসল অসুখ আড়াল করতে গিয়ে নানা উপসর্গ দেখানো হচ্ছে।\nএ কারণেই স্বাধীন জনবান্ধব ও উদার সাংবাদিকতার স্থান দখল করেছে পরীমনি সাংবাদিকতা। পাঠক একবার চিন্তা করুন, তাহলে আপনারই এর জবাব পেয়ে যাবেন যে, কেন চলছে বিনাশী এসব আয়োজন।\nআপনারই চিন্তা করুন, কেন কয়েক মাস আগে ছিল ক্যাসিনো কেলেঙ্কারির হাঁক-ডাক।\nআসল সংকটকে ধামাচাপা দেয়ার অপকৌশলের একটি সুগভীর গর্তে পড়ে বিদায় নিয়েছে সৎ, স্বাধীন, জনবান্ধব ও উদার সাংবাদিকতা।\nডিজিটাল সিকিউরিটি অ্যাক্ট দিয়েও নিশ্চিত না হওয়ার কারণে সাংবাদিকতার নতুন ধারার সূচনা হয়েছে। শাসকদের সাথে এই সন্ধিও এমবেডেড সাংবাদিকতার নতুন ধরন।\nঅথচ সাংবাদিকতার এ ধারাটি এক সময় মূল ধারার ধারে কাছেও ছিল না। ৫০ থেকে ৮০-এর দশক পর্যন্ত কমবেশি জনবান্ধব স্বাধীন, উদারপন্থি সাংবাদিকতা ছিল এ দেশে।\nসবটুকু ছিল এটুকু না বললেও সামগ্রিক প্রচেষ্টা যে ছিল তাকে কেউ অস্বীকার করতে পারবে না। সংবাদ-মাধ্যম স্বাধীনতা সংগ্রামের সহায়ক শক্তি ছিল।\nকিন্তু সেই সাংবাদিকতার প্রস্থান ঘটেছে। নতুন এই সাংবাদিকতায় এখন জনগণের প্রতি কোনো দায় নেই, জবাবদিহিতা নেই।\nএকজন পেশাদার সাংবাদিক হিসেবে সাংবাদিকতার সেই মূল ধারা ও ঐতিহ্যের প্রস্থানে শোক করা ছাড়া আর কোনো উপায় নেই।\nলেখক: আমীর খসরু; সিনিয়র সাংবাদিক এবং প্রধান নির্বাহী, স্টাডি গ্রুপ অন রিজিওয়ানাল অ্যাফেয়ার্স, ঢাকা। মতামত লেখকের নিজস্ব; মানব জমিনে প্রকাশিত।\nসাংবাদিকদের অনুসন্ধানী কাজের জন্য প্রায়ই ‘বদলা’ নেয়া হয়: আইরিন খান\nএমবেডেড জার্নালিজম মুক্ত সাংবাদিকতা সংবাদমাধ্যম সাংবাদিকতা স্বাধীন সাংবাদিকতা\nঅফিস, গণপরিবহন, মার্কেট সবই খোলা ১১ আগস্ট থেকে\n‘মেড ইন বাংলাদেশ’কে একটি সম্মানজনক ব্র্যান্ড হিসেবে প্রতিষ্ঠায় উদ্যোগ নিতে হবে\nলকডাউনের প্রভাব: ঋণের চক্রে আবর্তিত বস্তিবাসীর ভাতের থালায় টান


- চ্যানেল আই অনলাইন ১১ জুন, ২০২১ ১৫:৫২\nসম্পর্কের জটিলতা নিয়ে ক’দিন ধরেই খবরের শিরোনামে পশ্চিমবঙ্গের নায়িকা ও সাংসদ নুসরাত জাহান। স্বামী নিখিলের সাথে যখন অভিযোগ-পাল্টা অভিযোগ নিয়ে বিবৃতি চলছিলো, তখনই সংবাদ মাধ্যমে নুসরাত জাহানের বেবি বাম্প ছবি প্রকাশিত!\nযা নিয়ে রীতিমত হইচই! সত্যিই, কোনো জল্পনা নয়। সাংসদ-অভিনেত্রী সত্যিই মা হতে চলেছেন। এযাবৎকাল প্রকাশ্যে এই নিয়ে তিনি কোনোরকম মন্তব্য করেনননি বটে! তবে শুক্রবার সকালে একটি ছবিই ‘হাটের মাঝে হাঁড়ি ভাঙল’!\nগোটা নেটদুনিয়াজুড়ে এত হইচই, শোরগোলের মাঝেও নুসরাত রয়েছেন ঠান্ডা মেজাজে। তার বালিগঞ্জের ফ্ল্যাটে আড্ডায় মেতেছেন টলিউডের আরও দুই অভিনেত্রী শ্রাবন্তী চট্টোপাধ্যায় এবং তনুশ্রী চক্রবর্তীর সঙ্গে। মূলত ছবিটি ফাঁস হয়েছে সেই আড্ডা মুহূর্ত থেকেই!\nনুসরাত তৃণমূলের সাংসদ। অন্যদিকে বিরোধী রাজনৈতিক দলের দুই তারকা শ্রাবন্তী এবং তনুশ্রী। কিন্তু বন্ধু নুসরাতের এই কঠিন সময়ে পাশে দাঁড়াতে এবং সমর্থন জানাতেই এসেছিলেন তারা। একসঙ্গে দাঁড়িয়ে ছবিও তুলেছেন তারা। শুক্রবার সকালে হাতে পাওয়া সেই ছবিতেই দেখা গেল নুসরাতের বেবি বাম্প।\nছবিতে দেখা যায় নুসরাতের পরনে সাদা হাতকাটা লম্বা ঝুলের জামা। কানে দুল, ঠোঁটে হালকা লিপস্টিক। হাসিমুখে ক্যামেরার দিকে তাকিয়ে পোজ দিয়েছেন তিনি। নায়িকার চোখমুখ জুড়ে যেন মাতৃত্বের আভা!


bjp leader arrested for rape allegation: লাগাতার ধর্ষণের অভিযোগ বাড়ির পরিচারিকার, গ্রেফতার বাংলার বিজেপি নেতা! - bengal bjp leader arrested for rape allegation | Eisamay\nbengal bjp leader arrested for rape allegation\nলাগাতার ধর্ষণের অভিযোগ বাড়ির পরিচারিকার, গ্রেফতার বাংলার বিজেপি নেতা!\nSuman Biswas | EiSamay.Com | Updated: 13 Aug 2020, 06:48:00 PM\nউত্তর ২৪ পরগনার বসিরহাটে এক বিজেপি নেতার বিরুদ্ধে লাগাতার ধর্ষণের অভিযোগ আনলেন তাঁর বাড়ির পরিচারিকা। অভিযোগের ভিত্তিতে ইতোমধ্যে অভিযুক্ত বিজেপি নেতা রামপ্রসাদ সাঁপুইকে গ্রেফতার করে বসিরহাট আদালতে পেশ করেছে পুলিশ। মেডিক্যাল পরীক্ষা হয়েছে নির্যাতিতার।\nফের কুকীর্তির অভিযোগ বিজেপি নেতার বিরুদ্ধে\nপরিচারিকার অভিযোগের ভিত্তিতে বসিরহাটের মাটিয়া থানা চাঁদনগর গ্রামের বাসিন্দা রামপ্রসাদ সাঁপুই নামে ওই বিজেপি নেতাকে গ্রেফতার করেছে পুলিশ।\nদিন কয়েক আগেই বিয়ের প্রতিশ্রুতি দিয়ে এক শিক্ষিকার সঙ্গে সহবাসের অভিযোগ উঠেছিল বিজেপির দক্ষিণ কলকাতা জেলা সভাপতি সোমনাথ বন্দ্যোপাধ্যায়ের বিরুদ্ধে।\nএই সময় ডিজিটাল ডেস্ক: আবার বাংলার এক বিজেপি নেতার বিরুদ্ধ ধর্ষণের অভিযোগ। এবার ধর্ষণের অভিযোগ উঠল বাড়ির পরিচারিকাকে। ঘটনাস্থল উত্তর ২৪ পরগনার বসিরহাট। ইতোমধ্যে পরিচারিকার অভিযোগের ভিত্তিতে বসিরহাটের মাটিয়া থানা চাঁদনগর গ্রামের বাসিন্দা রামপ্রসাদ সাঁপুই নামে ওই বিজেপি নেতাকে গ্রেফতার করেছে পুলিশ। দিন কয়েক আগেই বিয়ের প্রতিশ্রুতি দিয়ে এক শিক্ষিকার সঙ্গে সহবাসের অভিযোগ উঠেছিল বিজেপির দক্ষিণ কলকাতা জেলা সভাপতি সোমনাথ বন্দ্যোপাধ্যায়ের বিরুদ্ধে। সেই ঘটনার প্রেক্ষিতে নিজের পদ থেকে পদত্যাগও করেছেন ওই বিজেপি নেতা। এবার তার মধ্যেই উঠল আরেক বিজেপি নেতার বিরুদ্ধে ধর্ষণের অভিযোগ। মেডিক্যাল পরীক্ষা হয়েছে অভিযোগকারীনির।\nপঞ্চাশোর্ধ ওই মহিলার অভিযোগ, চাঁদনগরের বিজেপি নেতা পামপ্রসাদবাবুর স্ত্রী বাড়িতে বাড়িতে ছিলেন না অনেকদিন। সেই সুযোগেই দিনের পর দিন তাঁকে যৌন নির্যাতন করা হয়েছে। অনেক অনুরোধেও কোনও কাজ হয়নি। এমনকী ঘটনার কথা কাউকে জানালে ফল ভালো হবে না বলে হুমকিও দেওয়া হয় মহিলাকে। কিন্তু লাগাতার শারীরিক নির্যাতনের জেরে সম্প্রতি অসুস্থ হয়ে পড়েন ওই মহিলা। এরপর তাঁকে হাসপাতালে ভরতি করা হয়। সেখানেই শারীরিক পরীক্ষার সময় তিনি গোটা ঘটনার কথা জানান।\nযদিও বিজেপি নেতা এবং তাঁর স্ত্রী বিজেপি নেত্রী অনিতা সাঁপুই ধর্ষণের অভিযোগ অস্বীকার করেছেন। তাঁদের দাবি, সুনির্দিষ্ট চক্রান্ত করেই তাঁদের ফাঁসানো হচ্ছে। গোটা ঘটনা নিয়ে মুখে কুলুপ এঁটেছে বিজেপির উত্তর ২৪ পরগনা জেলা নেতৃত্ব। যদিও নাম প্রকাশে অনিচ্ছুক দলের এক নেতা জানিয়েছেন, অপরাধ প্রমাণিত ওই নেতার অবশ্যই সাজা হোক। কিন্তু যদি দেখা যায়, চক্রান্ত করে ফাঁসানো হয়েছে, তাহলে যেন মহিলার বিরুদ্ধে প্রশাসন ব্যবস্থা নেয়।\nপুলিশের তরফেও জানানো হয়েছে, তদন্ত করে সমস্ত দিক খতিয়ে দেখা হচ্ছে। বৃহস্পতিবারই বসিরহাট আদালতে পেশ করা হয়েছে অভিযুক্ত বিজেপি নেতাকে। অভিযোগ মিথ্যে প্রামাণিত হলে নির্যাতিতার বিরুদ্ধেও পদক্ষেপ করা হবে বলে জানিয়েছে পুলিশ।\nআরও পড়ুন: মেসির সঙ্গে স্বপ্নের জুটি বাঁধবেন রোনাল্দো? 'অসহায়' জুভেন্তাসকে প্রস্তাব বার্সার!\nউল্লেখ্য, দিনকয়েক আগেই দক্ষিণ কলকাতার বিজেপি সভাপতির বিরুদ্ধে 'ধর্ষণের' অভিযোগ এনে শোরগোল ফেলেছিলেন এক মহিলা। অভিযোগকারিনী নিজেও বিজেপির শিক্ষক সংগঠনের নেত্রী। যদিও সেই অভিযোগও অস্বীকার করেছিলেন অভিযুক্ত বিজেপি নেতা। এই মামলায় নাম জড়িয়েছে বিজেপির এক কেন্দ্রীয় নেতারও। তদন্ত করে এই মামলাতেও সমস্ত দিক খতিয়ে দেখছে পুলিশ। ফের একই ধরনের অভিযোগ উঠল বাংলারই অপর এক বিজেপি নেতার বিরুদ্ধে।\nডেটলাইন উ. ২৪ পরগনা: সেবাব্রতী ডাক্তারের শেষ বিল ১৮ লক্ষ পরের খবর\nবঙ্গ বিজেপি নেতার বিরুদ্ধে ধর্ষণের অভিযোগ পরিচারিকাকে ধর্ষণ বিজেপি নেতার ধর্ষণে অভিযুক্ত বিজেপি নেতা bjp leader's rape allegation in bengal bjp leader arrested for rape allegation Bengal BJP leader Bengal BJP\nWeb Title : bengal bjp leader arrested for rape allegation


মুক্তির ৮ দিনেই ‘গুড নিউজ’-এর আয় ২০০ কোটি! – চ্যানেল আই অনলাইন\n- চ্যানেল আই অনলাইন ৪ জানুয়ারি, ২০২০ ১৯:৪৩\nশুরু থেকে বক্স অফিসে দাপট দেখাচ্ছিল মাল্টিকাস্টিং ছবি ‘গুড নিউজ’। তবে সেই দাপটটা সপ্তাহ শেষে আরো চমকে দিল সবাইকে! কেননা, মুক্তির মাত্র ৮ দিনেই বিশ্বজুড়ে ছবিটির আয় ছাড়িয়েছে ২০০ কোটি রুপি।\n‘গুড নিউজ’ এর এই সাফল্যতে উচ্ছ্বসিত ছবির পুরো টিম। বিষয়টিতে উচ্ছ্বসিত হয়ে ছবির প্রযোজক করণ জোহর তার ইনস্টাগ্রাম অ্যাকাউন্ট থেকে লিখেছেন যে, ‘এটা সত্যিই খুব গর্বের যে আমরা এমন একটি সিনেমা নির্মাণ করেছি যেটির আয় ২০০ কোটি রুপি ছাড়িয়ে গেল!’\n৮ দিনে শুধু ভারতেই ‘গুড নিউজ’ আয় করেছে ১৩৪ কোটি রুপি! ধারণা করা হচ্ছে, চলতি সপ্তাহে নতুন ছবি না থাকায় দ্বিতীয় সপ্তাহ শেষে বিশ্বব্যাপী ৩০০ কোটি রুপি ছাড়িয়ে যাবে ছবিটি!\n‘গুড নিউজ’-এর সাফল্যের পেছনে অক্ষয় কুমারের নাম বিশেষভাবে উল্লেখ করেছেন প্রযোজক করণ। তার মতে, অক্ষয় ব্যতিত এই সাফল্য কখনো সম্ভব হতো না। অক্ষয় ছাড়াও ছবিতে আরো অভিনয় করেছেন কারিনা কাপুর, দিলজিৎ দোসাঞ্জ ও কিয়ারা আদভানি।\nছবিতে অক্ষয় ও কারিনা অভিনয় করেছেন স্বামী-স্ত্রীর চরিত্রে। বিবাহিত জীবনে তাদের কোনও সন্তান হয়না। ফলে তারা সারোগেসি অর্থাৎ গর্ভ ভাড়া করে সন্তান জন্ম দেওয়ার যে প্রক্রিয়া সেই প্রক্রিয়ায় সন্তান নেয়ার চেষ্টা করেন। এমন একটি বিষয় নিয়ে গড়ে উঠেছে সিনেমার কাহিনী।\nঅক্ষয় কুমারকারিনা কাপুরকিয়ারা আডভানিগুড নিউজদিলজিৎ দোসাঞ্জ\nধর্ষণ মামলায় টাঙ্গাইলে কলেজ শাখা ছাত্রলীগ সভাপতি গ্রেপ্তার\nবঙ্গবন্ধু গোল্ডকাপে বাংলাদেশের গ্রুপে শক্তিশালী প্যালেস্টাইন


🔘 মারয়ম - কিউসিকপিডিয়া\nকাফ-হা-ইয়া-আইন-সাদ [ সুরা মারঈয়াম ১৯:১ ]\nএটা আপনার পালনকর্তার অনুগ্রহের বিবরণ তাঁর বান্দা যাকারিয়ার প্রতি। [ সুরা মারঈয়াম ১৯:২ ]\nযখন সে তাঁর পালনকর্তাকে আহবান করেছিল নিভৃতে। [ সুরা মারঈয়াম ১৯:৩ ]\nসে বললঃ হে আমার পালনকর্তা আমার অস্থি বয়স-ভারাবন ত হয়েছে; বার্ধক্যে মস্তক সুশুভ্র হয়েছে; হে আমার পালনকর্তা! আপনাকে ডেকে আমি কখনও বিফলমনোরথ হইনি। [ সুরা মারঈয়াম ১৯:৪ ]\nআমি ভয় করি আমার পর আমার স্বগোত্রকে এবং আমার স্ত্রী বন্ধ্যা; কাজেই আপনি নিজের পক্ষ থেকে আমাকে এক জন কর্তব্য পালনকারী দান করুন। [ সুরা মারঈয়াম ১৯:৫ ]\nসে আমার স্থলাভিষিক্ত হবে ইয়াকুব বংশের এবং হে আমার পালনকর্তা, তাকে করুন সন্তোষজনক। [ সুরা মারঈয়াম ১৯:৬ ]\nহে যাকারিয়া, আমি তোমাকে এক পুত্রের সুসংবাদ দিচ্ছি, তার নাম হবে ইয়াহইয়া। ইতিপূর্বে এই নামে আমি কারও নাম করণ করিনি। [ সুরা মারঈয়াম ১৯:৭ ]\nসে বললঃ হে আমার পালনকর্তা কেমন করে আমার পুত্র হবে অথচ আমার স্ত্রী যে বন্ধ্যা, আর আমিও যে বার্ধক্যের শেষ প্রান্তে উপনীত। [ সুরা মারঈয়াম ১৯:৮ ]\nতিনি বললেনঃ এমনিতেই হবে। তোমার পালনকর্তা বলে দিয়েছেনঃ এটা আমার পক্ষে সহজ। আমি তো পুর্বে তোমাকে সৃষ্টি করেছি এবং তুমি কিছুই ছিলে না। [ সুরা মারঈয়াম ১৯:৯ ]\nসে বললঃ হে আমার পালনকর্তা, আমাকে একটি নির্দশন দিন। তিনি বললেন তোমার নিদর্শন এই যে, তুমি সুস্থ অবস্থায় তিন দিন মানুষের সাথে কথাবার্তা বলবে না। [ সুরা মারঈয়াম ১৯:১০ ]\nঅতঃপর সে কক্ষ থেকে বের হয়ে তার সম্প্রদায়ের কাছে এল এবং ইঙ্গিতে তাদেরকে সকাল সন্ধ্যায় আল্লাহকে স্মরণ করতে বললঃ [ সুরা মারঈয়াম ১৯:১১ ]\nহে ইয়াহইয়া দৃঢ়তার সাথে এই গ্রন্থ ধারণ কর। আমি তাকে শৈশবেই বিচারবুদ্ধি দান করেছিলাম। [ সুরা মারঈয়াম ১৯:১২ ]\nএবং নিজের পক্ষ থেকে আগ্রহ ও পবিত্রতা দিয়েছি। সে ছিল পরহেযগার। [ সুরা মারঈয়াম ১৯:১৩ ]\nপিতা-মাতার অনুগত এবং সে উদ্ধত, নাফরমান ছিল না। [ সুরা মারঈয়াম ১৯:১৪ ]\nতার প্রতি শান্তি-যেদি ন সে জন্মগ্রহণ করে এবং যেদিন মৃত্যুবরণ করবে এবং যেদিন জীবিতাবস্থায় পুনরুত্থিত হবে। [ সুরা মারঈয়াম ১৯:১৫ ]\nএই কিতাবে মারইয়ামের কথা বর্ণনা করুন, যখন সে তার পরিবারের লোকজন থেকে পৃথক হয়ে পূর্বদিকে এক স্থানে আশ্রয় নিল। [ সুরা মারঈয়াম ১৯:১৬ ]\nঅতঃপর তাদের থেকে নিজেকে আড়াল করার জন্যে সে পর্দা করলো। অতঃপর আমি তার কাছে আমার রূহ প্রেরণ করলাম, সে তার নিকট পুর্ণ মানবাকৃতিতে আত্নপ্রকাশ করল। [ সুরা মারঈয়াম ১৯:১৭ ]\nমারইয়াম বললঃ আমি তোমা থেকে দয়াময়ের আশ্রয় প্রার্থনা করি যদি তুমি আল্লাহভীরু হও। [ সুরা মারঈয়াম ১৯:১৮ ]\nসে বললঃ আমি তো শুধু তোমার পালনকর্তা প্রেরিত, যাতে তোমাকে এক পবিত্র পুত্র দান করে যাব। [ সুরা মারঈয়াম ১৯:১৯ ]\nমরিইয়াম বললঃ কিরূপে আমার পুত্র হবে, যখন কোন মানব আমাকে স্পর্শ করেনি এবং আমি ব্যভিচারিণীও কখনও ছিলাম না ? [ সুরা মারঈয়াম ১৯:২০ ]\nসে বললঃ এমনিতেই হবে। তোমার পালনকর্তা বলেছেন, এটা আমার জন্যে সহজ সাধ্য এবং আমি তাকে মানুষের জন্যে একটি নিদর্শন ও আমার পক্ষ থেকে অনুগ্রহ স্বরূপ করতে চাই। এটা তো এক স্থিরীকৃত ব্যাপার। [ সুরা মারঈয়াম ১৯:২১ ]\nঅতঃপর তিনি গর্ভে সন্তান ধারণ করলেন এবং তৎসহ এক দূরবর্তী স্থানে চলে গেলেন। [ সুরা মারঈয়াম ১৯:২২ ]\nপ্রসব বেদনা তাঁকে এক খেজুর বৃক্ষ-মূলে আশ্রয় নিতে বাধ্য করল। তিনি বললেনঃ হায়, আমি যদি কোনরূপে এর পূর্বে মরে যেতাম এবং মানুষের স্মৃতি থেকে বিলুপ্ত হয়ে, যেতাম! [ সুরা মারঈয়াম ১৯:২৩ ]\nঅতঃপর ফেরেশতা তাকে নিম্নদিক থেকে আওয়ায দিলেন যে, তুমি দুঃখ করো না। তোমার পালনকর্তা তোমার পায়ের তলায় একটি নহর জারি করেছেন। [ সুরা মারঈয়াম ১৯:২৪ ]\nআর তুমি নিজের দিকে খেজুর গাছের কান্ডে নাড়া দাও, তা থেকে তোমার উপর সুপক্ক খেজুর পতিত হবে। [ সুরা মারঈয়াম ১৯:২৫ ]\nযখন আহার কর, পান কর এবং চক্ষু শীতল কর। যদি মানুষের মধ্যে কাউকে তুমি দেখ, তবে বলে দিওঃ আমি আল্লাহর উদ্দেশে রোযা মানত করছি। সুতরাং আজ আমি কিছুতেই কোন মানুষের সাথে কথা বলব না। [ সুরা মারঈয়াম ১৯:২৬ ]\nঅতঃপর তিনি সন্তানকে নিয়ে তার সম্প্রদায়ের কাছে উপস্থিত হলেন। তারা বললঃ হে মারইয়াম, তুমি একটি অঘটন ঘটিয়ে বসেছ। [ সুরা মারঈয়াম ১৯:২৭ ]\nহে হারূণ-ভাগিন ী, তোমার পিতা অসৎ ব্যক্তি ছিলেন না এবং তোমার মাতাও ছিল না ব্যভিচারিনী। [ সুরা মারঈয়াম ১৯:২৮ ]\nঅতঃপর তিনি হাতে সন্তানের দিকে ইঙ্গিত করলেন। তারা বললঃ যে কোলের শিশু তার সাথে আমরা কেমন করে কথা বলব? [ সুরা মারঈয়াম ১৯:২৯ ]\nসন্তান বললঃ আমি তো আল্লাহর দাস। তিনি আমাকে কিতাব দিয়েছেন এবং আমাকে নবী করেছেন। [ সুরা মারঈয়াম ১৯:৩০ ]\nআমি যেখানেই থাকি, তিনি আমাকে বরকতময় করেছেন। তিনি আমাকে নির্দেশ দিয়েছেন, যতদিন জীবিত থাকি, ততদিন নামায ও যাকাত আদায় করতে। [ সুরা মারঈয়াম ১৯:৩১ ]\nএবং জননীর অনুগত থাকতে এবং আমাকে তিনি উদ্ধত ও হতভাগ্য করেননি। [ সুরা মারঈয়াম ১৯:৩২ ]\nআমার প্রতি সালাম যেদিন আমি জন্মগ্রহণ করেছি, যেদিন মৃত্যুবরণ করব এবং যেদিন পুনরুজ্জীবিত হয়ে উত্থিত হব। [ সুরা মারঈয়াম ১৯:৩৩ ]\nএই মারইয়ামের পুত্র ঈসা। সত্যকথা, যে সম্পর্কে লোকেরা বিতর্ক করে। [ সুরা মারঈয়াম ১৯:৩৪ ]\nআল্লাহ এমন নন যে, সন্তান গ্রহণ করবেন, তিনি পবিত্র ও মহিমাময় সত্তা, তিনি যখন কোন কাজ করা সিদ্ধান্ত করেন, তখন একথাই বলেনঃ হও এবং তা হয়ে যায়। [ সুরা মারঈয়াম ১৯:৩৫ ]\nতিনি আরও বললেনঃ নিশ্চয় আল্লাহ আমার পালনকর্তা ও তোমাদের পালনকর্তা। অতএব, তোমরা তার এবাদত কর। এটা সরল পথ। [ সুরা মারঈয়াম ১৯:৩৬ ]\nঅতঃপর তাদের মধ্যে দলগুলো পৃথক পৃথক পথ অবলম্বন করল। সুতরাং মহাদিবস আগমনকালে কাফেরদের জন্যে ধবংস। [ সুরা মারঈয়াম ১৯:৩৭ ]\nসেদিন তারা কি চমৎকার শুনবে এবং দেখবে, যেদিন তারা আমার কাছে আগমন করবে। কিন্তু আজ জালেমরা প্রকাশ্য বিভ্রান্তিতে রয়েছে। [ সুরা মারঈয়াম ১৯:৩৮ ]\nআপনি তাদেরকে পরিতাপের দিবস সম্পর্কে হুশিয়ার করে দিন যখন সব ব্যাপারের মীমাংসা হয়ে যাবে। এখন তারা অনবধানতায় আছে এবং তারা বিশ্বাস স্থাপন করছে না। [ সুরা মারঈয়াম ১৯:৩৯ ]\nআমিই চুড়ান্ত মালিকানার অধিকারী হব পৃথিবীর এবং তার উপর যারা আছে তাদের এবং আমারই কাছে তারা প্রত্যাবর্তিত হবে। [ সুরা মারঈয়াম ১৯:৪০ ]\nআপনি এই কিতাবে ইব্রাহীমের কথা বর্ণনা করুন। নিশ্চয় তিনি ছিলেন সত্যবাদী, নবী। [ সুরা মারঈয়াম ১৯:৪১ ]\nযখন তিনি তার পিতাকে বললেনঃ হে আমার পিতা, যে শোনে না, দেখে না এবং তোমার কোন উপকারে আসে না, তার এবাদত কেন কর? [ সুরা মারঈয়াম ১৯:৪২ ]\nহে আমার পিতা, আমার কাছে এমন জ্ঞান এসেছে; যা তোমার কাছে আসেনি, সুতরাং আমার অনুসরণ কর, আমি তোমাকে সরল পথ দেখাব। [ সুরা মারঈয়াম ১৯:৪৩ ]\nহে আমার পিতা, শয়তানের এবাদত করো না। নিশ্চয় শয়তান দয়াময়ের অবাধ্য। [ সুরা মারঈয়াম ১৯:৪৪ ]\nহে আমার পিতা, আমি আশঙ্কা করি, দয়াময়ের একটি আযাব তোমাকে স্পর্শ করবে, অতঃপর তুমি শয়তানের সঙ্গী হয়ে যাবে। [ সুরা মারঈয়াম ১৯:৪৫ ]\nপিতা বললঃ যে ইব্রাহীম, তুমি কি আমার উপাস্যদের থেকে মুখ ফিরিয়ে নিচ্ছ? যদি তুমি বিরত না হও, আমি অবশ্যই প্রস্তরাঘাতে তোমার প্রাণনাশ করব। তুমি চিরতরে আমার কাছ থেকে দূর হয়ে যাও। [ সুরা মারঈয়াম ১৯:৪৬ ]\nইব্রাহীম বললেনঃ তোমার উপর শান্তি হোক, আমি আমার পালনকর্তার কাছে তোমার জন্যে ক্ষমা প্রার্থনা করব। নিশ্চয় তিনি আমার প্রতি মেহেরবান। [ সুরা মারঈয়াম ১৯:৪৭ ]\nআমি পরিত্যাগ করছি তোমাদেরকে এবং তোমরা আল্লাহ ব্যতীত যাদের এবাদত কর তাদেরকে; আমি আমার পালনকর্তার এবাদত করব। আশা করি, আমার পালনকর্তার এবাদত করে আমি বঞ্চিত হব না। [ সুরা মারঈয়াম ১৯:৪৮ ]\nঅতঃপর তিনি যখন তাদেরকে এবং তার আল্লাহ ব্যতীত যাদের এবাদত করত, তাদের সবাইকে পরিত্যাগ করলেন, তখন আমি তাকে দান করলাম ইসহাক ও ইয়াকুব এবং প্রত্যেককে নবী করলাম। [ সুরা মারঈয়াম ১৯:৪৯ ]\nআমি তাদেরকে দান করলাম আমার অনুগ্রহ এবং তাদেরকে দিলাম সমুচ্চ সুখ্যাতি। [ সুরা মারঈয়াম ১৯:৫০ ]\nএই কিতাবে মূসার কথা বর্ণনা করুন, তিনি ছিলেন মনোনীত এবং তিনি ছিলেন রাসূল, নবী। [ সুরা মারঈয়াম ১৯:৫১ ]\nআমি তাকে আহবান করলাম তূর পাহাড়ের ডান দিক থেকে এবং গুঢ়তত্ত্ব আলোচনার উদ্দেশে তাকে নিকটবর্তী করলাম। [ সুরা মারঈয়াম ১৯:৫২ ]\nআমি নিজ অনুগ্রহে তাঁকে দান করলাম তাঁর ভাই হারুনকে নবীরূপে। [ সুরা মারঈয়াম ১৯:৫৩ ]\nএই কিতাবে ইসমাঈলের কথা বর্ণনা করুন, তিনি প্রতিশ্রুতি পালনে সত্যাশ্রয়ী এবং তিনি ছিলেন রসূল, নবী। [ সুরা মারঈয়াম ১৯:৫৪ ]\nতিনি তাঁর পরিবারবর্গকে নামায ও যাকাত আদায়ের নির্দেশ দিতেন এবং তিনি তাঁর পালনকর্তার কাছে পছন্দনীয় ছিলেন। [ সুরা মারঈয়াম ১৯:৫৫ ]\nএই কিতাবে ইদ্রীসের কথা আলোচনা করুন, তিনি ছিলেন সত্যবাদী নবী। [ সুরা মারঈয়াম ১৯:৫৬ ]\nআমি তাকে উচ্চে উন্নীত করেছিলাম। [ সুরা মারঈয়াম ১৯:৫৭ ]\nএরাই তারা-নবীগণে র মধ্য থেকে যাদেরকে আল্লাহ তা'আলা নেয়ামত দান করেছেন। এরা আদমের বংশধর এবং যাদেরকে আমি নূহের সাথে নৌকায় আরোহন করিয়েছিলাম, তাদের বংশধর, এবং ইব্রাহীম ও ইসরাঈলের বংশধর এবং যাদেরকে আমি পথ প্রদর্শন করেছি ও মনোনীত করেছি, তাদের বংশোদ্ভূত। তাদের কাছে যখন দয়াময় আল্লাহর আয়াতসমূহ পাঠ করা হত, তখন তারা সেজদায় লুটিয়ে পড়ত এবং ক্রন্দন করত। [ সুরা মারঈয়াম ১৯:৫৮ ]\nঅতঃপর তাদের পরে এল অপদার্থ পরবর্তীরা। তারা নামায নষ্ট করল এবং কুপ্রবৃত্তির অনুবর্তী হল। সুতরাং তারা অচিরেই পথভ্রষ্টতা প্রত্যক্ষ করবে। [ সুরা মারঈয়াম ১৯:৫৯ ]\nকিন্তু তারা ব্যতীত, যারা তওবা করেছে, বিশ্বাস স্থাপন করেছে। সুতরাং তারা জান্নাতে প্রবেশ করবে এবং তাদের উপর কোন জুলুম করা হবে না। [ সুরা মারঈয়াম ১৯:৬০ ]\nতাদের স্থায়ী বসবাস হবে যার ওয়াদা দয়াময় আল্লাহ তাঁর বান্দাদেরকে অদৃশ্যভাবে দিয়েছেন। অবশ্যই তাঁর ওয়াদার তারা পৌঁছাবে। [ সুরা মারঈয়াম ১৯:৬১ ]\nতারা সেখানে সালাম ব্যতীত কোন অসার কথাবার্তা শুনবে না এবং সেখানে সকাল-সন্ধ্য া তাদের জন্যে রুযী থাকবে। [ সুরা মারঈয়াম ১৯:৬২ ]\nএটা ঐ জান্নাত যার অধিকারী করব আমার বান্দাদের মধ্যে পরহেযগারদেরকে। [ সুরা মারঈয়াম ১৯:৬৩ ]\n(জিব্রাইল বললঃ) আমি আপনার পালনকর্তার আদেশ ব্যতীত অবতরণ করি না, যা আমাদের সামনে আছে, যা আমাদের পশ্চাতে আছে এবং যা এ দুই-এর মধ্যস্থলে আছে, সবই তাঁর এবং আপনার পালনকর্তা বিস্মৃত হওয়ার নন। [ সুরা মারঈয়াম ১৯:৬৪ ]\nতিনি নভোমন্ডল, ভূমন্ডলে এতদুভয়ের মধ্যবর্তী সবার পালনকর্তা। সুতরাং তাঁরই বন্দেগী করুন এবং তাতে দৃঢ় থাকুন আপনি কি তাঁর সমনাম কাউকে জানেন? [ সুরা মারঈয়াম ১৯:৬৫ ]\nমানুষ বলেঃ আমার মৃত্যু হলে পর আমি কি জীবিত অবস্থায় পুনরুত্থিত হব? [ সুরা মারঈয়াম ১৯:৬৬ ]\nমানুষ কি স্মরণ করে না যে, আমি তাকে ইতি পূর্বে সৃষ্টি করেছি এবং সে তখন কিছুই ছিল না। [ সুরা মারঈয়াম ১৯:৬৭ ]\nসুতরাং আপনার পালনকর্তার কসম, আমি অবশ্যই তাদেরকে এবং শয়তানদেরকে একত্রে সমবেত করব, অতঃপর অবশ্যই তাদেরকে নতজানু অবস্থায় জাহান্নামের চারপাশে উপস্থিত করব। [ সুরা মারঈয়াম ১৯:৬৮ ]\nঅতঃপর প্রত্যেক সম্প্রদায়ের মধ্যে যে দয়াময় আল্লাহর সর্বাধিক অবাধ্য আমি অবশ্যই তাকে পৃথক করে নেব। [ সুরা মারঈয়াম ১৯:৬৯ ]\nঅতঃপর তাদের মধ্যে যারা জাহান্নামে প্রবেশের অধিক যোগ্য, আমি তাদের বিষয়ে ভালোভাবে জ্ঞাত আছি। [ সুরা মারঈয়াম ১৯:৭০ ]\nতোমাদের মধ্যে এমন কেউ নেই যে তথায় পৌছবে না। এটা আপনার পালনকর্তার অনিবার্য ফায়সালা। [ সুরা মারঈয়াম ১৯:৭১ ]\nঅতঃপর আমি পরহেযগারদেরকে উদ্ধার করব এবং জালেমদেরকে সেখানে নতজানু অবস্থায় ছেড়ে দেব। [ সুরা মারঈয়াম ১৯:৭২ ]\nযখন তাদের কাছে আমার সুস্পষ্ট আয়াতসমূহ তেলাওয়াত করা হয়, তখন কাফেররা মুমিনদেরকে বলেঃ দুই দলের মধ্যে কোনটি মর্তবায় শ্রেষ্ঠ এবং কার মজলিস উত্তম? [ সুরা মারঈয়াম ১৯:৭৩ ]\nতাদের পূর্বে কত মানব গোষ্ঠীকে আমি বিনাশ করেছি, তারা তাদের চাইতে সম্পদে ও জাঁক-জমকে শ্রেষ্ঠ ছিল। [ সুরা মারঈয়াম ১৯:৭৪ ]\nবলুন, যারা পথভ্রষ্টতায় আছে, দয়াময় আল্লাহ তাদেরকে যথেষ্ট অবকাশ দেবেন; এমনকি অবশেষে তারা প্রত্যক্ষ করবে যে বিষয়ে তাদেরকে ওয়াদা দেয়া হচ্ছে, তা আযাব হোক অথবা কেয়ামতই হোক। সুতরাং তখন তারা জানতে পারবে কে মর্তবায় নিকৃষ্ট ও দলবলে দূর্বল। [ সুরা মারঈয়াম ১৯:৭৫ ]\nযারা সৎপথে চলে আল্লাহ তাদের পথপ্রাপ্তি বৃদ্ধি করেন এবং স্থায়ী সৎকর্মসমূহ তোমার পালনকর্তার কাছে সওয়াবের দিক দিয়ে শ্রেষ্ঠ এবং প্রতিদান হিসেবেও শ্রেষ্ট। [ সুরা মারঈয়াম ১৯:৭৬ ]\nআপনি কি তাকে লক্ষ্য করেছেন যে, আমার নিদর্শনাবলীতে বিশ্বাস করে না এবং বলেঃ আমাকে অর্থ-সম্পদ ও সন্তান-সন্ত তি অবশ্যই দেয়া হবে। [ সুরা মারঈয়াম ১৯:৭৭ ]\nসে কি অদৃশ্য বিষয় জেনে ফেলেছে, অথবা দয়াময় আল্লাহর নিকট থেকে কোন প্রতিশ্রুতি প্রাপ্ত হয়েছে? [ সুরা মারঈয়াম ১৯:৭৮ ]\nনা, এটা ঠিক নয়। সে যা বলে আমি তা লিখে রাখব এবং তার শাস্তি দীর্ঘায়িত করতে থাকব। [ সুরা মারঈয়াম ১৯:৭৯ ]\nসে যা বলে, মৃত্যুর পর আমি তা নিয়ে নেব এবং সে আমার কাছে আসবে একাকী। [ সুরা মারঈয়াম ১৯:৮০ ]\nতারা আল্লাহ ব্যতীত অন্যান্য ইলাহ গ্রহণ করেছে, যাতে তারা তাদের জন্যে সাহায্যকারী হয়। [ সুরা মারঈয়াম ১৯:৮১ ]\nকখনই নয়, তারা তাদের এবাদত অস্বীকার করবে এবং তাদের বিপক্ষে চলে যাবে। [ সুরা মারঈয়াম ১৯:৮২ ]\nআপনি কি লক্ষ্য করেননি যে, আমি কাফেরদের উপর শয়তানদেরকে ছেড়ে দিয়েছি। তারা তাদেরকে বিশেষভাবে (মন্দকর্মে) উৎসাহিত করে। [ সুরা মারঈয়াম ১৯:৮৩ ]\nসুতরাং তাদের ব্যাপারে আপনি তাড়াহুড়া করবেন না। আমি তো তাদের গণনা পূর্ণ করছি মাত্র। [ সুরা মারঈয়াম ১৯:৮৪ ]\nসেদিন দয়াময়ের কাছে পরহেযগারদেরকে অতিথিরূপে সমবেত করব, [ সুরা মারঈয়াম ১৯:৮৫ ]\nএবং অপরাধীদেরকে পিপাসার্ত অবস্থায় জাহান্নামের দিকে হাঁকিয়ে নিয়ে যাব। [ সুরা মারঈয়াম ১৯:৮৬ ]\nযে দয়াময় আল্লাহর কাছ থেকে প্রতিশ্রুতি গ্রহণ করেছে, সে ব্যতীত আর কেউ সুপারিশ করার অধিকারী হবে না। [ সুরা মারঈয়াম ১৯:৮৭ ]\nতারা বলেঃ দয়াময় আল্লাহ সন্তান গ্রহণ করেছেন। [ সুরা মারঈয়াম ১৯:৮৮ ]\nনিশ্চয় তোমরা তো এক অদ্ভুত কান্ড করেছ। [ সুরা মারঈয়াম ১৯:৮৯ ]\nহয় তো এর কারণেই এখনই নভোমন্ডল ফেটে পড়বে, পৃথিবী খন্ড-বিখন্ড হবে এবং পর্বতমালা চূর্ণ-বিচুর ্ণ হবে। [ সুরা মারঈয়াম ১৯:৯০ ]\nএ কারণে যে, তারা দয়াময় আল্লাহর জন্যে সন্তান আহবান করে। [ সুরা মারঈয়াম ১৯:৯১ ]\nঅথচ সন্তান গ্রহণ করা দয়াময়ের জন্য শোভনীয় নয়। [ সুরা মারঈয়াম ১৯:৯২ ]\nনভোমন্ডল ও ভূ-মন্ডলে কেউ নেই যে, দয়াময় আল্লাহর কাছে দাস হয়ে উপস্থিত হবে না। [ সুরা মারঈয়াম ১৯:৯৩ ]\nতাঁর কাছে তাদের পরিসংখ্যান রয়েছে এবং তিনি তাদেরকে গণনা করে রেখেছেন। [ সুরা মারঈয়াম ১৯:৯৪ ]\nকেয়ামতের দিন তাদের সবাই তাঁর কাছে একাকী অবস্থায় আসবে। [ সুরা মারঈয়াম ১৯:৯৫ ]\nযারা বিশ্বাস স্থাপন করে এবং সৎকর্ম সম্পাদন করে, তাদেরকে দয়াময় আল্লাহ ভালবাসা দেবেন। [ সুরা মারঈয়াম ১৯:৯৬ ]\nআমি কোরআনকে আপনার ভাষায় সহজ করে দিয়েছি, যাতে আপনি এর দ্বারা পরহেযগারদেরকে সুসংবাদ দেন এবং কলহকারী সম্প্রদায়কে সতর্ক করেন। [ সুরা মারঈয়াম ১৯:৯৭ ]\nতাদের পূর্বে আমি কত মানবগোষ্ঠীকে ধ্বংস করেছি। আপনি কি তাদের কাহারও সাড়া পান, অথবা তাদের ক্ষীনতম আওয়ায ও শুনতে পান? [ সুরা মারঈয়াম ১৯:৯৮ ]\npage revision: 1, last edited: 19 Oct 2018 08:53


মঠবাড়িয়ায় কিং ব্র্যান্ড সিমেন্ট কোম্পানির আয়োজনে রাজসভা – মঠবাড়িয়া প্রতিদিন\nHome/মঠবাড়িয়ার খবর/মঠবাড়িয়ায় কিং ব্র্যান্ড সিমেন্ট কোম্পানির আয়োজনে রাজসভা\nমঠবাড়িয়ায় কিং ব্র্যান্ড সিমেন্ট কোম্পানির আয়োজনে রাজসভা\nনভেম্বর ১৯, ২০১৮\tমঠবাড়িয়ার খবর Leaveacomment 81 Views\nদেবদাস মজুমদার ও মেহেদী হাসান : পিরোজপুরের মঠবাড়িযায় নির্মাণ শ্রমিকদের দক্ষতা উন্নয়ন ও সচেতনতা বৃদ্ধির লক্ষ্যে কিং ব্র্যান্ড সিমেন্ট কোম্পানির আয়োজনে রাজসভা অনুষ্ঠিত হয়েছে। আজ রবিবার সন্ধ্যায় মঠবাড়িয়া পৌর শহরের হারুন ভিলায় এ রাজ সভা অনুষ্ঠিত হয়। ‘স্বপ্ন নির্মাণে সঠিক সিমেন্ট’ এ বক্তব্য সামনে রেখে স্থাণীয় পেশাদার নির্মাণ করিগর ও কোম্পানীর ডিলারগণ অংশ নেন। এ রাজসভায় স্থাণীয় ৭০ জন পেশাদার নির্মান শ্রমিক অংশ নেন।\nঅনুষ্ঠানে বসুন্ধরা গ্রুপের কিং ব্রান্ড সিমেন্টের অ্যাসিস্ট্যান্ট জেনারেল ম্যানেজার খন্দকার তাজরুল হাসান প্রধান অতিথি ছিলেন।\nস্থাণীয় ডিলার সোনাভান এন্ড হাসান এন্টারপ্রাইজের সত্বধিকারী সাংবাদিক মো. জাহিদ উদ্দিন পলাশের সভাপতিত্বে সভায় বক্তব্য দেন মঠবাড়িয়া বনিক সমিতির সভাপতি মো. সা,সুল আলম, পৌরসভার নির্বাহী প্রকৌশলী আবদুস সালেক, এলজিইডির উপ সহকারি প্রকৌশলী আবদুল মালেক, মঠবাড়িয়া প্রেসক্লাবের সাবেক সভাপতি আবদুস সালাম আজাদী, সাংবাদিক মিজানুর রহমান মিজু, কিং ব্র্যান্ড সিমেন্টের সেলস ম্যানেজার মো. কবির আহম্মেদ, স্থাণীয় ডিলার শাহাদাৎ হোসেন, আবদুল হালিম ফরাজী, ইউনুছ কাজী, মো. জাকির হোসেন ও মো. জসীম প্রমুখ। সভায় কিং ব্র্যান্ড সিমেণ্ট এর ব্যাবহার ও নির্মানের কৌশলগত উপস্থাপন করেন কোম্পানীর প্রকৌশলী মামুন উর রশীদ।\nসভায় বক্তারা বলেন, দেশ ও মানুষের কল্যাণে ‘বসুন্ধরা গ্রুপ সব সময় ভোক্তার অধিকার ও পণ্যের গুণগত মানের গুরুত্ব দিয়ে আসছে। দেশের শীর্ষস্থাণীয় সিমেন্ট কিং ব্র্যান্ড সিমেন্ট কার্যকর গুণগতমান বজায় থাকার কারণে সাধারণ মানুষের আস্থা অর্জন করেছে’।\nPrevious মঠবাড়িয়ায় ইট ভাটার শ্রমিকের লাশ উদ্ধার\nNext মঠবাড়িয়ায় ধানকাটা নিয়ে সংঘর্ষে আহত ১৭, তিন নারী আটক


তৃতীয় ধাপের পৌরসভায় জয়ী হলেন যারা তৃতীয় ধাপের পৌরসভায় জয়ী হলেন যারা – মানবতা টেলিভিশন || Manobata Television\n৩৪\tটাইম ভিউঃ\nতৃতীয় ধাপে দেশের ৬০ পৌরসভায় ভোট অনুষ্ঠিত হয়েছে। এবারও প্রাপ্ত সবগুলো পৌরসভার ফলাফলে শাসকদল আওয়ামী লীগের প্রার্থীদেরই জয় জয়কার। তারা জিতেছে ৪৩টি পৌরসভায়। বিএনপি জয়ী হয়েছে মাত্র তিনটি পৌরসভায়। এছাড়াও আওয়ামী লীগের বিদ্রোহী প্রার্থীরা জয় পেয়েছেন ১৪টি পৌরসভায়। এই ধাপে মোট ৬৩টি পৌরসভায় নির্বাচন অনুষ্ঠানের কথা থাকলেও আগেই বিনা প্রতিদ্বন্দ্বিতায় জয়ী হয়েছেন তিন জন প্রার্থী। ফলে আওয়ামী লীগের টিকিটে জয়ী হয়েছেন মোট ৪৬ জন। এ ধাপেও মোট দুজন নারী প্রার্থী জয়ী হয়েছেন। তারা শাসকদলের টিকিটে নির্বাচন করে জয়ী হন।\nপ্রতিনিধিদের পাঠানো বিভিন্ন পৌরসভার ফলাফল:\nফেনীতে মেয়র আ.লীগের মিয়াজী:\nফেনী প্রতিনিধি জানিয়েছেন, ফেনী পৌরসভা নির্বাচনে মেয়র নির্বাচিত হয়েছেন আওয়ামী লীগের প্রার্থী নজরুল ইসলাম স্বপন মিয়াজী। বিএনপির প্রার্থী আলাল উদ্দিন আলালকে ৬৯ হাজার ৩০৯ ভোটে হারিয়েছেন তিনি। শনিবার (৩০ জানুয়ারি) রাতে এই ফল ঘোষণা করেন রিটার্নিং কর্মকর্তা নাসির উদ্দিন পাটোয়ারী।\nরিটার্নিং কর্মকর্তা জানান, নজরুল ইসলাম স্বপন মিয়াজি নৌকা প্রতীকে পেয়েছেন ৬৯ হাজার ৩০৯ ভোট। তার নিকটতম প্রতিদ্বন্দ্বী বিএনপির আলাল উদ্দিন আলাল ধানের শীষ প্রতীকে পেয়েছেন এক হাজার ৯৪৯ ভোট। ১৮টি ওয়ার্ডের মোট ৪৫টি কেন্দ্রের ফল ঘোষণা হয়। এবারের নির্বাচনে ভোটার সংখ্যা ৯১ হাজার ৬৬২ জন। মোট ৭২ হাজার ৩৩৯ ভোটার ভোট দিয়েছেন, যা শতকরা হিসাবে ৭৮ দশমিক ৫৮ শতাংশ।\nচাঁদপুরের হাজীগঞ্জে আ.লীগের প্রার্থী পুনর্নির্বাচিত\nচাঁদপুর প্রতিনিধি জানিয়েছেন, জেলার হাজীগঞ্জ পৌরসভা নির্বাচনে আওয়ামী লীগ মনোনীত নৌকা প্রতীকের প্রার্থী আ স ম মাহবুব-উল-আলম লিপন মেয়র পদে পুনরায় নির্বাচিত হয়েছেন। মেয়র পদে নৌকার প্রার্থী পেয়েছেন ২৩ হাজার ২১২ ভোট। তার একমাত্র প্রতিদ্বন্দ্বী বিএনপি মনোনীত ধানের শীষ প্রতীকের মেয়র প্রার্থী আব্দুল মান্নান খান বাচ্চু পেয়েছেন ১১ হাজার ৬৪৫ ভোট। শনিবার (৩০ জানুয়ারি) সন্ধ্যায় বেসরকারিভাবে এই ফলাফল জানা গেছে।\nমণিরামপুরের মেয়র হলেন নৌকার প্রার্থী মাহমুদুল হাসান\nযশোর প্রতিনিধি জানিয়েছেন, যশোরের মণিরামপুরে পৌরমেয়র হিসেবে দ্বিতীয়বারের মতো নির্বাচিত হয়েছেন কাজী মাহামুদুল হাসান। তিনি নৌকা প্রতীক নিয়ে প্রতিদ্বন্দ্বিতা করেন।\nশনিবার (৩০ জানুয়ারি) অনুষ্ঠিত নির্বাচনে কাজী মাহামুদুল হাসান নৌকা প্রতীক নিয়ে ১৪ হাজার ১৯৬ ভোট পান। তার নিকটতম প্রতিদ্বন্দ্বী অ্যাডভোকেট শহীদ ইকবাল হোসেন (ধানের শীষ) পেয়েছেন মাত্র ১ হাজার ৭০০ ভোট। এছাড়া, মেয়র পদে নির্বাচন করে ইসলামী আন্দোলন বাংলাদেশের প্রার্থী আবু তালেব পেয়েছেন ৪১৪ ভোট।\nদর্শনায় নৌকার জয়\nচুয়াডাঙ্গা প্রতিনিধি জানিয়েছেন, জেলার দামুড়হুদা উপজেলার দর্শনায় নৌকা প্রতীকে আওয়ামী লীগ মনোনীত প্রার্থী বর্তমান মেয়র মতিয়ার রহমান পুনরায় নির্বাচিত হয়েছেন। তিনি ১৭ হাজার ৭৩৬ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী বিএনপি সমর্থিত হাবিবুর রহমান বুলেট পেয়েছেন এক হাজার ১৯৪ ভোট। শনিবার (৩০ জানুয়ারি) রাতে জেলা নির্বাচন অফিসার ও রিটার্নিং কর্মকর্তা তারেক আহমেদ ফল ঘোষণা করেন।\nনির্বাচনে জামায়াত সমর্থিত স্বতন্ত্র প্রার্থী আশকার আলী পেয়েছেন ৪৩৩ ভোট।\nএর আগে বেলা ১১টার দিকে বিএনপি মনোনীত ধানের শীষের প্রার্থী হাবিবুর রহমান বুলেট ভোট বর্জন করেন।\nসিংড়া পৌরসভায় জয় পেলেন আ.লীগের জান্নাতুল\nনাটোর প্রতিনিধি জানান, নাটোরের সিংড়া পৌরসভা নির্বাচনের ফলাফলে নৌকা বিজয়ী হয়েছে। নৌকা প্রতীক প্রার্থী জান্নাতুল ফেরদৌস তার প্রতিদ্বন্দ্বী বিএনপি মনোনীত ধানের শীষ প্রার্থী তায়জুল ইসলামকে ১৭ হাজার ৯শ’ ৪২ ভোটে পরাজিত করে বিজয়ী হয়েছেন।\nরিটার্নিং কর্মকর্তা ও জেলা নির্বাচন কর্মকর্তা মো. আছলাম জানান, ভোট গণনায় নৌকা প্রতীকে জান্নাতুল ফেরদৌস পেয়েছেন ১৯ হাজার ৪শ’৩৪ ভোট। তার একমাত্র প্রতিদ্বন্দ্বী বিএনপি মনোনীত তায়জুল ইসলাম ধানের শীষ প্রতীকে পেয়েছেন ১ হাজার ৪শ’৯২ ভোট।\nবগুড়ার ৫ পৌরসভায় আ.লীগ ২, বিএনপি ২, আওয়ামী লীগ বিদ্রোহী ১\nবগুড়া প্রতিনিধি জানিয়েছেন, জেলার পাঁচ পৌরসভা নির্বাচনে মেয়র পদে ক্ষমতাসীন আওয়ামী লীগের দুই জন, বিএনপির দুই জন ও স্বতন্ত্র (আওয়ামী লীগের বিদ্রোহী) একজন নির্বাচিত হয়েছেন। সংশ্লিষ্ট সহকারী রিটার্নিং অফিসাররা এ তথ্য দিয়েছেন।\nবগুড়া নির্বাচন অফিস সূত্র জানায়, শিবগঞ্জ পৌরসভা নির্বাচনে মেয়র পদে আওয়ামী লীগ মনোনীত প্রার্থী তৌহিদুর রহমান মানিক পুনরায় নির্বাচিত হয়েছেন। তিনি পেয়েছেন ১২ হাজার ৩৯৮ ভোট। তার নিকটতম (নির্বাচন বর্জনকারী) বিএনপির মতিয়ার রহমান মতিন পেয়েছেন দুই হাজার ৩৬৬ ভোট।\nনন্দীগ্রাম পৌরসভায় আওয়ামী লীগের প্রার্থী আনিসুর রহমান মেয়র হয়েছেন। তিনি পেয়েছেন সাত হাজার ৬৬৮ ভোট। তার নিকটতম বিএনপির সুশান্ত কুমার সরকার পেয়েছেন পাঁচ হাজার ১৮৮ ভোট।\nধুনট পৌরসভায় আওয়ামী লীগের বিদ্রোহী ও বহিষ্কৃত এজিএম বাদশাহ (জগ মার্কা) তৃতীয়বারের মতো মেয়র নির্বাচিত হয়েছেন। তিনি পেয়েছেন তিন হাজার ৯০৬ ভোট। তার নিকটতম আওয়ামী লীগের প্রার্থী টিআইএম নুরুন্নবী তারিক পেয়েছেন তিন হাজার ১৫৫ ভোট।\nকাহালু পৌরসভায় বিএনপির আবদুল মান্নান পাঁচ হাজার ২৪৫ ভোট পেয়ে মেয়র নির্বাচিত হয়েছেন। তার নিকটতম আওয়ামী লীগের বর্তমান মেয়র হেলাল উদ্দিন কবিরাজ পেয়েছেন চার হাজার ২৯৯ ভোট।\nএছাড়া গাবতলী পৌরসভায় বিএনপির সাইফুল ইসলাম দ্বিতীয়বারের মতো মেয়র নির্বাচিত হয়েছেন। তিনি পেয়েছেন ছয় হাজার ৯৫৯ ভোট। তার নিকটতম আওয়ামী লীগের মমিনুল হক শিলু পেয়েছেন পাঁচ হাজার ১১৫ ভোট।\nনলছিটিতে আ.লীগের জয়\nঝালকাঠি প্রতিনিধি জানান, দেশের দ্বিতীয় প্রাচীনতম পৌরসভা ঝালকাঠির নলছিটিতে আওয়ামী লীগ মনোনীত নৌকা প্রতীকের প্রার্থী আব্দুল ওয়াহেদ কবির খান বিপুল ভোটে বিজয়ী হয়েছেন। শনিবার (৩০ জানুয়ারি) রাতে জেলা রিটার্নিং অফিসার ওয়াহেদুজ্জামান মুন্সি নির্বাচনের ফল ঘোষণা করেন।\nদুপুর ১২টায় এজেন্টদের কেন্দ্রে ঢুকতে না দেওয়া, নৌকায় জোর করে প্রকাশ্যে সিল মারার অভিযোগে বিএনপি প্রার্থী মজিবর রহমান সাংবাদিকদের ফোন করে নির্বাচন বর্জনের ঘোষণা দেন। এছাড়াও সাড়ে ১১টায় স্বতন্ত্র প্রার্থী মাসুদ খান ভিডিও বার্তা পাঠিয়ে নির্বাচন বর্জনের ঘোষণা দেন।\nরিটার্নিং অফিসার জানান, আওয়ামী লীগ মনোনীত নৌকা প্রতীকের প্রার্থী আব্দুল ওয়াহেদ খান ১৪ হাজার ৫৬৪ ভোট পেয়েছেন। ইসলামী আন্দোলন বাংলাদেশ মনোনীত হাতপাখা প্রতীকের প্রার্থী শাহজালাল হোসেন পেয়েছেন ৯২৪ ভোট। বিএনপি মনোনীত ধানের শীষ প্রতীকের প্রার্থী মজিবর রহমান পেয়েছেন ৩৭৫ ভোট। এছাড়া স্বতন্ত্র মোবাইল ফোন প্রতীকের প্রার্থী মাসুদ খান পেয়েছেন ৩২৮ ভোট।\nবরগুনায় মেয়র মহারাজ, পাথরঘাটায় আনোয়ার\nবরগুনা প্রতিনিধি জানান, বরগুনা পৌরসভায় মেয়র নির্বাচিত হয়েছেন আওয়ামী লীগের অ্যাডভোকেট কামরুল আহসান মহারাজ এবং পাথরঘাটা পৌরসভায় মেয়র হয়েছেন একই দলের আনোয়ার হোসেন আকন। শনিবার (৩০ জানুয়ারি) রাতে বরগুনা জেলা নির্বাচন কর্মকর্তা দিলীপ কুমার হাওলাদার এবং পাথরঘাটার উপজেলা নির্বাহী কর্মকর্তা সাবরিনা নাসরিন এই তথ্য নিশ্চিত করেছেন।\nবরগুনার কামরুল আহসান মহারাজ ৯ হাজার ২৯৭ ভোট পেয়ে মেয়র নির্বাচিত হয়েছেন। তার নিকটতম প্রতিদ্বন্দ্বী আওয়ামী লীগের বিদ্রোহী প্রার্থী মো. শাহাদাত হোসেন পেয়েছেন ছয় হাজার ৯০৩ ভোট। অন্যদিকে পাথরঘাটা পৌরসভায় মেয়র আনোয়ার হোসেন আকন পেয়েছেন ছয় হাজার ৬৭ ভোট। তার নিকটতম প্রতিদ্বন্দ্বী মাহাবুবুর রহমান খান পেয়েছেন দুই হাজার ২৩২ ভোট।\nগোবিন্দগঞ্জে বিপুল ভোটে জয়ী আ.লীগের বিদ্রোহী প্রার্থী\nগাইবান্ধা প্রতিনিধি জানান, জেলার গোবিন্দগঞ্জ পৌরসভা নির্বাচনে আওয়ামী লীগের নৌকা প্রতীকের প্রার্থীর চেয়ে দ্বিগুণের বেশি ভোট পেয়ে মেয়র নির্বাচিত হয়েছেন আওয়ামী লীগের বিদ্রোহী প্রার্থী মো. মুকিতুর রহমান রাফি। স্বতন্ত্র হিসেবে নির্বাচনে অংশ নিয়ে নারিকেল গাছ প্রতীকে তিনি পেয়েছেন ১১ হাজার ১৪৯ ভোট। শনিবার (৩০ জানুয়ারি) রাত ৮টার দিকে গোবিন্দগঞ্জ উপজেলা পরিষদের কন্ট্রোল রুম থেকে রাফিকে মেয়র হিসেবে বিজয়ী ঘোষণা করেন জেলা নির্বাচন কর্মকর্তা ও রিটার্নিং কর্মকর্তা আব্দুল মোতালিব।\nরিটার্নিং কর্মকর্তা জানান, নারিকেল গাছ প্রতীকে মুকিতুর রহমান রাফি পেয়েছেন ১১ হাজার ১৪৯ ভোট। তার নিকটতম প্রতিদ্বন্দ্বী বিএনপির প্রার্থী ফারুক আহমেদ ধানের শীষ প্রতীকে পেয়েছেন ৫ হাজার ৪৯৪ ভোট। এছাড়া অপর প্রতিদ্বন্দ্বী প্রার্থী আওয়ামী লীগের খন্দকার জাহাঙ্গীর আলম নৌকা প্রতীকে পেয়েছেন ৫ হাজার ৩৯ ভোট।\nহাকিমপুরে পুনরায় আ.লীগ প্রার্থী চলন্তের জয়\nহিলি প্রতিনিধি জানান, দিনাজপুরের হাকিমপুর পৌরসভার নির্বাচনে দ্বিতীয় বারের মতো আওয়ামী লীগ মনোনীত প্রার্থী বর্তমান মেয়র জামিল হোসেন চলন্ত নির্বাচিত হয়েছেন। তার নিকটতম প্রতিদ্বন্দ্বী বিএনপি মনোনীত প্রার্থী সাখাওয়াত হোসেন শিল্পী।\nশনিবার (৩০ জানুয়ারি) রাত ৮টায় হাকিমপুর উপজেলা পরিষদ সভাকক্ষের হলরুমে দিনাজপুরের অতিরিক্ত জেলা নির্বাচন অফিসার ও রিটার্নিং অফিসার কামরুল ইসলাম এই ফল ঘোষণা করেন।\nকামরুল ইসলাম জানান, আওয়ামী লীগের নৌকা প্রতীকের প্রার্থী এনএএম জামিল হোসেন চলন্ত ১০ হাজার ৯৯২ ভোট পেয়েছেন। বিএনপি মনোনীত ধানের শীষ প্রতীকের প্রার্থী সাখাওয়াত হোসেন শিল্পী পেয়েছেন ৪ হাজার ৯৬৩ ভোট। এছাড়া স্বতন্ত্র হিসেবে নারিকেল গাছ প্রতীক নিয়ে মিশর উদ্দিন সুজন ৩১০ ভোট, ইসলামী আন্দোলন বাংলাদেশের হাতপাখা প্রতীক নিয়ে সুরুজ আলী শেখ পেয়েছেন ২৩১ ভোট।\nউলিপুর পৌরসভার নতুন মেয়র নৌকার মিঠু\nকুড়িগ্রাম প্রতিনিধি জানান, জেলার উলিপুর পৌরসভা নির্বাচনে মেয়র পদে আওয়ামী লীগ মনোনীত প্রার্থী মামুন সরকার মিঠু নৌকা প্রতীক নিয়ে জয়ী হয়েছেন। প্রথমবার মনোনয়ন পাওয়া এই প্রার্থী নৌকা প্রতীকে পেয়েছেন ১৫ হাজার ৫৬৭ ভোট। তার নিকটতম প্রতিদ্বন্দ্বী বিএনপি প্রার্থী হায়দার আলী মিঞা ধানের শীষ প্রতীকে পেয়েছেন ৭ হাজার ৪১৩ ভোট। জেলা নির্বাচন কর্মকর্তা ও রিটার্নিং কর্মকর্তা জাহাঙ্গীর আলম রাকিব এসব তথ্য নিশ্চিত করেছেন।\nটাঙ্গাইলের পাঁচটি পৌরসভাতেই আ.লীগের জয়\nটাঙ্গাইল প্রতিনিধি জানান, টাঙ্গাইলের পাঁচটি পৌরসভাতেই আওয়ামী লীগ মনোনীত প্রার্থীরা বেসরকারিভাবে মেয়র পদে নির্বাচিত হয়েছেন। শনিবার (৩০ জানুয়ারি) রাতে সংশ্লিষ্ট নির্বাচন কর্মকর্তারা এ ফলাফল ঘোষণা করেন। জেলা সিনিয়র নির্বাচন কর্মকর্তা এ.এইচ.এম কামরুল হাসান এ তথ্যটি নিশ্চিত করেন।\nমির্জাপুর পৌরসভায় আওয়ামী লীগ মনোনীত প্রার্থী সালমা আক্তার শিমুল বিজয়ী হয়েছেন। তিনি নৌকা প্রতীক নিয়ে পেয়েছেন ১২ হাজার ৪৭৮ ভোট। তার প্রতিদ্বন্দ্বী ধানের শীষ প্রতীক নিয়ে শফিকুল ইসলাম ফরিদ পেয়েছেন ২ হাজার ৯২৪ ভোট।\nসখীপুর পৌরসভায় আওয়ামী লীগের প্রার্থী আবু হানিফ আজাদ তৃতীয়বারের মতো মেয়র নির্বাচিত হয়েছেন। তিনি নৌকা প্রতীকে পেয়েছেন ৭ হাজার ৮৩৩ ভোট। তার প্রতিদ্বন্দ্বী স্বতন্ত্র প্রার্থী সাবেক মেয়র সানোয়ার হোসেন সজিব জগ প্রতীকে পেয়েছেন ৭ হাজার ৫৪৪ ভোট। আর ধানের শীষ প্রতীকে বিএনপি মনোনীত প্রার্থী পেয়েছেন ৫১২ ভোট।\nভূঞাপুর পৌরসভায় আওয়ামী লীগের প্রার্থী মাসুদুল হক মাসুদ মেয়র নির্বাচিত হয়েছেন। তিনি পেয়েছেন ৯হাজার ৪১৩ ভোট। তার নিকটতম প্রতিদ্বন্দ্বী বিএনপির মনোনীত ধানের শীষ প্রতীকের জাহাঙ্গীর হোসেন পেয়েছেন ৪ হাজার ৪১৩ ভোট। আর আওয়ামী লীগের বিদ্রোহী (স্বতন্ত্র) প্রার্থী আব্দুস সাত্তার জগ প্রতীকে পেয়েছেন ৩হাজার ৭০১ ভোট।\nমধুপুর পৌরসভায় আওয়ামী লীগের মনোনীত প্রার্থী সিদ্দিক হোসেন খান বিজয়ী হয়েছেন। তিনি ভোট পেয়েছেন ২৫ হাজার ৯৯২টি। তার নিকটতম প্রতিদ্বন্দ্বী বিএনপির প্রার্থী আব্দুল লতিফ পান্না পেয়েছেন ১হাজার ৬৫১ ভোট। তবে আব্দুল লতিফ পান্না দুপুরেই নির্বাচন বর্জনের ঘোষণা দিয়েছিলেন।\nনড়াইল ও কালিয়া পৌরসভায় আওয়ামী লীগের প্রার্থী বেসরকারিভাবে নির্বাচিত\nনড়াইল প্রতিনিধি জানান, নড়াইল ও কালিয়া পৌরসভায় আওয়ামী লীগের মনোনয়নপ্রাপ্ত নৌকা প্রতীকের প্রার্থী বেসরকারিভাবে নির্বাচিত হয়েছেন। শনিবার এ দুটি পৌরসভায় নির্বাচন অনুষ্ঠিত হয়।\nজেলা রিটার্নিং কর্মকর্তা জানান, নড়াইল পৌরসভায় মেয়র পদে আওয়ামী লীগের নৌকা প্রতীকের প্রার্থী আঞ্জুমান আরা ১৯হাজার ৩৪ ভোট পেয়ে বেসরকারিভাবে নির্বাচিত হয়েছেন। তার প্রতিদ্বন্দ্বী বিএনপির ধানের শীষ প্রতীকের প্রার্থী জুলফিকার আলী মন্ডল পেয়েছেন ৪হাজার ৩শ ৬৪ভোট।\nএদিকে কালিয়া পৌরসভায় নৌকা প্রতীকের প্রার্থী মো. ওয়াহিদুজ্জামান হীরা ১২হাজার ২২০ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী বিএনপির ধানের শীষ প্রতীকের প্রার্থী\nস.ম ওয়াহিদুজ্জামান মিলু পেয়েছেন ৬০৯ ভোট। স্বতন্ত্র প্রার্থী বর্তমান মেয়র ফকির মুশফিকুর রহমান লিটন পেয়েছেন ১৪৮ ভোট।\nকুমিল্লার চৌদ্দগ্রাম ও বরুড়ায় আওয়ামী লীগ প্রার্থীদের জয়\nকুমিল্লা প্রতিনিধি জানান, কুমিল্লার চৌদ্দগ্রাম ও বরুড়া পৌরসভা নির্বাচনে মেয়র পদে জয়লাভ করেছেন আওয়ামী লীগ মনোনীত নৌকা প্রতীকের প্রার্থীরা। চৌদ্দগ্রাম পৌরসভায় মেয়র পদে বিজয়ী হয়েছেন জি এম মীর হোসেন মীরু। নির্বাচনে তিনি পেয়েছেন ১৫ হাজার ৯’শ ২৮ ভোট। তার নিকটতম প্রতিদ্বন্দ্বী বিএনপি প্রার্থী হারুনর রশিদ মজুমদার পেয়েছেন ১৮’শ ৮০ ভোট।\nঅপরদিকে বরুড়া পৌরসভা নির্বাচনে মেয়র পদে আওয়ামী লীগের প্রার্থী বকতার হোসেন ১৬ হাজার ২২৮ ভোট পেয়ে বেসরকারিভাবে মেয়র পদে বিজয়ী হয়েছেন। তার নিকটতম প্রতিদ্বন্দ্বী বিএনপি মনোনীত ধানের শীষ প্রতীকের প্রার্থী জসিম উদ্দিন পাটোয়ারী পেয়েছেন ৩ হাজার ৭৫৩ ভোট।\nকুমিল্লা জেলা নির্বাচন কর্মকর্তা জাহাঙ্গীর হোসেন বেসরকারিভাবে ফলাফল ঘোষণার বিষয়টি নিশ্চিত করেন।\nসিলেটের দুটি পৌরসভায় আ.লীগের বিদ্রোহীর জয়\nসিলেট প্রতিনিধি জানান, সিলেটের জকিগঞ্জ ও গোলাপগঞ্জ পৌরসভা নির্বাচনে বিদ্রোহী প্রার্থীদের কারণে আওয়ামী লীগের প্রার্থীদের পরাজয় হয়েছে। শুধু পরাজয়ই নয়, মূল প্রতিদ্বন্দ্বিতায় আসতেই পারেন নি তারা।\nজানা গেছে, শনিবার (৩০ জানুয়ারি) অনুষ্ঠিত গোলাপগঞ্জ পৌরসভা নির্বাচনে আওয়ামী লীগের বিদ্রোহী প্রার্থী বর্তমান মেয়র আমিনুল ইসলাম রাবেল ৫ হাজার ৮৫১ ভোট পেয়ে ফের নির্বাচিত হয়েছেন। এছাড়া তার নিকটতম প্রতিদ্বন্দ্বী সাবেক মেয়র মোবাইল প্রতীকের জাকারিয়া আহমদ পাপলু পেয়েছেন ৪ হাজার ৫৪৮ ভোট, বিএনপি মনোনীত ধানের শীষের প্রার্থী গোলাম কিবরিয়া চৌধুরী শাহীন পেয়েছেন ৪ হাজার ২২২ ভোট ও প্রথমবারের মত দলীয় মনোনয়ন পাওয়া আওয়ামী লীগের নৌকার প্রার্থী রুহেল আহমদ পেয়েছেন ১ হাজার ১৭৫ ভোট। ৯টি ভোটকেন্দ্রে ২২ হাজার ৯১৬জন ভোটারের মধ্যে এবারের নির্বাচনে ১৫ হাজার ৭৯৬জন ভোটার তাদের ভোটাধিকার প্রয়োগ করলে ২৫৭ জনের ভোট বাতিল হয়।\nএ তথ্য নিশ্চিত করেছেন গোলাপগঞ্জ উপজেলা নির্বাচন কর্মকর্তা সাইদুর রহমান।\nঅপরদিকে জকিগঞ্জ পৌরসভা নির্বাচনে নারিকেল গাছ প্রতীকে মেয়র নির্বাচিত হয়েছেন আওয়ামী লীগের বিদ্রোহী প্রার্থী উপজেলা যুবলীগের আহ্বায়ক (বহিষ্কৃত) আব্দুল আহাদ পেয়েছেন ২ হাজার ১০৪ ভোট। তার নিকটতম প্রতিদ্বন্দ্বী আওয়ামী লীগের আরেক বিদ্রোহী উপজেলা আওয়ামী লীগের প্রচার সম্পাদক (বহিষ্কৃত) ফারুক আহমদ জগ প্রতীকে পেয়েছেন ২ হাজার ৮৭ ভোট। এছাড়া স্বতন্ত্র প্রার্থী ইসলামী সংগঠন আল ইসলাহর পৌর সভাপতি হিফজুর রহমান মোবাইল প্রতীকে পেয়েছেন ১ হাজার ৯৮৫ ভোট। জকিগঞ্জ পৌরসভায় মোট ভোটার ১২ হাজার ৩৪৮। এরমধ্যে ভোটাধিকার প্রয়োগ করেছেন ৯ হাজার ৭৪০ জন ভোটার। বাতিলকৃত ভোট হচ্ছে ২১৫।\nএ তথ্য নিশ্চিত করেছেন জকিগঞ্জের উপজেলা নির্বাচন কর্মকর্তা সাদমান সাকিব।\nচৌমুহনী পৌরসভায় আওয়ামী লীগ বিদ্রোহী ও হাতিয়ায় আওয়ামী লীগ প্রার্থী বেসরকারিভাবে নির্বাচিত\nনোয়াখালী প্রতিনিধি জানান, নোয়াখালীর চৌমুহনী পৌরসভায় স্বতন্ত্র (আওয়ামী লীগ বিদ্রোহী) ও হাতিয়া পৌরসভায় আওয়ামী লীগ মনোনীত মেয়র প্রার্থী বেসরকারিভাবে নির্বাচিত হয়েছেন।\nচৌমুহনী পৌরসভায় মেয়র পদে স্বতন্ত্র প্রার্থী (আওয়ামী লীগ বিদ্রোহী) নোয়াখালী-৩ আসনের আওয়ামী লীগ দলীয় সংসদ সদস্য মামুনুর রশিদ কিরন এর বড় ভাই মো. খালেদ সাইফুল্লাহ মোবাইল প্রতীক নিয়ে ১৩ হাজার ৪ শত ১৮ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী বাংলাদেশ আওয়ামী লীগ মনোনীত পৌর আওয়ামী লীগের সভাপতি ও বর্তমান মেয়র আক্তার হোসেন নৌকা প্রতীক নিয়ে পেয়েছেন ১০ হাজার ৯ শত ৩৬ ভোট। বাংলাদেশ জাতীয়তাবাদী দল বিএনপি মনোনীত পৌর বিএনপির সভাপতি মোহাম্মদ জহির উদ্দিন ধানের শীষ প্রতীক নিয়ে পেয়েছেন ৫ হাজার ৮ শত ৩১ ভোট ও ইসলামী আন্দোলন বাংলাদেশ মনোনীত প্রার্থী মো. জাকির হোসেন হাতপাখা প্রতীক নিয়ে পেয়েছেন ৯ শত ৪৭ ভোট।\nচৌমুহনী পৌরসভা নির্বাচনের রির্টানিং অফিসার ও জেলা নির্বাচন অফিসার মোহাম্মদ রবিউল আলম বিষয়টি নিশ্চিত করেন।\nহাতিয়া পৌরসভায় মেয়র পদে আওয়ামী লীগ মনোনীত প্রার্থী কে এম ওবায়দুল্লা নৌকা প্রতীক নিয়ে ১৬ হাজার ৯ শত ৯৮ ভোট পেয়ে বেসরকারিভাবে নির্বাচিত হয়েছেন। তার নিকটতম প্রতিদ্বন্দ্বী বাংলাদেশ জাতীয়তাবাদী দল (বিএনপি) মনোনীত প্রার্থী কাজী আব্দুর রহিম ধানের শীষ প্রতীক নিয়ে পেয়েছেন ২ হাজার ৮ শত ৫৫ ভোট।\nহাতিয়া পৌরসভা নির্বাচনের রিটার্নিং অফিসার ও হাতিয়া উপজেলা নির্বাহী অফিসার মো. ইমরান হোসেন বিষয়টি নিশ্চিত করেন।\nলক্ষ্মীপুরের রামগঞ্জে আওয়ামী লীগ প্রার্থীর সমর্থকদের সঙ্গে প্রতিপক্ষের সংঘর্ষ\nগৌরনদী ও মেহেন্দিগঞ্জ পৌরসভা জয়ী আ.লীগের প্রার্থীরা\nবরিশাল প্রতিনিধি জানান, বরিশালের নির্বাচনে আওয়ামী লীগ সমর্থিত প্রার্থীরা বিপুল ভোটে জয়লাভ করেছেন। গৌরনদী পৌরসভায় এবার নিয়ে পরপর তিনবার মেয়র নির্বাচিত হলেন উপজেলা আওয়ামী লীগের সাধারণ সম্পাদক হারিছুর রহমান। মেহেন্দীগঞ্জ পৌরসভায়ও পরপর তিনবার মেয়র নির্বাচিত হয়েছেন উপজেলা আওয়ামী লীগের সাধারন সম্পাদক কামাল উদ্দিন খান।\nশ‌নিবার রা‌তে বিষয়‌টি নি‌শ্চিত ক‌রে‌ছেন জেলা সি‌নিয়র নির্বাচন কর্মকর্তা নুরুল আলম।\nতিনি জানান, তৃতীয় ধাপে বরিশালের গৌরনদী পৌর নির্বাচনে নৌকা সমর্থিত মেয়র প্রার্থী হারিছুর রহমান ২৩ হাজার ২৭২ ভোট পেয়ে বেসরকারিভাবে মেয়র নির্বাচিত হয়েছেন। তার নিকটতম প্রতিদ্বন্দ্বী ধানের শীষের প্রার্থী শরীফ জহির সাজ্জাদ হান্নান পেয়েছেন ৬৭৯ ভোট। সাজ্জাদ বেলা আড়াইটায় ৫টি অনিয়মের অভিযোগ তুলে ভোট বর্জন করে নির্বাচন মাঠ থেকে সরে দাড়ান।\nএ পৌরসভায় মোট ভোটার ছিল ৩৩ হাজার ৪শ’ ৮জন। এর মধ্যে পুরুষ ভোটার ১৬ হাজার ৭শ’ ৯৯জন এবং ১৬ হাজার ৬শ’ ০৯ জন নারী ভোটার। ভোট পড়েছে ৭১ দশমিক ৯৬ ভাগ।\nঅন্যদিকে, মেহেন্দীগঞ্জ পৌরসভায় আওয়ামী লীগের সমর্থিত প্রার্থী কামাল উদ্দিন খান ১০ হাজার ১৫১ ভোট পেয়ে বিজয়ী হয়েছেন। তার নিকটতম প্রতিদ্বন্দ্বী ইসলামী শাসনতন্ত্র আন্দোলনের ইঞ্জিনিয়ার গাজী জাহাঙ্গীর হোসেন পেয়েছেন ২ হাজার ৪৪১ ভোট এবং বিএনপি প্রার্থী জিয়াউদ্দিন সুজন পেয়েছেন ২ হাজার ৪২৮ ভোট।\nএ পৌরসভায় মোট ভোটার ২৫ হাজার ৮শ’ ৮৮জন। এর মধ্যে পুরুষ ভোটার ১৩ হাজার ১শ’ ৭৩জন এবং নারী ভোটার।\nনওগাঁর ধামইরহাট নির্বাচনে আবারও জয়ী আওয়ামী লীগের আমিনুর রহমান\nনওগাঁ প্রতিনিধি জানান, নওগাঁর ধামইরহাট পৌরসভা নির্বাচনে দ্বিতীয় বারের মতো মেয়র পদে বেসরকারিভাবে নির্বাচিত হলেন আওয়ামী লীগ মনোনীত নৌকার প্রার্থী আমিনুর রহমান।\nউপজেলা নির্বাচন অফিসার ও সহকারি রিটার্নিং অফিসার সাজ্জাদ হোসেন জানান, নির্বাচনে মেয়র পদে নৌকার প্রার্থী আমিনুর রহমান ৭৯৮৩ ভোট পেয়ে দ্বিতীয় বারের মতো নির্বাচিত হন। তার নিকটতম প্রতিদ্বন্দ্বী ধানের শীষের প্রার্থী মাহবুবুর রহমান চৌধুরী চপল প্রাপ্ত ভোট পেয়েছেন ৩০৪৯। এছাড়া স্বতন্ত্র প্রার্থী সাবেক ইউপি চেয়ারম্যান নারিকেল গাছ মার্কা অ্যাডভোকেট আইয়ুব হোসেন পেয়েছেন ৩৬৩ ভোট। নির্বাচনে ৯টি ওয়ার্ডের ৯টি কেন্দ্রে এ ভোট অনুষ্ঠিত হয়। নির্বাচনে মোট ভোট ভোটার ছিল ১২ হাজার ৬৪০জন।\nপাবনা পৌরসভা নির্বাচনে আ’লীগের বিদ্রোহী প্রার্থী শরীফ উদ্দিন বিজয়ী\nপাবনা প্রতিনিধি জানান, পাবনা পৌরসভা নির্বাচনে মেয়র পদে আওয়ামী লীগের বিদ্রোহী প্রার্থী (স্বতন্ত্র) শরীফ উদ্দিন প্রধান বেসরকারিভাবে মেয়র নির্বাচিত হয়েছেন।\nঘোষিত বেসরকারি ফলাফলে জেলা যুবলীগের সাবেক সভাপতি, স্বতন্ত্র প্রার্থী নারিকেল গাছ প্রতীকের শরীফ উদ্দিন প্রধান ২৭ হাজার ৯৬৯ ভোট পেয়েছেন। তার নিকটতম প্রতিদ্বন্দ্বী আওয়ামী লীগের নৌকা প্রতীকের প্রার্থী জেলা যুবলীগের আহ্বায়ক আলী মুর্তজা বিশ্বাস সনি পেয়েছেন ২৭ হাজার ৮৪৭ ভোট।\nহরিণাকুণ্ডু পৌরসভায় আওয়ামী লীগ ও কোটচাঁদপুর আ.লীগ বিদ্রোহী জয়ী\nঝিনাইদহ প্রতিনিধি জানান, জেলার হরিণাকুণ্ডু ও কোটচাঁদপুর পৌরসভায় নির্বচন অনুষ্ঠিত হয়েছে। এরমধ্যে হরিণাকুণ্ডেু পৌরসভায় জয়ী হয়েছেন আওয়ামী লীগ মনোনীত নৌকা প্রতীকের প্রার্থী ফারুক হোসেন ও কোটচাঁদপুর আওয়ামী লীগের বিদ্রোহী প্রার্থী মোবাইল প্রতীক নিয়ে শহিদুজ্জামান সেলিম।\nহরিনাকুন্ডু পৌরসভায় নৌকার প্রার্থী ফারুক হোসেন পেয়েছেন ৭ হাজার ৩’ শ ৪৭ ভোট। তার নিকটতম আওয়ামী লীগের বিদ্রোহী প্রার্থী সাইফুল ইসলাম টিপু মল্লিক জগ প্রতিকে পেয়েছেন ৪ হাজার ৯’শ ১৩ ভোট। অন্যদিকে কোটচাঁদপুরে আওয়ামী লীগের বিদ্রোহী প্রার্থী শহিদুজ্জামান সেলিম পেয়েছেন ৮ হাজার ৩’শ ৪২ ভোট এবং তার নিকটতম প্রতিদ্বন্দ্বী ধানের শীর্ষের প্রার্থী সালাউদ্দিন বুলবুল সিডল পেয়েছেন ৭ হাজার ১’শ ২৮ ভোট।\nকলারোয়া পৌরসভায় মেয়র নৌকার বুলবুল\nসাতক্ষীরা প্রতিনিধি জানান, কলারোয়া পৌরসভা নির্বাচনে আওয়ামী লীগ মনোনীত নৌকা প্রতীকের প্রার্থী প্রধান শিক্ষক মনিরুজ্জামান বুলবুল মেয়র নির্বাচিত হয়েছেন। তিনি ভোট পেয়েছেন ১৩ হাজার ৪৬৯টি। তার নিকটতম প্রতিদ্বন্দ্বী সাবেক মেয়র আক্তারুল ইসলামের স্ত্রী স্বতন্ত্র প্রার্থী জগ প্রতীকের নার্গিস সুলতানা পেয়েছেন ১ হাজার ৬২৮ ভোট। অপর প্রার্থী বিএনপি’র ধানের শীষ প্রতীকের শেখ শরীফুজ্জামান তুহিন পেয়েছেন ৫০৫ ভোট। আর আগে নির্বাচন থেকে সরে দাড়ানো দুই স্বতন্ত্র প্রার্থী মোবাইল ফোন প্রতীকের সাজেদুর রহমান খাঁন চৌধুরী মজনু পেয়েছেন ৮৩ ভোট ও সাবেক মেয়র আক্তারুল ইসলাম পেয়েছেন ৬ ভোট।\nস্বরূপকাঠিতে আ.লীগ প্রার্থী মো. গোলাম কবির জয়ী\nপিরোজপুর প্রতিনিধি জানান, পিরোজপুরের নেছারাবাদ উপজেলার স্বরূপকাঠি পৌরসভা নির্বাচনে আওয়ামী লীগের মনোনীত প্রার্থী মো.গোলাম কবির আবারও মেয়র পদে নির্বাচিত হয়েছেন। তিনি ৩ হাজার ৯শ’ ৫২ ভোট পেয়েছেন। তার নিকটতম আ.লীগের বিদ্রোহী প্রার্থী (স্বতন্ত্র ) মো. মাহামুদুর রহমান খান (মোবাইল ফোন) পেয়েছেন ৩ হাজার ১৪৯ ভোট। রিটার্নিং অফিসার ও জেলা নির্বাচন কর্মকর্তা খান আবি শাহানুর খান বিষয়টি নিশ্চিত করেছেন। বিজয়ী মো. গোলাম কবির স্বরূপকাঠী পৌর আওয়ামী লীগের সভাপতি।\nমুন্সীগঞ্জ প্রতিনিধি জানান, ২৭ হাজার ২৭৬ ভোট পেয়ে টানা দ্বিতীয়বারের মতো মুন্সীগঞ্জ পৌরসভা নির্বাচনে আওয়ামী লীগ সমর্থিত নৌকা প্রতীকের মেয়র প্রার্থী মোহাম্মদ ফয়সাল বিজয়ী হয়েছেন।\nরাজশাহীর কেশরহাটে আওয়ামী লীগ, মুণ্ডামালায় আওয়ামী লীগ বিদ্রোহী প্রার্থীর জয়\nরাজশাহী প্রতিনিধি জানান, রাজশাহীর দুই পৌর নির্বাচনের মধ্যে মোহনপুর উপজেলার কেশরহাটে আওয়ামী লীগ প্রার্থী শহিদুজ্জামান শহিদ এবং তানোর উপজেলার মুন্ডুমালায় আওয়ামী লীগের বিদ্রোহী স্বতন্ত্রপ্রার্থী সাইদুর রহমান বিজয়ী হয়েছেন।\nমোহনপুর উপজেলার কেশরহাট পৌরসভায় বিপুল ভোটের ব্যবধানে নৌকার জয় হয়েছে। টানা দ্বিতীয়বারের মতো মেয়র নির্বাচিত হলেন আওয়ামী লীগ মনোনীত প্রার্থী শহীদুজ্জামান শহিদ। এ পৌরসভায় আওয়ামী লীগ থেকে নৌকা প্রতীকের প্রার্থী উপজেলা আওয়ামী লীগের যুগ্ম সম্পাদক ও বর্তমান মেয়র শহিদুজ্জামান শহিদ ভোট পেয়েছেন ১০ হাজার ৯১৪ ভোট। তার নিকটতম প্রতিদ্বন্দ্বী বিএনপির ধানের শীর্ষের প্রার্থী প্রভাষক খুশবর রহমান ভোট পেয়েছেন ১ হাজার ৩২৫ ভোট। আর স্বতন্ত্র প্রার্থী হাফিজুর রহমান আকন্দ তার জগ প্রতীকে ভোট পেয়েছেন এক হাজার ২৭০ ভোট। এ তথ্য নিশ্চিত করেছেন, মোহনপুর উপজেলা নির্বাহী কর্মকর্তা মো. সানওয়ার হোসেন।\nকেশরহাট পৌরসভায় মোট ভোটার সংখ্যা ১৫ হাজার ৭৭৬ জন। এর মধ্যে পুরুষ ভোটার ৭ হাজার ৬৮১ জন এবং নারী ভোটার ৮ হাজার ৯৬ জন। পৌরসভার ৯টি কেন্দ্রের মধ্যে চারটি ঝুঁকিপূর্ণ ঘোষণা করা হয়েছিল।\nঅন্যদিকে, রাজশাহীর তানোর উপজেলার মুন্ডুমালা পৌরসভায় আওয়ামী লীগের বিদ্রোহী স্বতন্ত্র প্রার্থী সাইদুর রহমান জগ প্রতীকে ৫ হাজার ৪৫৯ ভোট পেয়ে নির্বাচিত হয়েছেন। পৌরসভার আওয়ামী লীগের প্রার্থী নৌকা প্রতীকে আমির হোসেন আমিন পেয়েছেন ৫ হাজার ৩৯৮ ভোট। বিএনপির ফিরোজ কবীর ধানের শীষ প্রতীকে পেয়েছেন ৩ হাজার ৬৮১ ভোট।\n৬১ ভোটের ব্যবধানে দলীয় প্রার্থীকে হারিয়ে তানোর উপজেলার মুন্ডুমালা পৌরসভার মেয়র নির্বাচিত হয়েছেন বিদ্রোহী প্রার্থী সাইদুর রহমান। তানোর উপজেলা নির্বাহী কর্মকর্তা সুশান্ত কুমার মাহতো এ তথ্য নিশ্চিত করেছেন। মুন্ডুমালা পৌরসভায় ৩ জন মেয়র প্রার্থী প্রতিদ্বন্দ্বিতা করেছেন।\nতৃতীয়বারের মতো পাইকগাছা পৌর মেয়র হলেন আওয়ামী লীগের সেলিম জাহাঙ্গীর\nখুলনা প্রতিনিধি জানান, পাইকগাছা পৌরসভা নির্বাচন শান্তিপূর্ণ ও উৎসবমুখর পরিবেশে অনুষ্ঠিত হয়েছে। শনিবার সকাল ৮টা থেকে বিকাল ৪টা পর্যন্ত পৌরসভার ৯টি কেন্দ্রে এ ভোটগ্রহণ অনুষ্ঠিত হয়। নির্বাচন সুষ্ঠু, অবাধ ও নিরপেক্ষ করতে প্রশাসনের পক্ষ থেকে নেওয়া হয় নিরাপত্তা ব্যবস্থা। সকাল থেকেই দিনভর সাধারণ ভোটাররা উৎসবমুখর পরিবেশে তাদের পছন্দের প্রার্থীকে ভোট প্রদান করেন। এবারের নির্বাচনে ভোটার উপস্থিতি বেশি হওয়ায় বেশির ভাগ ভোটারকে দীর্ঘসময় লাইনে দাড়িয়ে থাকতে হয়। নির্বাচন শেষে প্রাপ্ত বেসরকারি ফলাফলে মেয়র পদে আওয়ামী লীগ মনোনীত প্রার্থী সেলিম জাহাঙ্গীর নৌকা প্রতীকে ৮ হাজার ৩৬৫ ভোট পেয়ে টানা তৃতীয় বারের মতো মেয়র নির্বাচিত হয়েছেন। নিকটতম প্রতিদ্বন্দ্বী সিপিবি’র অ্যাডভোকেট প্রশান্ত কুমার মন্ডল কাস্তে প্রতীকে পেয়েছেন ১ হাজার ৬২৩ ভোট।\nনওগাঁ পৌরসভার মেয়র হলেন বিএনপির নজমুল হক সনি\nনওগাঁ প্রতিনিধি জানান, নওগাঁ পৌরসভা নির্বাচনে টানা তৃতীয়বারের মতো মেয়র নির্বাচিত হয়েছেন বিএনপি প্রার্থী নজমুল হক সনি। পৌর নির্বাচনের রিটার্নিং অফিসার ও জেলা নির্বাচন অফিসার মাহমুদ হাসান জানান, বিজয়ী বিএনপির প্রার্থী নজমুল হক সনি পেয়েছেন ২৯ হাজার ২৬৯ ভোট। তার নিকটতম প্রতিদ্বন্দ্বী আওয়ামী লীগ মনোনীত প্রার্থী নির্মল কৃষ্ণ সাহা পেয়েছেন ২৪ হাজার ৯৪৪ ভোট।\nসরিষাবাড়ীতে আওয়ামী লীগ প্রার্থী মনির উদ্দিন জয়ী\nজামালপুর প্রতিনিধি জানান, জামালপুরের সরিষাবাড়ী পৌরসভা নির্বাচনে আওয়ামী লীগ প্রার্থী মনির উদ্দিন নৌকা প্রতীকে বেসরকারিভাবে মেয়র নির্বাচিত হয়েছেন।\nসরিষাবাড়ী উপজেলা রিটার্নিং অফিসার মো. মাকসুদ আলম জানান, সরিষাবাড়ী পৌরসভা নির্বাচনে আওয়ামী লীগ প্রার্থী মনির উদ্দিন নৌকা প্রতীকে ২৭ হাজার ৪৯৯ ভোট পেয়ে বেসরকারি ভাবে মেয়র নির্বাচিত হয়েছেন। তার নিকটতম প্রতিদ্বন্দ্বী বিএনপি প্রার্থী মো. ফয়জুল কবীর তালুকদার শাহীন পেয়েছেন ৩ হাজার ৪৭১ ভোট।\nময়মনসিংহে একটিতে আওয়ামী লীগ, দুইটিতে আওয়ামী লীগ বিদ্রোহীরা জয়ী\nময়মনসিংহ প্রতিনিধি জানান, তৃতীয় ধাপের পৌরসভা সাধারণ নির্বাচনে ময়মনসিংহের একটিতে আওয়ামী লীগ ও দুইটিতে আওয়ামী লীগ বিদ্রোহী স্বতন্ত্র প্রার্থীরা মেয়র পদে নির্বাচিত হয়েছেন। সকাল আটটা থেকে ভোট শুরু হয়ে একটানা বিকেল ৪টা পর্যন্ত ভোট গ্রহণ শেষে গণনা করা হয় এরপরই এই ফলাফল ঘোষণা করা হয়।\nজেলা রিটার্নিং অফিসার দেওয়ান সারওয়ার জাহান জানান, ভালুকা পৌরসভা নির্বাচনে আওয়ামী লীগ মনোনীত ডাক্তার এ কে এম মেজবাহ উদ্দিন কাইয়ুম ১৩ হাজার ৭৯৪ ভোট পেয়ে মেয়র নির্বাচিত হয়েছেন। তার নিকটতম প্রতিদ্বন্দ্বী বিএনপি মনোনীত হাতেম খান পেয়েছেন ৪ হাজার ১০৯ ভোট।\nগৌরীপুর পৌরসভা নির্বাচনে আওয়ামী লীগ বিদ্রোহী স্বতন্ত্র প্রার্থী সৈয়দ রফিকুল ইসলাম ৭ হাজার ৮৭৮ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী আওয়ামী লীগ মনোনীত শফিকুল ইসলাম হবি পেয়েছেন ৭ হাজার ২৬৬ ভোট । ঈশ্বরগঞ্জ পৌরসভায় আওয়ামী লীগের বিদ্রোহী স্বতন্ত্র প্রার্থী আব্দুস সাত্তার ৯ হাজার ৩৭ ভোট পেয়ে মেয়র নির্বাচিত হয়েছেন। তার নিকটতম প্রতিদ্বন্দ্বী আওয়ামী লীগ মনোনীত হাবিবুর রহমান পেয়েছেন ৭ হাজার ৯৬০ ভোট।\nনালিতাবাড়ী ও নকলা পৌরসভায় আওয়ামী লীগ মেয়র প্রার্থীরা জয়ী\nশেরপুর প্রতিনিধি জানান, তৃতীয় ধাপের নির্বাচনে শেরপুরের নালিতাবাড়ী ও নকলা পৌরসভায় আওয়ামী লীগ মনোনীত মেয়র প্রার্থী আবু বক্কর সিদ্দিক ও হাফিজুর রহমান লিটনকে বেসরকারিভাবে বিজয়ী ঘোষণা করা হয়েছে।\nজেলা নির্বাচন কর্মকর্তা শানিয়াজ্জামান তালুকদার জানান, নালিতাবাড়ী পৌরসভায় আওয়ামী লীগ মনোনীত মেয়র প্রার্থী বর্তমান মেয়র আবু বক্কর সিদ্দিক (নৌকা) ১২ হাজার ৯৫৮ ভোট পেয়ে বেসরকারিভাবে বিজয়ী হয়েছেন। তার নিকটতম প্রতিদ্বন্দ্বী বিএনপির প্রার্থী সাবেক মেয়র মো. আনোয়ার হোসেন (ধানের শীষ) পেয়েছেন ২ হাজার ৪২৩ ভোট।\nনকলা পৌরসভায় আওয়ামী লীগ মনোনীত মেয়র প্রার্থী বর্তমান মেয়র হাফিজুর রহমান লিটন (নৌকা ) ১২ হাজার ৬ ভোট পেয়ে বেসরকারিভাবে বিজয়ী হয়েছেন। তার নিকটতম প্রতিদ্বন্দ্বিতায় স্বতন্ত্র প্রার্থী সাবেক মেয়র অধ্যাপক মো. মিজানুর রহমান (নারিকেল গাছ) পেয়েছেন ৪ হাজার ৯৫০ ভোট, বিএনপি মনোনীত প্রার্থী মো. এনামুল হক রিপন (ধানের শীষ) পেয়েছেন ২ হাজার ৯৮৫ ভোট এবং স্বতন্ত্র প্রার্থী আনোয়ার হোসেন আনার (জগ) পেয়েছেন ৩২৬ ভোট।\nশনিবার (৩০ জানুয়ারি) সকাল ৮টা থেকে শুরু হওয়া ভোট চলে একটানা বিকাল ৪টা পর্যন্ত। এই দুই পৌরসভায় ব্যালট পেপারের মাধ্যমে ভোট নেওয়া হয়। ভোট শান্তিপূর্ণ করতে দুই পৌরসভায় ৩ শতাধিক করে পুলিশ, র‌্যাব, ও আনসার সদস্যরা নিরাপত্তার দায়িত্বে ছিলেন।\nভোলার বোরহানউদ্দিন ও দৌলতখানে আওয়ামী লীগের দুই প্রার্থীর হ্যাট্রিক বিজয়\nভোলা প্রতিনিধি জানান, বেসরকারি ফলাফলে ভোলার বোরহানউদ্দিন পৌরসভায় নৌকা প্রতীক নি‌য়ে মেয়র নির্বা‌চিত হয়েছেন, আলহাজ্ব রফিকুল ইসলাম। জেলা রিটার্নিং অফিস এ তথ্য নিশ্চিত করেছে।\nতিনি ৭ হাজার ১০৪ ভোট পেয়ে তৃতীয়বারের মতো মেয়র নির্বাচিত হন। তার নিকটতম প্রার্থী ছিলেন ধানের শীষ প্রতীকের মো. মনিরুজ্জামান কবির। তিনি পেয়েছেন ৬৬৮ ভোট। এছাড়া স্বতন্ত্র প্রার্থী আব্দুস সালাম পেয়েছেন ২৪১ ভোট।\nঅপরদিকে দৌলতখানে আওয়ামী সমর্থিত আরেক প্রার্থী মো. জাকির হোসেন তালুকদার ৫ হাজার ৮৩০ ভোট পেয়ে তৃতীয়বারের মতো মেয়র নির্বাচত হন। তার নিকটতম বিএনপি দলীয় প্রার্থী আনোয়ার হোসেন পেয়েছেন ৮৪০ ভোট। রিটার্নিং অফিসার মো. আলাউদ্দিন আল মামুন বেসকারিভাবে ফলাফল ঘোষণা করেন।\nচাঁপাইনবাবগঞ্জে জয়ী আওয়ামী লীগের বিদ্রোহী প্রার্থী\nচাঁপাইনবাবগঞ্জ প্রতিনিধি জানান, জেলার রহনপুর পৌরসভায় আওয়ামী লীগের বিদ্রোহী (স্বতন্ত্র) প্রার্থী মতিউর রহমান খান মতি ৭ হাজার ৬২৭ ভোট পেয়ে বেসরকারিভাবে মেয়র নির্বাচিত হয়েছেন। তার নিকটতম প্রতিদ্বন্দ্বী নৌকার প্রার্থী পেয়েছেন ৭ হাজার ৬২ ভোট। জেলা রিটার্নিং অফিস এ তথ্য নিশ্চিত করেছে।\nকিশোরগঞ্জের কটিয়াদী পৌরসভায় আওয়ামী লীগের প্রার্থী জয়ী\nকিশোরগঞ্জ প্রতিনিধি জানান, কিশোরগঞ্জ জেলার কটিয়াদী পৌরসভায় জয় পেয়েছেন আওয়ামী লীগের প্রার্থী শওকত উসমান শুক্কুর আলী। বেসরকারি ফল অনুযায়ী, তিনি ১৩ হাজার ৩৪৬ ভোট পেয়েছেন। তার নিকটতম প্রতিদ্বন্দ্বী বিএনপি মনোনীত প্রার্থী তোফাজ্জল হোসেন খান দিলীপ পেয়েছেন পাঁচ হাজার ৩৯৫ ভোট।\nকটিয়াদী উপজেলা নির্বাহী কর্মকর্তা (ইউএনও) ও সহকারী রিটার্নিং কর্মকর্তা আকতারুন্নেছা এ তথ্য নিশ্চিত করেছেন।\nশরীয়তপুরে আওয়ামী লীগ একটি, দলীয় বিদ্রোহী অপর দুটিতে জয়ী\nশরীয়তপুর সংবাদদাতা জানান, জেলার নড়িয়া উপজেলায় আওয়ামী লীগের প্রার্থী জয় পেলেও ভেদরগঞ্জ ও জাজিরা পৌরসভায় জয় পেয়েছেন আওয়ামী লীগের বিদ্রোহী স্বতন্ত্র প্রার্থীরা।\nলক্ষ্মীপুরের রামগঞ্জে আওয়ামী লীগ প্রার্থী জয়ী\nলক্ষ্মীপুর সংবাদদাতা জানান, রামগঞ্জ পৌরসভায় আবার নৌকা প্রতীক নিয়ে আবুল খায়ের পাটওয়ারী মেয়র নির্বাচিত হয়েছেন। তিনি ১৬ হাজার ২৫৭ ভোট পেয়ে দ্বিতীয়বারের মতো বিজয়ী হয়েছেন। তাঁর নিকটতম প্রতিদ্বন্দ্বী ধানের শীষের প্রার্থী তোফাজ্জল হোসেন বাচ্চু পেয়েছেন এক হাজার ৯৮০ ভোট।\nমৌলভীবাজারে আবারও জয়ী আ.লীগের ফজলুর রহমান\nমৌলভীবাজার প্রতিনিধি জানান, মৌলভীবাজার পৌরসভা নির্বাচনে মেয়র পদে দ্বিতীয়বারের মতো নির্বাচিত হয়েছেন আওয়ামী লীগ মনোনীত প্রার্থী ফজলুর রহমান। তিনি পেয়েছেন ১৩ হাজার ৬৯৭ ভোট । তার নিকটতম প্রতিদ্বন্দ্বী বিএনপির প্রার্থী মো. অলিউর রহমান পেয়েছেন ৩ হাজার ৭৩৩ ভোট।\nশনিবার (৩০ জানুয়ারি) সকাল ৮ টা থেকে বিকেল ৪ টা পর্যন্ত ব্যালটের মাধ্যমে ভোটগ্রহণ চলে। পৌরসভার ১৮টি কেন্দ্রে চলে এই কার্যক্রম।\nরাজবাড়ীর পাংশায় জয়ী আওয়ামী লীগের মো. ওয়াজেদ আলী\nরাজবাড়ী সংবাদদাতা জানান, পাংশা পৌরসভা নির্বাচনে মেয়র পদে আওয়ামী লীগ সমর্থিত প্রার্থী মো. ওয়াজেদ আলী মন্ডল বেসরকারিভাবে নির্বাচিত হয়েছেন। নৌকা প্রতীক নিয়ে প্রতিদ্বন্দ্বিতা করে তিনি ১১ হাজার ১৬১ ভোট পেয়ে নির্বাচিত হয়েছেন। তার নিকটতম প্রতিদ্বন্দ্বী স্বতন্ত্র প্রার্থী মো. ফজলুল হক ফরহাদ পেয়েছেন ৪ হাজার ২৪৩ ভোট। ধানের শীষ প্রতীক নিয়ে মো. রইচ উদ্দীন খান ১ হাজার ৮৫৬ ভোট পেয়েছেন। রিটার্নিং কর্মকর্তা ও জেলা নির্বাচন অফিসার মো. মাসুদুর রহমান এ ফলাফল ঘোষণা করেন।\nনেত্রকোনার দুর্গাপুরে জয়ী আ.লীগের মো. আলাউদ্দিন আলাল\nনেত্রকোনা সংবাদদাতা জানান, নেত্রকোনার দুর্গাপুর পৌর নির্বাচনে বিপুল ভোটে জয় যুক্ত হয়েছেন আওয়ামী লীগ প্রার্থী আলাউদ্দিন আলাল। আলাউদ্দিন আলাল নৌকা প্রতীক পেয়েছেন ১১ হাজার ১২৩ ভোট। তার নিকটতম প্রতিদ্বন্দ্বী জামাল উদ্দিন ধানের শীষ প্রতীক পেয়েছেন ১ হাজার ৮৯৯ ভোট।\nজলঢাকায় জয়ী আওয়ামী লীগের বিদ্রোহী বাবলু\nনীলফামারী প্রতিনিধি জানান, জেলার জলঢাকায় পৌরসভার নির্বাচনের আওয়ামী লীগ বিদ্রোহী প্রার্থী মো. ইলিয়াস হোসেন বাবলু মেয়র নির্বাচিত হয়েছেন। তিনি স্বতন্ত্র প্রার্থী হয়ে নারিকলে গাছ প্রতীক নিয়ে ১৪ হাজার ৭৯৮ ভোট পেয়ে বেসরকারি ভাবে নির্বাচিত হন। তার নিকটতম প্রতিদ্বন্দ্বী ছিলেন বিএনপি প্রার্থী বর্তমান মেয়র ফাহমিদ ফয়সাল চৌধুরী কমেট। তিনি ধানের শীষ প্রতীক নিয়ে ১০ হাজার ৬০৮ ভোট পান।\nভোটের আগেই তিনজন জয়ী: ভোট নেওয়ার আগেই বাগেরহাটের মোরেলগঞ্জে আওয়ামী লীগের এসএম মনিরুল হক তালুকদার, গোপালগঞ্জের টুঙ্গিপাড়ায় শেখ তোজাম্মেল হক টুটুল ও কুমিল্লার লাকসামে আওয়ামী লীগের অধ্যাপক মো. আবুল খায়ের বিনা প্রতিদ্বন্দ্বিতায় মেয়র নির্বাচিত হয়েছেন।\nএছাড়া কিশোরগঞ্জ পৌরসভায় স্থগিত থাকা একটি কেন্দ্রে শনিবার ভোটগ্রহণ করা হয়। ওই কেন্দ্রের ফলসহ মোট ভোটে আওয়ামী লীগের প্রার্থী মো. পারভেজ মিয়া আবার মেয়র নির্বাচিত হয়েছেন। তিনি পেয়েছেন ২১ হাজার ৮২৪ ভোট। তার নিকটতম প্রতিদ্বন্দ্বী বিএনপির মো. ইসরাইল মিয়া পেয়েছেন ২০ হাজার ৯৫৪ ভোট।\nTotal Visit : 92322\nTotal Hits : 256420


ইউসিবি পার্লামেন্ট বিতর্কে জবিকে হারিয়ে কোয়ার্টার ফাইনালে ইবি - মানবতারকন্ঠ ডট. কম\nইউসিবি পাবলিক পার্লামেন্ট বিতর্ক প্রতিযোগিতায় জগন্নাথ বিশ্ববিদ্যালয়কে হারিয়ে কোয়ার্টার ফাইনাল নিশ্চিত করেছে ইসলামী বিশ্ববিদ্যালয়ের (ইবি) বিতার্কিক দল। ডিবেট ফর ডেমোক্রেসি’র আয়োজনে শনিবার (১৮ জুন) এফডিসিতে এই বিতর্ক অনুষ্ঠিত হয়।\n“প্রস্তাবিত বাজেট করোনা অভিঘাত উত্তরণে সহায়ক হবে” বিষয়ে অনুষ্ঠিত এই বিতর্ক প্রতিযোগিতার পক্ষে অবস্থান নেয় জগন্নাথ বিশ্ববিদ্যালয় বিতার্কিক দল। এর বিপক্ষে অবস্থান নিয়ে জবিকে হারিয়ে কোয়ার্টার ফাইনাল নিশ্চিত করেছে ইসলামী বিশ্ববিদ্যালয় বিতার্কিকরা। বিতর্কে অংশ নেয়া ইবির বিতার্কিকরা হলেন-আবু হুরাইরা (বিরোধী দলীয় নেতা), নওরীন নুসরাত (বিরোধী দলীয় উপনেতা), ইসতিয়াক আহমেদ (বিরোধী দলীয় সাংসদ)। এছাড়াও সাইলেন্ট স্পিকার হিসেবে ছিলেন তামিম আদনান ও নাজমুস সাকিব।\nজানা গেছে, ডিবেট ফর ডেমোক্রেসি আয়োজিত এই বিতর্ক প্রতিযোগিতায় বিচারক ছিলেন জ্যেষ্ঠ সাংবাদিক মাইনুল আলম, সাংবাদিক শারমীন রিনভী, সাংবাদিক জাহিদ রহমান ও সাংবাদিক সুশান্ত সিনহা। ছায়া সংসদে মক স্পিকার হিসেবে সভাপতিত্ব করেন ডিবেট ফর ডেমোক্রেসি চেয়ারম্যান হাসান আহমেদ চৌধুরী কিরণ। প্রতিযোগিতা শেষে অংশগ্রহণকারী দলের মাঝে ট্রফি ও সনদপত্র বিতরণ করা হয়। ইসলামী বিশ্বিবিদ্যালয় বিতার্কিকদের ট্রফি প্রদান করেন ইউএনডিপি বাংলাদেশ’র কান্ট্রি ইকোনমিস্ট ড. নাজনীন আহমেদ ও ডিবেট ফর ডেমোক্রেসির চেয়ারম্যান হাসান আহমেদ চৌধুরী কিরণ। প্রতিযোগিতাটি আয়োজনে পৃষ্ঠপোষকতা করেছে ইউনাইটেড কর্মাশিয়াল ব্যাংক।\nপূর্ববর্তী খবরমহানবীকে কটূক্তি প্রতিবাদ জানালো ইবি কর্মকর্তারা\nপরবর্তী খবরঠাকুরগাঁওয়ে তামাক নিয়ন্ত্রণ আইন বাস্তবায়নে টাস্কফোর্স কমিটির প্রশিক্ষন\nপদ্মা সেতু উদ্বোধনে মহিউদ্দিন মহারাজের নেতৃত্বে ৬টি লঞ্চে পিরোজপুরের ১৫ হাজার...\nমহানবী (সা.) এর অবমাননার প্রতিবাদে ভোলা হাট খোলা থেকে বিক্ষোভ মিছিল...


পিতামাতার ভরণপোষণে অনীহা দন্ডনীয় অপরাধ - দৈনিক করতোয়া - The Daily Karatoa\nস্টাফ রির্পোটার Nov 18, 2019 38 0\nএড. মোঃ মনতেজার রহমান মন্টু :সৃষ্টিকর্তা মানুষকে সৃষ্টির সেরাজীব হিসাবে সৃষ্টি করেছেন। সেই সেরাজীব মানুষের মধ্যে আবার পিতামাতাই সেরা। পিতামাতা ছাড়া আমরা পৃথিবীর আলোর মুখ দেখতে পারতাম না। সেই পিতামাতা যখন অর্ধাহারে অনাহারে থাকে মানুষের বাড়ীতে ঝিয়ের কাজ, চাকরের কাজ করে, ভিক্ষাবৃত্তি করে, বাড়ি ছাড়া করেÑআর তাদের সন্তানেরা এসি দিয়ে বড় বড় বিল্ডিংয়ে ঘুমায় তখন পিতামাতা বড় দুঃখ কষ্টে বলে আগে যদি জানতাম এই সন্তানদের দ্বারা আমাদের এই দশা হবে তাহলে শিশু কালেই মুখে লবণ দিয়ে মারতাম। এইরূপ উপলব্ধি আমরা করলেও পিতা মাতা কোনদিন সন্তানের অমঙ্গল কামনা করে নাÑএটাই পিতামাতার ধর্ম মহৎ গুণ। আমাদের এই উপমহাদেশ এক সময় বৃটিশেরা শাসন করতো। তারা শাসন করতে এসে দেখেছে এই অঞ্চলে মুসলিম হিন্দুদের মধ্যে বিবাহ বন্ধনের মাধ্যমে বৈধ সন্তান জন্ম দেয়। আর শেষ বয়সে সন্তানেরা পিতা মাতাকে বাড়ি থেকে তাড়িয়ে দেয় কোন ভরণপোষণ দেয় না। এজন্য সর্ব প্রথম ১৮৯৮ সালে ফৌজদারী কার্যবিধি আইনের ৪৮৮ ধারায় স্ত্রী সন্তানাদির ভরণপোষণের আইন করেছিল। এই আইনটি প্রশংসাও পেয়েছিল। কিন্তু পিতামাতার ভরণপোষণের আইন করে যায় নি। স্ত্রী তার স্বামীর নিকট থেকে, শিশু সন্তান তার বাবার নিকট থেকে, ভরণপোষণের দাবি করতে পারতো এবং এর ফলও পেতো। কিন্তু বৃদ্ধ পিতা মাতা ভরণপোষণ কার নিকট থেকে চাইবে? বৃটিশ আমলে স্বামী ভয়ে স্ত্রীর এবং শিশু সন্তানের ভরণ পোষণ দিতো। কেননা এই আইন পালনে ব্যর্থ হলে প্রতি মাস ভরণপোষণের ব্যর্থতায় দায়ে ১ মাস করে কারা দন্ডের বিধান ছিল। স্ত্রী শিশু নাবালক সন্তানের আইন থাকলেও পিতামাতা অবহেলা অনাদরেই পড়ে থাকতো।\nপরবর্তীতে এরশাদ সাহেবের শাসন আমলে ১৯৮৫ সালে একজন সহকারী জজকে দিয়ে ৫টি বিষয় বিচারের জন্য পারিবারিক আদালত গঠন করা হয়েছিল। সেই ৫টির মধ্যে ১টি হলো ভরণপোষণ। এই ভরণপোষণের মোকর্দ্দমা করতো স্ত্রী স্বামীর বিরুদ্ধেÑএকই সাথে শিশু নাবালক সন্তানদেরও ভরণপোষণ চাইতো। আমার ওকালতি বয়সে কোন বৃদ্ধ পিতামাতাকে সন্তানদের বিরুদ্ধে ভরনণপোষণের মোকর্দ্দমা করতে দেখিনি। আর আইনও আছে কিনা কেউ জানতো না। আর এই আইন দেখিয়ে দিয়েছেন সুপ্রিম কোর্টের ৪ জন জাদরেল বিচারপতি। এই ৪ জন বিচারপতির মধ্যে প্রথম ৩ জনও ছিলেন সাবেক প্রধান বিচারপতি। তারা হলেন প্রধানপতি এটিএম আফজাল, বিচারপতি মোস্তফা কামাল, বিচারপতি লতিফুর রহমান, বিচারপতি আব্দুর রউফ। তারা ১টি মোকর্দ্দমার রায়ে বলেছেন শুধুমাত্র স্ত্রী সন্তানের ভরণপোষন নয় পিতামাতা দাদাদাদী এমন কি নানা নানীও ভরণপোষণের জন্য পারিবারিক আদালতে মোকর্দ্দমা করতে পারবে। কিন্তু আমাদের দেশের নাগরিক দেওয়ানী অর্থাৎ সিভিল আইন দেখে ভয় করে কম।\nএজন্য বর্তমান সরকার প্রধান শেখ হাসিনা বিষয়টি উপলব্ধি করে পিতা মাতার ভরণপোষণের জন্য একটি চমৎকার আইন করে নাম দিয়েছেন “পিতা মাতার ভরণপোষণ আইন ২০১৩” এই আইনের ৪ ধারায় ছেলে মেয়েদের সাবধান করে দিয়ে বলা হয়েছে বৃদ্ধ পিতা মাতা যেন কোন ক্রমেই বৃদ্ধ নিবাস কিংবা অন্য কোথাও বসবাস না করে। আবার ৪(ক) ধারায় বলা হয়েছেÑপিতার সাথে দাদা দাদীকেও এবং ৪(খ) ধারায় মাতার সাথে নানা নানীকেও ভরণপোষণ দিতে হবে। এমনকি বৃদ্ধদের সন্তান জীবিত না থাকলে নাতিরা তাদের ভরণপোষণ করতে বাধ্য। শুধুমাত্র প্রচলিত আইন নয় ধর্মীয় দৃষ্টিকোণ থেকে এই আইন দেশের আলেম সমাজ প্রশংসা করেছেন। এই আইন ফৌজদারী জুডিসিয়াল ম্যাজিষ্ট্রেট কোর্টে দায়েরের বিধি ব্যবস্থা করা হয়েছে। উপযুক্ত সন্তানেরা বৃদ্ধ পিতামাতাকে কিভাবে ভরণপোষণ দিবে তা আলোচনা করে নিবে। যদি ভরণপোষণে ব্যর্থ হয় তাহলে এই আইনের ৫(১) ধারা মত ১ লক্ষ টাকা জরিমানা অনাদায়ে ০৩ মাসের কারাদন্ডের বিধান করা হয়েছে। সেক্ষেত্রে দন্ডিত সন্তানের চাকুরী করা ভাল জায়গায় অবস্থান করা কঠিন হয়ে পড়বে। সর্বোপরি কোন সন্তানের পিতা মাতা যদি আদালতে বিচার চায় সেই পিতা মাতা যেমন দূর্ভাগা আবার যে সন্তান আসামী হলো সেই সন্তান আরও দূর্ভাগা। তাই সন্তানের সজাগ থাকা প্রয়োজন যে, আদালতে যেন বিচারের সম্মুখীন হতে না হয়।\nলেখক ঃ সাবেক স্পেশাল পি. পি.\nবগুড়া এবং কলামিষ্ট


ইতালির ক্রীড়ামন্ত্রীর অভিযোগে ক্ষুদ্ধ রোনালদো – Kriralok-ক্রীড়ালোক\nকরোনা ভাইরাসে আক্রান্ত হয়ে আপাতত মাঠের বাইরেই কাটাতে হচ্ছে সিআরসেভেনকে। তবে পর্তুগিজ তারকা ফুটবলার ক্রিস্টিয়ানো রোনালদো করোনায় আক্রান্ত হয়ে ইতালিয়ান নিয়ম লঙ্ঘন করেছে, বলে জানিয়েছিলো ইতালির ক্রীড়ামন্ত্রী ভিনসেঞ্জো স্পাদাফোরা। তবে রোনালদো বলছেন তার অভিযোগ পুরোটাই মিথ্যা। এমন অভিযোগে ক্ষুদ্ধও হয়েছেন জুভেন্তাস তারকা।\nসিআরসেভেনের বিরুদ্ধে অভিযোগ, ফ্রান্সে পর্তুগালের হয়ে উয়েফা নেশন্স লিগের ম্যাচে করোনাভাইরাসে আক্রান্ত হওয়ার পরই নিয়ম লঙ্ঘন করে ইতালিতে ফিরেছেন রোনালদো। ইতালির ক্রীড়ামন্ত্রীর এমন অভিযোগে অবশ্য মনগড়া বলেছেন সিআরসেভেন।\nইতালিতে ফেরা ও নিজ বাড়িতে আইসোলেশনে থাকার ক্ষেত্রে সব নিয়ম পুঙ্খানুপুঙ্খভাবে মানা হয়েছে বলে দাবি করে রোনালদো বলেন, আমি কোনো নিয়ম ভাঙিনি। তারা বলছে, আমি ইতালিয়ান আইন ভঙ্গ করেছি। কিন্তু, এটা সম্পূর্ণ মিথ্যা কথা। আমার দলের সঙ্গে কথা বলেছিলাম এবং নিজেদের দায়িত্ব সম্পর্কে আমরা অবগত। সবকিছুই অনুমোদন নিয়ে করা হয়েছে। যেখান থেকে অভিযোগ এসেছে, আমি নাম উল্লেখ করবোনা, শুধু বলবো মিথ্যা বলা হচ্ছে। সব প্রোটোকল মেনেছি আমি।\nতুরিনে আইসোলেশনে ভালোই আছেন করোনা আক্রান্ত পর্তুগিজ তারকা। ছবি: সংগৃহিত\nক্রীড়ামন্ত্রী ভিনসেঞ্জো স্পাদাফোরার কাঠগড়ায় রোনালদোর ক্লাব জুভেন্তাসও। সংবাদ সম্মেলনে তারা প্রোটোকলের বিষয়ে স্বাস্থ্য বিভাগের কাছে পরিষ্কার ব্যাখ্যা চেয়েছে।\nয়্যুভেন্তাসের চেয়ারম্যান আন্দ্রে অ্যাগনেলি বলেন, সরকারী প্রোটোকল সম্পর্কে আমাদের কেউই জানায়নি। এখন তো বলতে হয়, স্বাস্থ্য মন্ত্রণালয় ও অভ্যন্তরীণ বিষয়ক মন্ত্রণালয় ব্যাখ্যা দিক রোনালদো ঠিক কোন নিয়মটা লঙ্ঘন করেছে? জুভেন্তাসে আমি ফুটবল ফেডারেশনের প্রোটোকল মেনে চলি।\nচার্টার্ড বিমানে তুরিনে ফিরে ঘরবন্দি পর্তুগিজ তারকা। সুস্থ হয়ে ওঠার প্রহর গুনছেন নিজ বাড়িতেই। করোনা নেগেটিভ সনদ নিয়ে চ্যাম্পিয়ন্স লিগে বার্সেলোনার বিপক্ষে ম্যাচের আগেই মাঠে ফিরবেন, এমন অপেক্ষায় আছেন লাখো ফুটবলপ্রেমীরা। তা না হলে যে রোনালদো-মেসি দ্বৈরথ উপভোগ করা হবেনা ফুটবল বিশ্বের!\nPrevious: জানুয়ারী মাসে মোহামেডানের নির্বাচন


কারাগারে অসুস্থ নেত্রী - RED TIMES\nকারাগারে অসুস্থ নেত্রী\nপ্রকাশিত: ১০:৫৩ অপরাহ্ণ, এপ্রিল ১১, ২০২০\nসাবেক তিনবারের সফল প্রধানমন্ত্রী ও বিএনপি চেয়ারপারসন দেশনেত্রী বেগম খালেদা জিয়ার বিরুদ্ধে ক্ষমতাসীন আওয়ামী দলীয় সরকার রাষ্ট্রযন্ত্র ব্যাবহার করে রাজনৈতিক উদ্দেশ্য হাসিল করার প্রয়াসে চরম হিংসা নিয়ে চক্রান্তমূলকভাবে ২০১০ সালের ০৮ই আগস্ট তেজগাঁও থানায় জিয়া চ্যারিটেবল ট্রাস্টের নামে সু-পরিকল্পিত মিথ্যা অভিযোগ এনে রাষ্ট্রযন্ত্র ব্যাবহার করে দুর্নীতি দমন কমিশন (দুদক) কে দিয়ে ফরমায়েসী মামলা দায়ের করেন। আমি তখন একজন সহকারী আইনজীবী হিসেবে দেশনেত্রীর ক্ষে দাঁড়িয়েছি ।\nজিয়া অরফানেজ ট্রাস্ট দুর্নীতি মামলায় সাবেক প্রধানমন্ত্রী ও বিএনপি চেয়ারপারসনের মামলায় সাজানো নাটকীয় তদন্ত শেষে ২০১২ সালে খালেদা জিয়াসহ চারজনের বিরুদ্ধে আদালতে অভিযোগপত্র দেয় দুদক। ২০১৪ সালের ১৯ই মার্চ খালেদাসহ চার আসামির বিরুদ্ধে পরিকল্পিত অভিযোগ গঠন করেন আদালত। সরকারের পক্ষে এক তরফা সাক্ষ্যগ্রহণ কার্যক্রম শেষ হলে দুদকের পক্ষে এই মামলায় যুক্তিতর্ক উপস্থাপন শেষে পাঁচ বছরের সাজার রায় ঘোষণা করা হয়েছে। রাজনৈতিকভাবে গুরুত্বপূর্ণ ও আলোচিত এই মামলার রায়ের ফলাফল ও এর সম্ভাব্য প্রতিক্রিয়া নিয়ে দেশে স্বাভাবিকভাবেই একধরনের উদ্বেগ ও আতঙ্কের পরিস্থিতি সৃষ্টি হয়েছে। অবশেষে ২০১৮ সালের ৮ই ফেব্রুয়ারি বড় কোনো ধরনের অঘটন ছাড়াই রায় প্রদান সম্পন্ন হয়েছে।\nওই বছরকে নির্বাচনের বছর হিসেবে বিবেচনা করা হয়, সেই হিসেবে এই মামলার রায়ের একটি সুদূরপ্রসারী তাৎপর্য রয়েছে। সাবেক সামরিক স্বৈরশাসক এরশাদ দুর্নীতির মামলায় দণ্ড ভোগ করলেও এই প্রথম দেশের কোনো নির্বাচিত সরকারপ্রধান দুর্নীতির মামলায় দণ্ডিত হলেন। ২০১৪ সালের ৫ জানুয়ারির নির্বাচন বর্জন করায় সংসদের বাইরে থাকলেও বিএনপি এবং দেশনেত্রী খালেদা জিয়া দেশের প্রধান বিরোধী রাজনৈতিক শক্তি হিসেবেই বিবেচিত। মামলায় খালেদা জিয়ার কারাদণ্ড দেশের রাজনীতিকে এক নতুন হিসাব-নিকাশের মধ্যে ফেলে দিয়েছে।\nঢাকার বিশেষ জজ আদালত-৫ সরকারি অর্থ আত্মসাতের অভিযোগে খালেদা জিয়াকে পাঁচ বছরের কারাদণ্ড দেওয়ার পাশাপাশি তাঁর পুত্র ও দলের সিনিয়র ভাইস চেয়ারম্যান তারেক রহমানসহ আরও চারজনকে ১০ বছরের কারাদণ্ড দিয়েছেন। এ ছাড়া অভিযুক্ত ব্যক্তিদের সর্বমোট ২ কোটি ১০ লাখ ৭১ হাজার ৬৭১ টাকা জরিমানা দিতে বলেছেন। বিএনপির তরফে এই রায় প্রত্যাখ্যান করা হয়েছে । এবং এই রায়কে ‘প্রতিহিংসামূলক’ হিসেবে বর্ণনা করেছেন।\nবিএনপির দুই শীর্ষ নেতৃত্বের জেল ও জরিমানা হওয়ায় এই রায় যে দেশের আগামী দিনের রাজনীতির ওপর প্রভাব ফেলছে, তাতে কোনো সন্দেহ নেই। কারণ, এই মামলার রায় ও সামনের দিনগুলোতে এর পরিণতির ওপর খালেদা জিয়ার একাদশ জাতীয় নির্বাচনে অংশগ্রহণ করা বা না করার সম্পর্ক রয়েছে। কিন্তু এ ক্ষেত্রে সবচেয়ে গুরুত্বপূর্ণ দিকটি হচ্ছে শান্তিশৃঙ্খলা বজায় রাখা। কোনো কারণে শান্তিশৃঙ্খলা পরিস্থিতির অবনতি হলে তা দেশে একটি অবাধ, সুষ্ঠু, গ্রহণযোগ্য এবং অংশগ্রহণমূলক নির্বাচনের পরিস্থিতিকে বাধাগ্রস্ত করতে পারে।\nজিয়া অরফানেজ ট্রাস্ট মামলার রায় প্রদানের তারিখ ৮ই ফেব্রুয়ারি নির্ধারিত হওয়ার পর থেকেই দিনটিকে ঘিরে নানা মহলে উত্তেজনার আশঙ্কা করা হয়েছিল। সরকার এ ব্যাপারে কঠোর অবস্থান নেওয়ার ঘোষণা দিয়ে দেশব্যাপী ধরপাকড় চালায়। ৭ তারিখ বিকেল থেকে ঢাকাকে কার্যত বিচ্ছিন্ন করে ফেলা হয়। এমন পরিস্থিতির মধ্যে রায় শোনার জন্য খালেদা জিয়া আদালতে যান। যাত্রাপথে বিচ্ছিন্ন কিছু ঘটনা ঘটলেও খালেদা জিয়া আদালতে যাওয়ার পরই রায় ঘোষণা করা হয়। রায় ঘোষণার পর বিএনপির পক্ষ থেকে জনগণকে রাস্তায় নেমে আসতে বলা হলেও শান্তিপূর্ণ প্রতিবাদের কথা বলা হয়েছে। দলটির নেতৃত্বকে যেকোনো মূল্যে তা নিশ্চিত করতে হবে। এর আগে সুপ্রিম কোর্টের সামনের রাস্তায় খালেদা জিয়ার গাড়িবহরের পেছনের মিছিল থেকে যেভাবে হামলা হয়েছে মগবাজার এলাকায় যে ঘটনা ঘটেছে, তার পুনরাবৃত্তি কোনোভাবে কাম্য নয়। অন্যদিকে আইনশৃঙ্খলা রক্ষাকারী বাহিনীকেও সংযত থাকতে হবে।\nবিএনপি চেয়ারপার্সন দেশনেত্রী বেগম খালেদা জিয়ার বিরুদ্ধে বর্তমান ক্ষমতাসীন সরকার রাজনৈতিক উদ্দেশ্য প্রনোদিতভাবে গভীর চক্রান্ত করে তার নামে বিভিন্ন সময়ে সর্বমোট ৩৬টি মামলা মামলা দায়ের করেন যাহার মধ্যে দুর্নীতির ৫টি মামলা রয়েছে । ২০১৮ সালের ৮ ফেব্রুয়ারি বকশীবাজারে কারা অধিদফতরের প্যারেড গ্রাউন্ডে ঢাকার বিশেষ জজ আদালত-৫-এর বিচারক ড. মোঃ আখতারুজ্জামান জিয়া অরফানেজ ট্রাস্ট মামলায় তাকে ৫ বছরের সশ্রম কারাদণ্ড দেন। সেদিন থেকেই কারাগারে আছেন সাবেক এ প্রধানমন্ত্রী।\nজিয়া অরফানেজ ও জিয়া চ্যারিটেবল ট্রাস্ট মামলায় ১৭ বছরের সাজা মাথায় নিয়ে ২০১৮ সালের ৮ ফেব্রুয়ারি থেকে কারাগারে চলে যান বিএনপি চেয়ারপার্সন খালেদা জিয়া।\nঅসুস্থতার কারণে বঙ্গবন্ধু শেখ মুজিব মেডিকেল বিশ্ববিদ্যালয়ের (বিএসএমএমইউ) প্রিজন সেলে চিকিৎসাধীন ছিলেন তিনি।\nমিথ্যা মামলায় কারাবন্দি বিএনপি চেয়ারপারসন খালেদা জিয়া আগে থেকেই নানা শারীরিক জটিলতায় ভুগছিলেন।\nকারাগারে যাওয়ার পর তার সেই শারীরিক জটিলতা আরও বেড়েছে। বর্তমানে তার রিউমাটয়েড আর্থ্রাইটিস মারাত্মক অবস্থায় রয়েছে। এটার যথাযথ চিকিৎসা না হওয়ার কারণে তিনি প্রায় পঙ্গু হয়ে গেছেন। তাকে পঙ্গুত্বের দিকে ঠেলে দেওয়া হচ্ছে। এ অবস্থায় অবিলম্বে উন্নত চিকিৎসা দরকার তার। দেশে বা বিদেশে উন্নত চিকিৎসার জন্য খালেদা জিয়ার জামিন দাবি করে আসছেন বিএনপি দলীয় নেতাকর্মী।\n‘তিনি নিজের হাতে খাবারও খেতে পারেন না। তার সঙ্গে যে থাকে সে চামচ দিয়ে খাইয়ে দেয়। নিজে নিজে কিছুই করতে পারেন না। কোথাও যেতে হলে হুইলচেয়ারে নিতে হয় তাকে। অন্যের সাহায্য ছাড়া কিছুই করতে পারেন না তিনি।’\nখালেদা জিয়ার ডায়াবেটিস নিয়ন্ত্রিত করা যাচ্ছে না জানিয়ে বিশিষ্ট এ চিকিৎসক আরও বলেন, তার ডায়াবেটিস ১১ থেকে ২২ এর মধ্যে ওঠানামা করছে। ইনসুলিন ও ট্যাবলেট দেওয়ার পরও তা কন্ট্রোলে আসছে না। হাইকোর্টের আপিল বিভাগে যে রিপোর্ট দেয়া হয়েছে, তাতে বলা হয়েছে ডায়াবেটিস আশানুরূপভাবে কন্ট্রোলে আসছে না। এছাড়া তার দাঁতেরও সমস্যা রয়েছে।\nমঙ্গল গ্রহে জমি কিনলেন বাংলাদেশি ইঞ্জিনিয়ার\nসালমান শাহ’র মৃত্যু: সেদিন কী ঘটেছিল?\nজলে স্থলে অন্তরীক্ষে বাংলাদেশের ভিত রচনা করেছেন বঙ্গবন্ধু\nআফগানিস্তান সংকট আরও প্রকট হচ্ছে!\nমাছ চাষে গড়ব দেশ বঙ্গবন্ধুর বাংলাদেশ